އެމް.އެން.ޔޫ.އެސް.ޔޫގެ9ވަނަ ދައުރުގެ ހިންގާ ކޮމިޓީ ވައިސް ޗާންސެލަރ އިފްތިތާހުކޮށްދެއްވައިފި - MNUSU\nއެމް.އެން.ޔޫ.އެސް.ޔޫގެ9ވަނަ ދައުރުގެ ހިންގާ ކޮމިޓީ ވައިސް ޗާންސެލަރ އިފްތިތާހުކޮށްދެއްވައިފި\nދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ)ގެ9ވަނަ ދައުރުގެ ހިންގާ ކޮމެޓީ ދިވެހިރާއްޖޭގެ ޤައުމީ ޔުނިވަރސިޓީ (އެމް.އެން.ޔޫ)ގެ ވައިސް ޗާންސެލަރ ޑރ. މުހައްމަދު ޝަރީފް އިފްތިތާހުކޮށްދެއްވައިފިއެވެ.\nއެމް.އެން.ޔޫ.އެސް.ޔޫ9ވަނަ ދައުރުގެ ހިންގާ ކޮމިޓީ އިފްތިތާހު ކޮށްދީފައިވަނީ 2020 ނޮވެމްބަރު 8 ވަނަ ދުވަހުގެ މެންދުރު ފަހު، އެމް.އެން.ޔޫ ފެކަލްޓީ އޮފް އެޑިއުކޭޝަން (އެފް.އީ) އޮޑިޓޯރިއަމްގައި ބޭއްވުނު ހަފްލާގައެވެ.\nކީރިތި ގުރުއާނުގެ ބަރަކާތުން ފެށިގެންދިޔަ މިހަފްލާގައި، ގުރުއާން ކިޔެވީ އެމް.އެން.ޔޫ ސްކޫލް އޮފް ނާރސިންގގެ ދަރިވަރު ސަމްޙާ އަހްމަދުކަމަށްވާއިރު ހަފްލާ ކުރިޔަށްދާނެ ގޮތުގެ ތައާރަފުދީފައިވަނީ އެމް.އެން.ޔޫ ބިޒްނަސް ސްކޫލްގެ ދަރިވަރު އާލާ ބިންތު ވާފިރެވެ.\nރަސްމިއްޔާތުގެ ތެރެއިން | ފޮޓޯ: އެމް.އެން.ޔޫ.އެސް.ޔޫ މީޑިއާ\nމި ހަފްލާގެ އެންމެ ފުރަތަމަ ނަމްބަރެއްގެ ގޮތުގައި ކުރިޔަށްދިޔައީ 8 ވަނަ ދައުރުގެ ރައީސް އަލީ ޝަމްޢޫން ޖަލްސާގެ ބައިވެރިންނާއި މުޚާތަބު ކުރެއްވުމެވެ. ޝަމްޢޫންގެ ވާހަކައިގައި އެމަނިކުފާނު ވަނީ ނިމިދިޔަ ދައުރަކީ ޔޫނިއަންއަށް ގޮންޖެހުން ބޮޑު ދައުރެއްކަމަށް ވިދާޅުވެފައެވެ. އަދި ކުރިޔަށް އޮތް ދައުރަކީ އުންމީދީ ދައުރެއްކަމަށް ވެސް ޝަމްޢޫން ވަނީ ވިދާޅުވެފައެވެ.\nއަދި ޝަމްޢޫންގެ ވާހަކައަށްފަހު ދެން ކުރިޔަށް ގޮސްފައިވަނީ ޔޫނިއަންގެ އަހަރީ ވީޑިއޯ ރިޕޯޓް ދެއްކުމެވެ.\nއެއަށްފަހު ޔޫނިއަންގެ9ވަނަ ދައުރުގެ ހިންގާ ކޮމިޓީ އާއި މަގާމު ހަވާލުކޮށްފައިވާއިރު، މި ނަމްބަރު ފުރިހަމަ ކޮށްދެއްވީ އެމް.އެން.ޔޫގެ ވައިސް ޗާންސެލަރ ޑރ. މުހައްމަދު ޝަރީފް އެވެ.\nއެމް.އެން.ޔޫ.އެސް.ޔޫ9ވަނަ ދައުރުގެ ހިންގާ ކޮމިޓީ:\nރައީސް: އަބްދުﷲ ޝަހުނީޒް\nނާއިބު ރައީސް (އިތުރު ޙަރަކާތް): ހުސައިން އަލީ\nނާއިބު ރައީސް (ޢިލްމީ): އާމިނަތު މިހުދާ މުޙައްމަދު\nނާއިބު ރައީސް (ގޮފިތައް): ހުސައިން ޒައިދު\nޚަޒާންދާރު: އަޙްމަދު ޙައްޔާން ރަޝީދު\nސެކްރެޓަރީ: ފާތިމަތު ނަޝާތު ވަހީދު\nއެސިސްޓެންޓް ސެކްރެޓަރީ: ޢާއިޝަތު އީފާ އިބްރާހީމް\nމީޑިއާ ކޯޑިނޭޓަރ: ޝުއައިބު މުހައްމަދު އިގްބާލް\nމަގާމާއި ހަވާލުވުމަށްފަހު މި ހަފްލާގައި ޝަހުނީޒް ވަނީ ޔޫނިއަންގެ މެމްބަރުންނަށް އުންމީދު ގެނަސްދީ ކުރިޔަށް އޮތް ދައުރުގައި ކުރަން ނިންމާފައި ހުރި ބައެއް ހަރަކާތްތަކުގެ ތަފްސީލު ދެއްވައިފައެވެ.\nމި ހަފްލާގައި ޔޫނިއަންގެ އެޑްވައިޒަރީ ބޯޑު މެމްބަރު ޝާންގެ އިތުރުން ޑީން އޮފް ސްޓޫޑެންޓްސް ލީލާ އަހުމަދު ވެސް ވަނީ ވާހަކަ ދައްކާފައެވެ.\nދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަން އުފެދިފައިވަނީ 2012 ނޮވެންބަރ 06ވަނަ ދުވަހެވެ. މީގެ ފަހުން މި ޔޫނިއަންގެ ތަފާތު 8 ހިންގާ ކޮމިޓީއެއް މަސައްކަތްކޮށްފައިވާއިރު ޔޫނިއަންގެ ހިންގާ ކޮމިޓީއެއްގެ ދައުރަކީ 1 އަހަރު ދުވަހެވެ.


އިފުރު – މާލެ ދެކޮޅު ޓިކެޓުގެ އަގު 2056ރ އަށް – Ungoofaaru\nބަނޑޭރިގަނޑު/ޙަބަރު/އިފުރު – މާލެ ދެކޮޅު ޓިކެޓުގެ އަގު 2056ރ އަށް\n0 527 1 މިނެޓުން ކިޔާލެވޭ\nޤައުމީ އެއާލައިން މޯލްޑިވިއަންއިން މިމަހުގެ 10 ވަނަ ދުވަހުން ފެށިގެން އެތެރޭގެ އުދުހުންތަކުގެ އަގު ހެޔޮކުރުމަށް ނިންމާ އެކަން އިއުލާންކޮށްފިއެވެ.\nއައިލެންޑު އޭވިއަޝަންއިން މީޑިއާތަކަށް މައުލޫމާތުދިން ގޮތުގައި އެތެރޭގެ އުދުހުންތަކުގެ އަގު 25 އިންސައްތައާ 30 އިންސައްތައާ ދެމެދުގެ މިންވަރަކަށް ހެޔޮކުރުމަށް ވަނީ ނިންމާފައެވެ. މޯލްޑިވިއަންއިން ނެރުނު ނޫސް ބަޔާނެއްގައި ބުނެފައިވާ ގޮތުގައި އެކުންފުނިން ވަނީ އެތެރޭގެ އުދުހުންތަކަށް ދިވެހިން އަދި ރާއްޖޭގައި މަސައްކަތްކުރާ ބިދޭސީންގެ އަތުން ނަގާ ޓިކެޓުގެ އަގު ހެޔޮކޮށް ޓިކެޓުގެ އަގަށް ގެންނަން ނިންމާފައިވާ ބަދަލުތައް އިއުލާންކޮށްފައެވެ.\nޓިކެޓުގެ އަގަށް ގެނެސްފައިވާ ބަދަލުތަކަށް ބަލާއިރު ރ.އިފުރު އެއާޕޯޓާ މާލެއާ ދޭތެރޭގެ ދަތުރުތަކަށް ކުރިން އެންމެ އަގުހެޔޮ ފެއާގައި ކޮޅަކަށް 800ރ އަށް ޓިކެޓު ލިބޭ އިރު މިހާރު އެންމެ އަގުހެޔޮކޮށް ޓިކެޓު ވިއްކުމަށް ނިންމާފައ ވަނީ ކޮޅަކަށް 750ރ ގެ ރޭޓުންނެވެ. އެންމެ އަގުބޮޑު ފެއާގައި ކުރިން އިފުރާ މާލެއާ ދޭތެރޭ ކުރާ ދަތުރުތަކަށް 1333ރ އަށް ޓިކެޓު ވިއްކި އިރު މިހާރު ކަނޑައަޅާފައި އަގުތަކަށް ބަލާއިރު އިފުރު – މާލެ ޓިކެޓުގެ އަގު ކޮޅަކަށް 1028ރ އަށް ވުރެ ބޮޑެއް ނުވާނެއެވެ.\nމި އަގުތަކަށް ބަލާއިރު ކުރިން އެކި މަންޒިލްތަކަށް ޓިކެޓު ވިއްކި އެންމެ އަގުހެޔޮ ފެއާ އަށް މާ ބޮޑު އެދެވޭ ބަދަލެއް އައިސްފައެއް ނުވެއެވެ. އެ ގޮތުން އިފުރު – މާލެ އަށް އެންމެ އަގުހެޔޮ ފެއާގައި ވިއްކި ޓިކެޓުގެ އަގުން ހެޔޮވެފައި ވަނީ އެންމެ 50ރ އެވެ. އެހެން ނަމަވެސް ޓިކެޓު ވިއްކާ އެންމެ ބޮޑު އަގު ވަނީ 25% އިންސައްތައަށް ވުރެ ބޮޑަށް ހެޔޮވެފައެވެ. މިއަގުތަކަށް އައި ބަދަލާ މެދު ގިނަބައެއްގެ ހިއްހަމަ ނުޖެހުމަކީ އެންމެ އަގުހެޔޮ ފެއާއަށް ކުރިން ޓިކެޓު ލިބޭ އަގާ އަޅާ ބަލާއިރު މާބޮޑު ބަދަލެއް ނައުމެވެ.\n“އަސްލު ހީކުރީ އެންމެ އަގުހެޔޮކޮށް ވިއްކާ އަގަށް ބޮޑު ބަދަލެއް އަންނާނެ ކަމަށް. އެކަމަކު އެންމެ 6% އަށް ވުރެވެސް ކުޑަ ބަދަލެއް މިއައީ” މިކަމާ ބެހޭ ގޮތުން ކޮމެންޓު ކުރި މީހަކު ބުންޏެވެ.\nއެތެރޭގެ އަގުތަށް އަންނަ ބަދަލާ އެކު އައިލެންޑުއޭވިއޭޝަނުން އިއުލާންކޮށްފައިވާ އެކި މަންޒިލުތަަކަށް ދަތުރުކުރާ ދެކޮޅު ޓިކެޓުގެ އަގު ތިރީގައި މިވަނީއެވެ.\nމާލެ – ހަނމާދޫ: 1610ރ – 2226ރ އާ ދެމެދު\nމާލެ އިފުރު: 1500ރ – 2056ރ އާ ދެމެދު\nމާލެ – ދަރަވަންދޫ: 1089ރ – 1562ރ އާ ދެމެދު\nމާލެ – ކުޑަހުވަދޫ: 1500ރ – 2056ރ އާ ދެމެދު\nމާލެ – ތިމަރަފުށި: 1610ރ – 2226ރ އާ ދެމެދު\nމާލެ – ކައްދޫ: 1610ރ – 2226ރ އާ ދެމެދު\nމާލެ – ކޫއްޑޫ: 1652ރ – 2442ރ އާ ދެމެދު\nމާލެ – ކާޑެއްދޫ: 1652ރ – 2442ރ އާ ދެމެދު\nމާލެ – ފުވައްމުލަށް: 1698ރ – 2598ރ އާ ދެމެދު\nމާލެ – ގަން: 1698ރ – 2666ރ އާ ދެމެދު\nއެތެރޭގެ އުދުހުންތަކުގެ އަގުހެޔޮ ކުރުމަކީ މި ސަރުކާރުގެ ފުރަތަމަ 100 ދުވަހުގެ ވައުދުގެ ތެރޭގައި ހިމެނޭ އެއް ވައުދެވެ.


Tourismge show eh hushahalhaidhin massalaiga Mary Committee ah haaziru kuranee\nޓޫރިޒަމްގެ ޝޯ ހުށަހަޅައިދިން މައްސަލާގައި މަރީ ކޮމެޓީއަށް ހާޒިރުކުރަނީ\nޓޫރިޒަމް މިނިސްޓްރީން އިންތިޒާމް ކޮށްގެން ބޭއްވި ހަފްލާއެއް ހުށަހަޅައިން މައްސަލައެއްގައި ބްރޯޑްކާސްޓިން ކޮމިޝަންގެ ރައީސާ މަރިޔަމް ވަހީދާ ރައްޔިތުން މަޖިލީހުގެ މިނިވަން މުއައްސަސާތަކާއި ބެހޭ ކޮމެޓީއަށް ހާޒިިރު ކުރުމަށް ނިންމައިފިއެވެ.\nމަރިޔަމް ވަހީދާ ކޮމެޓީއަށް ހާޒިރު ކުރުމަށް ނިންމާފައިވަނީ އަންނަ ބުދަ ދުވަހުއެވެ. އޭނާ ޓޫރިޒަމް މިނިސްޓްރީގެ ހަފްލާއެއް ހުށަހަޅާ ދިނުމުން ގިނަބައެއްގެ ފާޑު ކިޔުންތައް އެކަމުގައި އޭނާއަށް އަމާޒުވިއެވެ. އަދި ރައްޔިތުން މަޖިލީހުގެ މިނިވަން މުއައްސަސާތަކާއި ބެހޭ ކޮމެޓީގެ މުގައްރިރު އަދި އައްޑޫ މީދޫ ދާއިރާގެ މެންބަރު ރޮޒެއިނާ އާދަމް ވަނީ އެ މައްސަލަ މަޖިލީހުން ބަލާނެ ކަމަށް ވިދާޅުވެފައެވެ. ނަމަވެސް އޭރު މަޖިލިސް އޮތީ ޗުއްޓީގައެވެ. އެހެންކަމުން ރޮޒެއިނާ ވިދާޅުވީ މަރިޔަމް ވަހީދާގެ މައްސަލަ މަޖިލިސް ހުޅުވުމުން ބަލާނެ ކަމަށެވެ.\nމަރީ އެ ހަފްލާ ހުށަހަޅައިދިނުމުން ގިނަ ބަޔަކު ކަންބޮޑުވުން ފާޅުކުރީ ކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ވެރިކަމުގައި އުމުރުން ދުވަސްވީ މީހުންނާ ރައީސް ބައްދަލުކުރައްވަން ރައީސް އޮފީހުން ރަސްފަންނުގައި ބޭއްވި ހަފްލާއެއްގައި، ބްރޯޑްކާސްޓިން ކޮމިޝަންގެ އޭރުގެ މެމްބަރަކަށް ހުންނެވި ފާތުމަތު ޒައިނާ ގޮނޑި ޖަހަން އުޅުއްވާ މަންޒަރު އާންމުވެ އެކަމާ ގުޅިގެން މަޖިލީހުގެ މި ދައުރުގައި އޭނާ ކޮމިޝަންގެ މެމްބަރުކަމުން ދުރުކޮށްފައި ވާތީއެވެ.\nއަދި މި ސަރުކާރުގައި އެފަދަ ކަމެއް ކުރުމުން އެއީ ފިޔަވަޅު އަޅަންޖެހޭ ކަމަކަށް ނުވަނީތޯ ބުނެ ގިނަބަޔަކު އެކަމުގައި ސުވާލުތައް އުފެއްދިއެވެ. އެ މައްސަލާގައި ޓޫރިޒަމް މިނިސްޓަރު އަލީ ވަހީދު ނިކުންނެވީ މަރިޔަމް ވަހީދާގެ ދިފާއުގައެވެ.\nއޭނާ ވިދާޅުވީ މަރީ އެ ހަފްލާ ހުށަހަޅައިދިނުމަކީ މިނިވަން މުއައްސަސާތަކުގެ މެމްބަރުން އަމަލުކުރަންޖެހޭ ސުލޫކީ މިންގަނޑާ ހިލާފުކަމެއް ނޫންކަމަށެވެ.


ސާކް ކަލްޗަރަލް ފެސްޓިވަލް އޮން ފޯކް ޑާންސް 2015 ގައި ބައިވެރިވުމުގެ ފުރުޞަތު\nސާރކް ކަލްޗަރަލް ފެސްޓިވަލް އޮން ފޯކް ޑާންސް 2015 ގައި ބައިވެރިވުމުގެ ފުރުޞަތު\nސާރކް ކަލްޗަރަލް ސެންޓަރުން އިސްނަގައިގެން މިއަހަރުގެ އެޕްރީލް 8 އިން 11 އަށް ބޫޓާންގައި ބޭއްވުމަށް ހަމަޖެހިފައިވާ "ސާރކް ކަލްޗަރަލް ފެސްޓިވަލް އޮން ފޯކް ޑާންސް 2015" ގައި ބައިވެރިވުމުގެ ފުރުޞަތު ރާއްޖެއަށް ވަނީ ލިބިފައެވެ.\nމި ފެސްޓިވަލްގައި ބައިވެރިވެވަޑައިގަންނަވާ ބޭފުޅުންނަށް ސާރކް ކަލްޗަރަލް ސެންޓަރުގެ ފަރާތުން ހުރުމާއި ކެއުން އަދި އެތެރޭގެ ޚަރަދުތައް ދިނުމަށް ވަނީ ހަމަޖެހިފައެވެ. އެހެންނަމަވެސް ޓިކެޓް ހަމަޖައްސަވަން ޖެހިވަޑައިގަންނަވާނީ ބައިވެރިވެލައްވާ ފަރާތްތަކުގެ އަމިއްލަ ޚަރަދުގައެވެ.\nމި ފެސްޓިވަލްގައި ދައްކުވައިދޭންޖެހޭނީ އެގައުމެއްގެ ސަގާފީ މިއުޒިކާއި ނެށުމެވެ. އަދި3ދުވަހަށް މި ފެސްޓިވަލް ކުރިއަށްގެންދިއުމަށް ހަމަޖެހިފައިވާއިރު މި ފެސްޓިވަލް ކުރިއަށްދާ ކޮންމެ ދުވަހެއްގައި3ޑާންސް އައިޓަމް ހުށަހަޅަންޖެހެއެވެ. މިއުޒީޝަނުންނާއެކު އެ ޤައުމެއްގެ ސަގާފީ މިއުޒިކް އިންސްޓްރުމަންޓް ހުށަހެޅުއްވުމަށް ސާރކް ކަލްޗަރަލް ސެންޓަރގެ ފަރާތުން އެދިލައްވައެވެ. ޕާރޓިސިޕަންޓްސްގެ ތެރެއިން ހޮވައިލެވޭ އެއް ބޭފުޅަކު އެޤައުމެއްގެ ސަގާފަތާބެހޭގޮތުން 10 މިނެޓް ވަންދެން އިނގިރޭސިން ޕްރެޒެންޓޭޝަނެއް ހުށަހަޅައިދޭން ޖެހެއެވެ.\nވީމާ، މި ފެސްޓިވަލުގައި ބައިވެރިވެލެއްވުމަށް އެދޭ ފަރާތްތަކުން 29 މާރިޗު 2015 ވާ އާދީއްތަ ދުވަހުގެ 11:00 ގެ ކުރިން މި ސެންޓަރަށް ސިޓީ ހުށަހެޅުއްވުން އެދެމެވެ.\n03 ޖުމާދަލްއާޚިރާ 1436\nސުންގަޑި: 29 މާރިޗު 2015 1100


އޭދަފުށީ ދާއިރާގެ ރައްޔިތުންނަށް ރަސްމީކޮށް މުޞްޙަފް މާލްދީފް ހަވާލުކުރުން\n“ކޮންމެ ދިވެއްސަކަށް މުޞްޙަފެއް” މި ޝިޢާރަށް ބިނާކޮށް ސަރުކާރުން ކުރިއަށްގެންދާ މަޝްރޫއުގެ ދަށުން އޭދަފުށީ ދާއިރާގެ ރައްޔިތުންނަށް ރަސްމީކޮށް “މުޞްޙަފް މާލްދީފް” ހަވާލުކޮށްފިއެވެ.\nމި މިނިސްޓްރީގައި މިއަދު ހެނދުނު ބޭއްވި ޚާއްޞަ ރަސްމިއްޔާތެއްގައި އޭދަފުށީ ދާއިރާގެ ރައްޔިތުންގެ ފަރާތުން މުޞްޙަފް މާލްދީފްއާ ހަވާލުވެ ވަޑައިގެންނެވީ އެ ދާއިރާގެ ރައްޔިތުން މަޖިލީހުގެ މެންބަރު އަލްފާޟިލް އަޙްމަދު ސަލީމްއެވެ. އެގޮތުން މިއަދު އޭދަފުށީ ދާއިރާގެ ތިން ރަށް ކަމަށްވާ އޭދަފުށި، ހިތާދޫ އަދި މާޅޮހަށް ތިން ފައްސަތޭކަ ތިރީސް ހަތަރު މުޞްޙަފް ހަވާލުކުރެވުނުއެވެ.\n“މުޞްޙަފް މާލްދީފް” ގެ ފުރަތަމަ ކޮޕީ ދެއްވާފައި ވަނީ ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމްއެވެ. އަދި މީގެ އިތުރުން މުޞްޙަފް ބެހުމުގެ މަޝްރޫއުވެސް އިފްތިތާޙްކޮށްދެއްވީ ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް އެވެ.\n“މުޞްޙަފް މާލްދީފް” މަޝްރޫޢު ގެ ދަށުން ފުރަތަމަ ގެނެވުނު އެއްލައްކަ މުޞްޙަފް ބެހުމަށް ހަމަޖެހިފައިވަނީ ޢުމުރުން 15 އަހަރާ 39 އަހަރާ ދެމެދުގެ ކޮންމެ ދިވެހި ރައްޔިތަކަށް މުޞްޙަފެކެވެ.\nމިހާތަނަށް މުޞްޙަފް މާލްދީފްގެ 58200 މުޞްޙަފް ދިވެހި ރައްޔިތުންނަށް ބެހިފައިވާ އިރު، ސަރުކާރުގެ އަމާޒަކީ 2018 ވަނަ އަހަރު ނިމުމުގެ ކުރިން މި މަޝްރޫޢުގެ ދަށުން ކޮންމެ ދިވެއްސަކަށް މުޞްޙަފެއް ފޯރުކޮށްދިނުމެވެ.


SunOnline: Dhoonidhoo fenuge massalaigai HRCM in bayaan nerunee hageegai olhey gothah: Fuluhun\nދޫނިދޫގެ ފެނުގެ މައްސަލާގައި އެޗުއާރްސީއެމް އިން ބަޔާން ނެރުނީ ހަގީގަތް އޮޅޭ ގޮތަށް: ފުލުހުން\nނަޖާހު މަސްއޫދު 03 Nov 2020, 14:32\nފުލުހުންގެ ތަހުގީގީ ޖަލު ހިންގާ ދޫނިދޫ-- ފޮޓޯ: ގޫގުލް\nކ. ދޫނިދޫ ޕޮލިސް ކަސްޓޯޑިއަލްގައި ތިބޭ މީހުންނަށް ސާފު ބޯފެން ފޯރުކޮށްނުދޭ ކަމަށް ބުނެ ފިޔަވަޅު އަޅަން ހިއުމަން ރައިޓްސް ކޮމިޝަން އޮފް މޯލްޑިވްސް (އެޗްއާރްސީއެމް)އިން ނިންމައި، އެކަމުގެ މައުލޫމާތު އާންމު ކުރީ ރައްޔިތުންނަށް އޮޅޭ ގޮތަށް ކަމަށް ފުލުހުން މިއަދު ބުނެފި އެވެ.\nދޫނިދޫ ކަސްޓޯޑިއަލް ބެލުމަށް ފަހު އެޗްއާރްސީއެމްއިން ބުނެފައި ވަނި އެތަނުގެ ޑީސެލިނޭޝަން ޕްލާންޓުން ފޯރުކޮށްދޭ ފެނުގައި ގިނަ އަދަދަކަށް "ކޮލިފޯމް (ބެކްޓީރިއާ)" ހުރިކަން ފާހަގަކުރެވުނު ކަމަށެވެ. އަދި އެކަން ރަނގަޅު ކުރަން ދިން މުއްދަތުގައި ފުލުހުން އެކަށީގެންވާ ފިޔަވަޅު އަޅާފައި ނުވާތީ ހިއުމަން ރައިޓްސް ކޮމިޝަނުގެ ގާނޫނުގެ ދަށުން ފިޔަވަޅު އަޅަން ނިންމާފައިވާ ކަމަށް އިއްޔެ އެ ކޮމިޝަނުން ވަނީ ބުނެފަ އެވެ.\nމިއަދު ފުލުހުން އެކަމާ ގުޅިގެން ނެރުނު ބަޔާނެއްގައި ބުނީ، އެޗްއާރްސީއެމް އިން އިއްޔެ ނޫސްބަޔާން ނެރުނީ ކަމުގެ ހަގީގަތް ރައްޔިތުންނަށް އޮޅޭ ގޮތަށް ކަމަށެވެ.\nދޫނިދޫގެ ބައެއް ފެން ހޮޅިތައް ބަދަލު ކުރުމާއި، ފެން ސާފު ކުރުމަށް ބޭނުންކުރާ ކްލޮރިނޭޝަން ސިސްޓަމާއި، އަލްޓްރާ ވައިލެޓް ފިލްޓްރޭޝަން ސިސްޓަމް ގާއިމް ކުރުމުގެ މަސައްކަތް އިސްކަމެއް ދީގެން ކުރަމުންދާ ކަމަށް ފުލުހުން ބުންޏެވެ.\nނަމަވެސް، އެއްވެސް އެސެޓެއް ގަތުމުގެ ކުރިން ފިނޭންސް މިނިސްޓްރީއިން ލިޔުމެއް ހޯދަން ޖެހޭކަން ފުލުހުން ފާހަގަ ކުރި އެވެ. އަދި ބަންދު ދުވަސްތަކެއް އައުމާ އެކު އެކަންކަން ކުރުމަށް ލަސްވިޔަސް، އެ މަސައްކަތް ކުރަމުންދާ ކަމަށް ފުލުހުން ބުންޏެވެ.\nފުލުހުން އިތުރަށް ބުނީ ދޫނިދޫގައި ބަންދު ކުރާ މީހުންނަށް ފުޅީގައި ބަންދުކޮށްފައި ހުންނަ ފެން ލިބޭނެ ގޮތް ވަގުތީ ގޮތުން ހަމަޖައްސާފައިވާނެ ކަމަށެވެ.\nދޫނިދޫގައި ފެން ފޯރުކޮށްދެމުން ދަނީ ފެން ޕްލާންޓެއް ބޭނުންކޮށްގެންނެވެ. އެ ތަނުގެ ފެނަކީ ދޫނިދޫގައި ބަންދު ކުރެވޭ މީހުންނާއި، އެތަނުގައި އުޅޭ ފުލުހުންނާއި، އެތަނަށް އެހެން ބޭނުންތަކުގައިވެސް އަންނަ މީހުން ބޭނުން ކުރާ ފެނެވެ.\nދޫނިދޫއިން ފޯރުކޯށްދޭ ފެނަކީ ޑަބްލިއުއެޗްއޯގެ މިންގަނޑުތަކަށް ނުފެތޭ، ފެންވެރުމާއި އެހެނިހެން ޒަރޫރީ ބޭނުންތަކަށް ބޭނުންކުރުމަށް ކަމުދާ ފެނެއް ނޫން ކަމަށާއި، އެ ފެން ބޭނުންކުރުމުން ހަމުގެ ބަލިފަދަ ބަލިތައް ޖެހުމުގެ ފުރުސަތު އޮތް ކަމަށް މޯލްޑިވްސް ފުޑް އެންޑް ޑްރަގް އޮތޯރިޓީ (އެމްއެފްޑީއޭ) އާއި ހެލްތު ޕްރޮޓެކްޝަން އެޖެންސީ (އެޗްޕީއޭ)ގެ ކަމާގުޅޭ މާހިރުން ދެއްވާފައިވަ ފަންނަނީ ލަފާއިން އެނގޭ ކަމަށް އިއްޔެ އެޗްއާރްސީއެމްއިން ބުނެފައިވެ އެވެ.\nއެ ފެން ފޯރުކޮށްދިނުން ހުއްޓާލައި ބަންދުގައި ތިބޭ ފަރާތްތަކަށް ސާފު ބޯފެން ލިބޭނެ އިންތިޒާމު ހަމަޖައްސައި، އެ އިންތިޒާމުތަކުގެ ތަފްސީލް 72 ގަޑިއިރުގެ ތެރޭގައި ކޮމިޝަނާ ލިޔުމުން ހިއްސާކުރުމަށް 27 އޮކްޓޫބަރުގައި އެޗްއާރްސީއެމްއިން ފުލުހުންނަށް އެންގި އެވެ. ނަމަވެސް، އިއްޔެ އެޗްއާރްސީއެމް އިން ދޫނިދޫ ކަސްޓޯޑިއަލް ގޮސް ބެލި ބެލުމުން، އެތަނުގައި ފެން ފޯރުކޮށްދިނުމުގެ އިންތިޒާމަށް އެއްވެސް ބަދަލެއް ގެނެސްފައި ނުވާކަމަށާއި، ވަގުތުން ވަގުތަށް ބަދަލެއް ގެނައުމަށް އެކަށީގެންވާ މަސައްކަތެއް ކޮށްފައި ނުވާކަމަށް އެޗްއާރްސީއެމްއިން ބުނެފައިވެ އެވެ.\nފުލުހުންގެ އަނިޔާ ލިބުނު މީހަކަށް ބަދަލު ނަގައިދޭން އެދެނީ\nޖަލުގައި އަނިޔާކުރި މައްސަލަ އެޗްއާރްސީއެމް އިން ބަލަނީ\nއެޗްއާރުސީއެމް އަށް ކުރިމަތިލާން މުއްދަތު އިތުރުކޮށްފި


Majilis Jalsaa Thah Anna Hafthaagai Feshun Ekasheegenvey - Jameel Usmaan - Vaguthu\nމަޖިިލީހުގެ ޖަލްސާތައް އަންނަ ހަފްތާގައި ފެށުން އެކަށީގެންވޭ - ޖަމީލް އުސްމާން\nމަޖިިލީހުގެ ޖަލްސާތައް އެންމެ ލަސްވެގެން އަނަށް ހަފްތާގައި ފެށުން އެކަށީގެންވާ ކަމަށް ގެމަނަފުށީ ދާއިރާގެ ރައްޔިތުންގެ މަޖިލީހުގެ މެންބަރު ޖަމީލް އުސްމާން ވިދާޅުވެއްޖެއެވެ.\n"ވަގުތު" އަށް މައުލޫމާތު ދެއްވަމުން ޕީޕީއެމް އަށް ނިސްބަތްވެ ވަޑައިގަންނަވާ މެންބަރު ޖަމީލް އުސްމާން ވިދާޅުވީ ރައްޔިތުންގެ މަޖިލީހުގެ ޖަލްސާތައް އަންނަ ހަފްތާގައި ފެށުން ވަރަށް އެކަށީގެންވާ ކަމަށެވެ.\n"ރައްޔިތުންގެ މަޖިލީހުން އަދި ރަސްމީ ސިފައެއްގައި އަންގާފައެއް ނެތް ފަށާނެ ދުވަހެއް" ޖަމީލް އުސްމާނު ވިދާޅުވިއެވެ.\nމި އަހަރުގެ ޖަލްސާތައް ފެށުނު ފަހުން، މިހާތަނަށް ބޭއްވީ އެންމެ 12 ޖަލްސާ އެވެ. އެއީ ދައުރުން ބޭރުގައި ބޭއްވި ހާއްސަ ދެ ޖަލްސާއަކާއި ދައުރުގެ ތެރޭގައި ބޭއްވި 10 ޖަލްސާ އެވެ.\nރައްޔިތުންގެ މަޖިލީހުގެ ފުރަތަމަ ދައުރުގެ ޖަލްސާތައް މިދިޔަ ފެބްރުއަރީ ގައި ފެށުނު ފަހުން، މަޖިލީހުން މާގިނަ މަސައްކަތްތަކެއް ކޮށްފައެއް ނުވެއެވެ.\nފުރުތަމަ ދައުރުގެ ގިނަ ބިލުތަކެއް މަޖިލީހުގެ ކޮމިޓީ މަރުހަލާގައިވާއިރު ކޮމިޓީތަކުގެ ބައްދަލުވުންތައް ނުބާއްވާތީ ބިލުތައް ދިރާސާ ކުރުމުގެ މަސައްކަތެއް ނުކުރެއެވެ.\nރައްޔިތުންގެ މަޖިލީހުގެ އެންމެ ފަހުން ބޭއްވި ޖަލްސާތަކުގައި މިނިވަން މުއައްސަސާތަކަށް މެންބަރުން އައްޔަން ކުރުމާއި އެންޓި ޑިފެކްޝަން ބިލް ފާސްކޮށް ފަނޑިޔާރުންގެ ގާނޫނަށް ހުށަހެޅި އިސްލާހު ފާސް ކުރި އެވެ.\nމަޖިލީހުގެ ޖަލްސާތައް ހުއްޓިފައިވާ އިރު މުހިންމު މަސައްކަތްތަކެއް ކުރަން އެބަހުއްޓެވެ. އެ ގޮތުން މޯލްޑިވްސް މީޑިއާ ކޮމިޝަންގެ ބިލާއި ތައުލީމުގެ ބިލާއި ހެއްކާ ބެހޭ ބިލުގެ މަސައްކަތް ކުރިއަށް ނުދާތާ ގިނަ ދުވަސްތަކެއް ވަނީ ވެފަ އެވެ. ބައެއް ބިލުތައް ދިރާސާ ކުރާކަށް އަދި ނުފަށަ އެވެ.\nއޭޕްރީލް 26, 2018 09:52\nކޮބާ ރަންރީނދޫ ޓްވިޓަރޭ ދަ ބަތާހަރާމީ ދަ ހަރާމްކޯރޭ ދަ ބަނޑު ދޮންނައޭ ދަ ލާދީނިއަނޭ ދަ ސޮމާލިޔަނޭ ދަ ކާޅު ހެދުންލައޭ ދަ ތެޔޮ ބިޑިބޮއޭ ދަ ފެގްކައޭ ދަ ގުޑުގުޑާ ބޮއޭ ތަމެން ނަށް ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ގެޓް ދަ ޕޮއިންޓް. ގުޑް ގުޑް.\nއޭޕްރީލް 26, 2018 09:54\nކޮބާ ރަންރީނދޫ ޓްވިޓަރޭ ރާކަނި މަސްކެވުނުތޭ. ހަމަ 12 މެމްބަރުން ނުވައްދާނަން ނުވައްދާ ޖަލްސާ ބާއްވާނީ. އަންނަ ހަފްތާގައި ފާސް ކުރާނީ ރިޔާސީ އިންތިޚާބާއި މަޖްލީސް އިންތިޚާބާއި އަދި ޕާރޓީ ތަކުގެ ޕްރަައިމަރީގައި ވޯޓް ލާނެ ގޮތާއި ބެހޭ ބިލް ތައް. ތަމެން ދެން ސީލަ ބަލަ. ސީލާ ސީލާ ސީލާ ސީލާ ދަ ސީލާ ދޯ.


(21 މާރިޗު 2019 އާ ގުޅޭ)\nލާވީ ކުރިއަށް ޖެހިލައި ބޭރީތުގެ ކޮނޑުގައި އަތްޖައްސާލިއެވެ. އަދި ކަންފަތް ދޮށުގައި ސިއްރުން ވާހަކައެއް ބުނެލިއެވެ. ހުއްޓިފައިވީ ނަޒަރު ތިރިކޮށްލައި ބޭރީތު ބޯޖަހައިލައި ކުރިއަށް ހިނގައިގަތެވެ. އެހިނދު އީޝަލްގެ ގާތަށް ލާމިއާ ޖެހިލައި އެ މީހުންގެ ކުރިއަށް ޒިޔަޒެލްއާއި އާރަމް ނުކުތެވެ.\nއިސްލާމީ ރިވެތި ސަލާމުން ޒިޔަޒެލް ސަލާމް ގޮވާލުމުން ބޭރީތު ލުއި ގޮތަކަށް ހީނލީއެވެ. އޭނާ އެ ސަލާމަށް ރައްދު ނުދިނުމުން އެއްފަރާތުގައި ހުރި ރައުލް އޭނާގެ ބައްޕަގެ ގާތަށް ޖެހިލިއެވެ. އޭނާއަށް ހީވީ ބޭރީތަށް ޒިޔަޒެލްމެންގެ ގޮތް ކަމުނުދިޔައީކަމެވެ. ނަމަވެސް ބޭރީތުގެ ސިކުނޑީގައި ހިނގަމުންދިޔައީ މުޅިން ތަފާތު ޚިޔާލުތަކެކެވެ.\n"ސަލާމް" ޒިޔަޒެލްއަށް އިރުކޮޅަކު ބަލަން ހުރެފައި ބޭރީތު ބުނެލިއެވެ. އަދި ހިނިތުންވެ ހުރެ ޒިޔަޒެލްއާއި ކަރާކަރުޖައްސައި ސަލާމްކުރިއެވެ. އެ މީހުންގެ ތެރެއަށް އައީތީ ހޫނު މަރުޙަބާއެއް ކިޔެވެ. ބޭރީތަށް ހަދިޔާ ކުރުމަށް ބަހީރާ ހަވާލުކުރި ފޮށި ޒިޔަޒެލް ނަގައި ބޭރީތަށް ދައްކާލީއެވެ. އެއީ އެ މީހުންގެ ފަރާތުން އަރުވާ ވެދުމެއް ކަމުގައި ބުންޏެވެ. ލިޔެލާޖެހި މޮޅު ލަކުނޑީގެ ފޮށްޓެކެވެ. އޭގެ ތެރޭގައި ހުރީ މީރުވަސް ދުވާ އެކި ބާވަތުގެ އަތަރެވެ. ބޭރީތު ޝައުގުވެރިވީ އެއްޗަކަށް އެ ވިއެވެ. ބަޔާންކުރަން ދަތި މަސްތުކަމެއް ބުއްދިއަށް ވެރިކުރުވާ ފަދަ ބާރެއް އެ އަތަރުތަކުގައިވާ ފަދައެވެ. އެހާ ވެސް އޭގެ ވަސް ހިތްގައިމެވެ.\nމެހެމާނުން އިށީނުމަށް ތައްޔާރުކޮށްފައިވާ ދާންކޮޅުގައި އެންމެން އިށީނުމަށް ބޭރީތު ދަޢުވަތު އެރުވިއެވެ. އޭނާގެ ކުރިމަތީގައި ޒިޔަޒެލްއާއި އާރަމް ތިއްބެވެ. އެ މީހުންގެ ގާތުގައި އީޝަލްއާއި ލާމިއާ އިނެވެ. ކަސްދިޔާގެ ނަޒަރު އީޝަލްއާވަކިވެ ރައުލްއާއެކު އިށީން މެންބަރުންގެ ތެރޭގައި އިން ހަތޯރަށް ހުއްޓުނެވެ. ނުރުހުމާއެކު ކަސްދިޔާއަށް ދަތްކުނޑިވިކާލެވުނެވެ. ރައުލްއާއެކު އުޅޭ ބައިގަނޑުގައި ހަތޯރު ހިމެނުމަކީ ކަސްދިޔާ އެކަމާ ރުހޭކަމެއްނޫނެވެ. އެކަން ހަތޯރަށް ވެސް އެނގެއެވެ. މިފަހަރު އޭނާގެ ރުޅި އެހެން ފަހަރަކުތައްވުރެ އިތުރުވެއްޖެއެވެ. ރައުލްގެ ރޭވުންތައް ރަނގަޅަށް އެނގިހުރެ ކަސްދިޔާއަށް ހުރިހާކަމެއް ހަތޯރު ސިއްރުކުރީތީއެވެ. އަނެއްކޮޅުން އީޝަލް ފެނުމުން ކަސްދިޔާއަށް އޭނާ ހަނދާންކުރަން ބޭނުންނުވާ މާޒީ އިޔާދަވީ ފަދައެވެ. ރިހުން އެކުލެވިގެންވީ ބެލުމަކުން އޭނާ ރައުލްއަށް ބަލާލާފައި ހަތޯރަށް ބަލާލިއެވެ. އެ ދެ ޒުވާނުން އުމުރުގެ ގޮތުން އެއްވަރުވިޔަސް ދުނިޔެއަށް ކުރީން އުފަންވީ ހަތޯރެވެ. ކަސްދިޔާގެ އުނގުގައި ބާއްވާލެވިފައި އޮތް ދެއަތްތިލަ އެއްއަތް އަނެއް އަތުގެ ތެރެއަށްލައި މޮޑެލެވުނެވެ. މާޒީގެ ޚިޔާލުތަކުން އޭނާއަށް ތުންފިއްތާލެވުނެވެ. ނަމަވެސް ރައްކާކޮށްފައިވާ ސިއްރުތަކުގެ ފަރުދާ ކެހިގެން ނުދަނީސް އޭނާއަށް ބޭރީތުގެ ބީހުން އިޙްސާސް ކުރެވި ފިކުރުތައް ހާވިޔާވެގެން ހިނގައްޖެއެވެ. އެއާއެކު މަޑުމަޑުން ކަސްދިޔާ އިސްއުފުލާލައި ބޭރީތަށް ބަލާލިއެވެ. ކަސްދިޔާގެ ޖޯޑުކޮށްލެވިފައިވާ ދެއަތްތިލައިގައި ބޭރީތު ހިފަހައްޓާލަމުން ލުއި ހިނިތުންވުމެއް ބަދަލުކޮށްލިއެވެ. ވަގުތުން ކަސްދިޔާގެ މޫނުން އިހުފެނުނު އަސަރުތައް ފިލައި ހިނިތުންވުމަކުން މޫނު އުޖާލައިކޮށްލައިފިއެވެ. އޭނާއަށް ބޭރީތުގެ އެ ހަރަކާތްތަކުގައިވަނީ ކީކޭކަން އެނގުނީއެވެ.\nޒިޔަޒެލްއަކީ އީޝަލްގެ ބައްޕަ ނޫންކަން އެނގުމުން ބޭރީތުގެ ސުވާލުތައް ގިނަވިއެވެ. ޒިޔަޒެލްއަކީ ދޫފަސޭހަ ކުޅަދާނަ ވާހަކަދެއްކުންތެރިއެކެވެ. އޭނާ މަޢާފާއެކު މީކާޢިލްއަށް އާދެވެން ނެތް އެތައް ސަބަބެއް ދެއްކިއެވެ. ރައުލްއާއި އޭނާއާ އެއްބާރުލުން ދޭ ބައިވެރިން ވެސް ތިބީ ޒިޔަޒެލްގެ ވާހަކަދެއްކުމުގެ އޮމާންކަން ފެނި އަޖައިބުވެފައެވެ. ވަގުތު ބޭކާރުނުކޮށް އީޝަލްއާއި ރައުލްގެ ކައިވެނީގެ ވާހަކަ ޒިޔަޒެލް ދެއްކިއެވެ. ބޭރީތު ބައްދަލުކުރަން އެދުމުން އީޝަލް އެ މީހުންގެ ތެރެއަށް އައި ނަމަވެސް ކައިވެނީގެ ކަންކަން ކުރިއަށް ދާނީ އީޝަލްގެ އަހުލުވެރިންގެ ތެރޭކަން ޒިޔަޒެލް ބުންޏެވެ. އެވަގުތު މީކާޢިލް ހުންނާނޭކަން ޒިޔަޒެލް ޔަގީންކޮށްދިނެވެ. އަދި ޙަފުލާ ފުރިހަމަވާނީ ދެ ފަރާތުގައި ޢާއިލާ ވެސް ޙަފުލާގައި ތިބުމުންކަން ޒިޔަޒެލް ހާމަކުރިއެވެ. ވާހަކައިގެ ތެރެއިން ޒިޔަޒެލްގެ ނަޒަރު ރައުލްއަށް ހުއްޓާލީ ކަމެއް ހަނދާންކޮށްދޭ ފަދައިންނެވެ. ޒިޔަޒެލްމެންނަށް ރައުލްވީ އެއްބަސްވުން ބޭރީތަށް އެނގެންޖެހޭނެކަމުގައި ޒިޔަޒެލް ޤަބޫލުކުރެއެވެ. ރައުލްގެ ހުރި ހިތްވަރެއް އެނގޭނީ އޭގެ ފަހުގައިކަން ޒިޔަޒެލްގެ ހިތަށް އަރައެވެ.\nމެހެމާނުންނަށް ސަރުބަތުގެ ތަށިތައް ގެނައުމުން އެ ތަށިތަކުގައި އެ މީހުން އަތްނުލާން ތިބިހެން ރައުލްއާއި ބޭރީތަށް ވެސް ހީވިއެވެ. ބޭރީތު ތަށީގައި ހުރި ފޮދުވަރެއް ބޯލައި ޒިޔަޒެލްއަށް ބޯޖަހާލިއެވެ. ރައުލް ވެސް އެތަށީގައި ހުރި އެއްޗެއް ރަހަބަލައިފިއެވެ. އެއާއެކު އޭނާ އެއީ ކޮންއެއްޗެއްކަން ޒިޔަޒެލްމެންނަށް އޮޅުންފިލުވައިދިނެވެ. ރައުލްއަށް ހިނިތުންވެލި އީޝަލް ތަށީގައި ހިފުމުން ޒިޔަޒެލްމެން ވެސް ތަށިތަކުގައި ހިފައި ތުނބުގައި ޖަހަން ކައިރިކޮށްލިއެވެ. އީޝަލްއާއި ރައުލްއާ ދެމެދު ބަދަލުކުރެވުނު ހިނިތުންވުން އެތަނުގައި ތިބި އެންމެންނަށް ފެނުނެވެ. ބޭރީތުގެ ތުންފަތަށް ލުއި ހިނިތުންވުމެއް ވެރިވިއެވެ. ބޭރީތަށް ބަލާލަމުން ރައުލް އެދުނީ މެހެމާނުން ތިބުމަށް ހަމަޖެހިފައިވާ ބަޔަށް އެމީހުން ދިއުމުގެ ހުއްދަދިނުމަށެވެ. އެއާއެކު ބޭރީތު ސުވާލުކުރީ ޒިޔަޒެލްއާއެވެ. އެމީހުންގެ ގާތުގައި ޒިޔަޒެލްމެން މަޑުކުރަން ގަސްދުކުރަނީ ކިހާ ދުވަހަކަށްތޯއެވެ. ޒިޔަޒެލް ކަނާއަތުގެ ޝަހާދަށް އިނގިއްޔާއި މެދު އިނގިލި އުފުލައިލައި ދެންހުރި އިނގިލިތައް ލައްޕާލައި ބޭރީތަށް ދައްކާލިއެވެ. އަދި އެއީ ދެ ރޭ ކަމުގައި ބުންޏެވެ. އެއަށްފަހު އިރުގެ އަލިހުއްޓައި އެ މީހުންގެ މަންޒިލަށް ދާން ބޭނުންވާކަން ޒިޔަޒެލް ބުންޏެވެ. ބޭރީތު ކަމަކާ ވިސްނަން އިންފަދައަކުން މަޑުމަޑުން ބޯޖަހާލިއެވެ.\nއީޝަލް ހުރުމަށް ވެސް ހަމަޖެހިފައި އޮތީ ގަނޑުވަރުގެ އުތުރުފަރާތެވެ. ނަމަވެސް ރައުލް ހިތްހަމަނުޖެހުނީ ސަމިއާނާ އައިސް ހުރި ކޮޓަރީގައި އީޝަލް ބަހައްޓަން ހަމަޖައްސާފައި އޮތް އޮތުމާމެދުއެވެ. ބޭރީތުގެ ގާތު ސިއްރުން އެ ވާހަކަ ރައުލް ދެއްކިއެވެ. އީޝަލް ހުރުމަށް އެހެން ކޮޓަރިއެއް ހަމަޖައްސައި ދިނުމަށެވެ. އެހެންނޫނީ އީޝަލް ހުންނާނީ ރައުލްގެ ކޮޓަރީގައި ކަމުގައި އޭނާ ބުންޏެވެ. ލުއިގޮތަކަށް ބޭރީތު ހީނލީއެވެ. އަދި ދަރިފުޅުގެ ކޮނޑުގައި އެއްއަތް ބާއްވާލައި ސިއްރުން ވާހަކަދެއްކިއެވެ.\n"ސަމިއާނާ ހުރިތަންވީމަތަ؟... ގޯހެއްނޫން... މިހާރު އެނގިއްޖެ ރައުލްއަށް ވެގެންއުޅޭ ގޮތެއް، އެފަދަ ރީތިކަމެއް ފެނިއްޖެނަމަ ބުއްދީގެ މައްޗަށް އެކަކަށް ވެސް ބާރެއްނުފޯރުވޭނެ" ބޭރީތު ބުންޏެވެ. ނަމަވެސް ރައުލްގެ މޫނުމަތިން އޭނާގެ ހިތުގައި ޝުޢޫރުތައް ބޭރުވިޔަކަ ނުދިނެވެ. އޭނާގެ ސީރިއަސްކަމުގައި ބޭރީތަށް ބަލަން ހުރީ އޭނާ ބޭނުންވާ ޖަވާބު ނުލިބޭތީއެވެ.\n"ހަމަރަނގަޅަށް ވެސް އަހަރެންގެ ރައުލް މޮޔަވެއްޖެ... ތި އެދޭ ކަންތައް ކޮށްދޭނަން، އަހަރެންނަށް ވެސް ހީވަނީ އޭނާ ހުންނަން އެ ކޮޓަރި މާ އާދައިގެހެން، އޭނާއަށް ޓަކައި މިގަނޑުވަރުން ޚާއްޞަ ކޮޓަރިއެއް ހަމަޖައްސާނަން، ބާންދީން ފޮނުވާނަން އެތަން ތައްޔާރުކުރުމަށް... ދެން ހަމަޖެހިބަލަ..." ހެމުންހެމުން ރައުލްގެ ކޮނޑުގައި ބޭރީތު ޖަހާލިއެވެ.\n"އަޅުގަނޑު ޚިޔާރުކުރާ ބަޔަކު އެ ހިސާބަށް ދާނީ" ރައުލް ދެން ވެސް ވާހަކަދެއްކީ ސީރިއަސްކަމާއެކުއެވެ. ބޭރީތު ބޯޖަހާލިއެވެ. އަދި ލާވީއަށް ގޮވައި ގެނެސް އޭނާގެ ގާތުގައި ސިއްރު ވާހަކަތަކެއް ދެއްކިއެވެ. ދެން ފެނުނީ ބޭރީތުގެ ވާހަކަތަކަށް ބޯޖަހާލި ލާވީ އެ ތަނުން ނުކުމެގެން ދިޔަތަނެވެ.\nލާވީ އެނބުރި އައުމުން ޒިޔަޒެލްމެން ގޮވައިގެން ބޭރީތާއި ކަސްދިޔާގެ އިތުރުން ރައުލްއާއި އޭނާގެ ބައިވެރިން ގަނޑުވަރުގެ އުތުރު ބަޔަށް އައެވެ. އެންމެންނާ އެކަހެރި ގޮތަކަށް ޒަގަން ހުރީ އެއްފަރާތުގައެވެ. އޭނާގެ ނަޒަރު އީޝަލްއާއި ލާމިއާއަށް ހުއްޓިފައި ވެއެވެ. ދޭތެރެއަކުން ޒިޔަޒެލް އޭނާއަށް ބަލާލުމުން ނިކަން އަވަހަށް ނަޒަރު އެހެން ދިމާއަކަށް ބަދަލުކޮށްލައެވެ. ގަނޑުވަރުގެ އެބައިގައި އެކަނި ވެސް ތަފާތު ކޮޅުތަކަށް ދެވޭ ގޮތަށް ދޮރުތައް ކަނޑާފައި ހުއްޓެވެ. ސަމިއާނާ ހުރި ބަޔާ ދުރަށް ބޭރީތު އައެވެ. ލާވީއަށް އިޝާރާތްކޮށްލުމުން ކުރިމަތީ ހުރި ފަރުދާތަކެއް އޭނާ އެއްފަރާތްކޮށްލިއެވެ. އެއާއެކު ފެނުނީ އެތެރެ ނުފެންނަ ގޮތަށް ހަދާފައި ހުރި ބޮޑު ދަގަނޑު ދޮރެކެވެ. އޭގެ ތަންޑުތަކުގައިވީ ތަޅުތައް ނައްޓައި ދޮރުގެ މެދުގައި އަކައެއް ލާވީ ކުރެހިއެވެ. އެ އަކައިގައި ބޭރީތު އެޅި ހުރަސް ރޮނގުބުރިއަކުން ބާރު އަޑުފައްގަނޑެއް އިވިގެންދިޔައެވެ. ކަސްދިޔާއާއި ލާވީނޫން އެންމެން ތިބީ ބޭރީތު ކުރިކަމަކާމެދު އަޖައިބުވެފައެވެ. ރައުލްއާއި އޭނާގެ އެކުވެރީންގެ އިތުރުން ޒަގަން ވެސް އެ ދޮރު މީގެ ކުރީން ދެކެފައެއްނުވެއެވެ. ގަނޑުވަރުގައި އެފަދަ ތަނެއް ހުރިކަން ވެސް އެ މީހުންނަށް ނޭނގެއެވެ. ވަނުމަށް ބޭރީތު ހަނާ އަޅާލިއެވެ. ނަމަވެސް ކަސްދިޔާއަށް ހުރި ފިޔަވަޅުމަތިން ކުރިއަކަށް ނުދެވުނެވެ. އޭނާއަށް ބޭރީތުގެ މުލައްދަނޑީގައި ބާރަށް ހިފަހައްޓާލެވުނެވެ.\n"ޒަގަން... ކަލޭގެ މަންމަ އަރާމުކުރުމަށް ކޮޓަރިއަށް ގެންދޭ" ކަސްދިޔާއަށް ބަލަން ހުރެ ބޭރީތު ބުންޏެވެ. ޒަގަން ހުރީ އެ ހުޅުވުނު ދޮރުގެ އެތެރޭގައިވާ ތަނެއް ބެލުމަށް ޝައުގުވެރިވެފައެވެ. ނަމަވެސް ބޭރީތުގެ ބަހަށް ދެކޮޅު ހެދުމަކީ އެވަގުތު ކޮށްގެންނުވާނޭކަމެއްކަން ވިސްނި އޭނާ ކަސްދިޔާގެ ގާތުގައި އައިސް މަޑުކޮށްލިއެވެ. ކަސްދިޔާ ބަލާލީ ހަތޯރަށެވެ. އޭނާއާއެކު ހަތޯރު ވެސް އަންނާށޭ ބުނާފަދައިންނެވެ. ނަމަވެސް ހަތޯރު އިޝާރާތްކުރީ ރައުލްއަށެވެ. ކަސްދިޔާގެ މޫނުން ފޫހިކަން ފާޅުވިއެވެ. ޒަގަން ބެލީ މަންމަ ގޮވައިގެން އެތަނުން އަވަހަށް ދެވޭތޯއެވެ.\nހުޅުވުނު ދަނގަނޑު ދޮރުން އެތެރެއަށް އެންމެން ވަނުމުން މުޅިން އެހެން ދުނިޔެއަކަށް ވަދެވުނު ފަދައެވެ. ތުނި ފަރުދާތައް އެތަނުގައި ގިނައެވެ. ބިތްތަކުގައި ހުރި އެކިވަރުގެ ފްރޭމްތައް ހުރީ ފޮތިތަކުން ނިވާކޮށްފައެވެ. އަލިކުރާނޭ ބޮޑެތި ސަމޭދާންތަކުން ކުއްލިއަކަށް ހުޅުފަޅައި މުޅިތަން ހުޅުދާންވެގެންދިޔައެވެ. ކަނޑާ ގުޅިފައި ހުރި ފައްވާރެއްގެ މެދުގައި ރަނުން ހަދާފައި ހުރި އަންހެނެއްގެ ސޫރަ ވިއެވެ. އެއީ މީހަކު ފަރުމާކޮށްފައިވާ ބުދަކަށްވިޔަސް އެއީ ރީތި އަންހެނެއްގެ ސޫރަކަން ފެންނަ ކޮންމެ މީހަކަށް އެނގޭނެއެވެ. ލޮނުގަނޑުގެ ރިވެލި އެޅޭ ގޮތަށް ހަދާފައި އޮތް ހާމަ ބައިގައި އަރާމު ދާނެއް ހުއްޓެވެ. ދާނުގައި ކައިރީ ރަނުގެ އުސް ބޯތަށިތައް ހުއްޓެވެ. އެތަނުގެ ތެރޭ ހުރީ އެންމެ ނިދާ ކޮޓަރިއެކެވެ. ފެންކޮޓަރި ތެރޭ ހުރީ މީގެ ކުރިން ދުވަހަކުވެސް ނުފެންނަ ފަދަ ރީތި ކުރެހުން އެޅި ވެވެކެވެ. ނަމަވެސް އޭގައި ފެނެއްނެތެވެ. ހިރިގަލުގެ ބިލިނގާއެއް އެތަނުން އެތެރެއަށް ވަދެވެން ހުރި ބައެއްގައި ވިއެވެ. ރަނުގެ އަތްގަނޑު ލާފައިވި ކަންވާރުތައް އޭގެ ކައިރީ ހުއްޓެވެ. އެތަނުގެ ފާރުތަކުގައި އެކިކުލަކުލައިގެ ކުދި ބިއްލޫރިކޮޅުތަކުން ކުރެހުން އަޅާފައިވިއެވެ. ކުތުބުޚާނާއެއް ފެނުމުން ރައުލްއަށް ލިބުނީ އިތުރު ހައިރާންކަމެކެވެ. ބޮޑުކޮޓަރީގެ އެއްފަރާތުގައި މިއުޒިކު ކުޅޭ ސާމާނު ހުއްޓެވެ. އޭގެތެރެއިން ވެސް އެންމެ ފާހަގަކުރެވޭ ގޮތަށް ހުރީ ސިތާރު ފާޑުގެ މިއުޒިކު އާލާތެކެވެ. އިންސާނުންގެ ދުނިޔޭގައި އެ މީހުން މިއުޒިކު ކުޅުމަށް ގެންގުޅޭ "ހާޕް" ފަދައެވެ.\n"އީޝަލް ހުންނާނީ މިތަނުގައި... ރައުލްއާއި އީޝަލް ދިރިއުޅުމަށް މިތަން ކަމުދޭތަ؟" ބޭރީތު އެހީ ރައުލްގެ ގާތުންނެވެ. އެއަޑު އިވުނު ޒިޔަޒެލްއާއި އާރަމް ތިބީ ހުއްޓުން އަރާފައެވެ. ބޭރީތު ނުބުންޏަސް އޭނާގެ ހިތުގައިވާ އެއްޗެއް އެނގުނީއެވެ. ރައުލްއަށް އެއްޗެކޭ ބުނަން ދަތިވިއެވެ.\n"މި ފަޅުތަނުގައި އަހަރެމެން ބަންދުކުރަން ގަސްދުކުރަނީތަ؟" ޒިޔަޒެލް ބުންޏެވެ. ބޭރީތާއި ޒިޔަޒެލްގެ ދެމެދުގައި ބަދަލުކުރެވުނީ ސީރިއަސް ބެލުމެކެވެ. ދެން ފެނުނީ ޒިޔަޒެލް ހިނިގަނޑެއް ޖަހާލިތަނެވެ. އަދި ސަމާސާގޮތް ދައްކަމުން އޭނާ އެތަނަށް ވަދެގެން ހުރި ދޮރަށް އިޝާރާތްކޮށް ވާހަކަދެއްކިއެވެ.\n"މީގެ ކުރިން މިދޮރު ހުޅުވަންޖެހޭވަރު ބަޔަކު ނާދޭ، އެކަމަކު އީޝަލްއަކީ އަހަރެންގެ ގާތަށް އަންނަ އެހެން މެހެމާނުން ފަދަ ކުއްޖެއްނޫން، ވަރަށް އަވަހަށް އަހަރެންގެ ޢާއިލާގެ މެންބަރަކަށް އޭނާވާނެ، އެހެންވީމަ އީޝަލް އެނބުރި ދަންދެން މި ދޮރު ހުންނާނީ ހުޅުވިފައި" ބޭރީތު ވެސް ހީނލާފައި ބުންޏެވެ. އެތަނުގައި އީޝަލް ފެންނަން ނެތްކަން އެންމެންނަށް ވެސް އެނގުނީ ދެނެވެ. އޭރު އެންމެންނަށް ވެސް ތިބެވުނީ އެނބުރި ދޮރުކައިރިއަށް އައިހެވެ. އެންމެން އެނބުރި އެތެރެއަށް އައިއިރު ފައްވާރުގައި ހުރި ބުދުގެ ކުރިމަތީ އެއަށް ބަލަހައްޓައިގެން އީޝަލް ހުއްޓެވެ. އޭނާ ކުރިއަށް ޖެހި ފައްވާރުގެ ވަށައިގެންވީ ފާރުބުރީގެ މައްޗަށް އަރައި ބުދުގައި އަތްލަން އުޅުނެވެ. އެހިނދު ބޭރީތު އައިނައިގޮތެއް ނޭނގެއެވެ. އޭނާ އީޝަލްގެ އަތުގައި ހިފަން އުޅުނެވެ. ނަމަވެސް އޭނާއަށްވުރެ ރައުލް ކުޅަދާނައެވެ. އީޝަލް ހުރީ ރައުލްގެ އަތުގެ ތެރޭގައެވެ. ބޭރީތު ހައިރާންވެ އީޝަލްއަށް ބަލަން އިރުކޮޅަކު ހުއްޓެވެ.\n"އެއީ ކާކު؟..." އީޝަލް އެއްފަހަރު ބޭރީތަށް އަނެއްފަހަރު ރައުލްއަށް ބަލާލިއެވެ.\n"ކިހިނެއްވީ؟ އަސްލުހެން ހީވަނީތަ؟" ބޭރީތުގެ މޫނުން ހައިރާންކަމުގެ އަސަރު ފޮރުވާލައި ހީނލާފައި ވާހަކަދެއްކިއެވެ. އީޝަލް މަޑުމަޑުން ބޯޖަހާލިއެވެ. ލާމިއާ އައިސް އޭނާއާ ގާތަށް އީޝަލް ގެނެއެވެ. ޒިޔަޒެލްއާއި އާރަމް ވެސް އެ މީހުންގެ ގާތަށް އައެވެ. އަދި އެ މީހުން ވެސް ފަރުވާތެރިކަމާއެކު ފައްވާރުގެ މެދުގައި ހުރި އަންހެނެއްގެ ސޫރައަށް ހަދާފައިވާ ރަނުގެ ބުއްދަށް ބަލަންފެށިއެވެ.\n"ކާކާ އޭނާ ވައްތަރީ؟" ބޭރީތު އެއްސެވެ. އީޝަލްއަށް އެ ސުވާލަށް ޖަވާބުދޭކަށް ނޭނގުނެވެ.\n"މީގެ ކުރީން ދުވަހަކުވެސް ނުދެކެން... އެވާނީ އީޝަލްއަށް ހީވިގޮތަކަށް، ޔަގީނުން ވެސް މޮޅު ހުނަރުވެރިއެއްގެ މަސައްކަތްކަން އެއީ ޔަގީން" ޒިޔަޒެލް ބުންޏެވެ. ބޭރީތު އެ ބުދަށް ބަލަހައްޓައިގެން ހުރެ ހިނިތުންވެލަމުން ބޯޖަހާލީ ޒިޔަޒެލްއާ އެއްބަސްވަމުންނެވެ.\nލާމިއާ ވާހަކަދެއްކިއެވެ. އޭނާ ހުންނާނީ އީޝަލްއާއެކުގައި ކަމެވެ. އަދި އެ މީހުންނާ ގާތުގައި ޒިޔަޒެލްއާއި އާރަމްގެ ހުރުން ހަމަޖެހުމަށް އޭނާ އެދޭކަން ހާމަކުރިއެވެ. އެކަމާ އާރަމް އެއްބަސްވިއެވެ. ލާވީ އެ މީހުން ތިބުމަށް ހަމަޖެހިފައި ހުރި ބައި ދައްކަން އަވަސްވެގަތެވެ. މިފަހަރު އީޝަލްގެ އަތުން ލާމިއާ ދުލެއްނުކޮށްލިއެވެ. އަނެއްކޮޅުން ރައުލް ވެސް އީޝަލް ނުފެންނަ ހިސާބަށް ފިޔަވަޅެއް ނޭޅިއެވެ. ޒިޔަޒެލްއާއި އާރަމް ހުރުމަށް ހަމަޖެހުނީ އީޝަލްމެން ތިބޭ ބައިގެ ކުރިމައްޗަށް ވާގޮތައް ވަދެގެން ހުރި ބައެއްގައެވެ. އެތާގައި ހުރި ހަތަރު ކޮޓަރިން ޒިޔަޒެލްއާއި އާރަމް ބޭނުންވާ ދެ ކޮޓަރިއެއް ހަމަޖައްސައި ދިނުމަށް ޚާދިމުން އަންނާނޭކަން ލާވީ ބުންޏެވެ.\nރާވިންމެން ގާތު އީޝަލްއާއި ލާމިއާއާއެކު މަޑުކުރުމަށް ބޭރީތު ބުންޏެވެ. އަދި ޒިޔަޒެލްއާއި އާރަމް ގާތު ކުދީންނާ ނުލައި ދައްކަން ބޭނުންވާ ވާހަކަތައް ހުރިކަން ބޭރީތު ހާމަކުރިއެވެ. އޭނާއާއެކު ދަމުން ޒިޔަޒެލްގެ ބޮލުގައިވާ ފަގުޑީގެ ވަށައިގެ އޮޅާފައިވާ ފޮތިކޮޅުގެ ދޭތެރެއިން ސުލޭމާނޭ ކިޔާ ހިލައެއް ލާމިއާއަށް ދައްކާލިއެވެ. އެ ދެމެދުގައި މެސެޖެއް ބަދަލުކުރެވުނު ކަމެއް އެކަކު ވެސް ނުދެނަހުއްޓެވެ.\nބޭރީތުމެން ދިއުމުން އީޝަލްއާއެކު ލާމިއާ އައިސް ވަނީ އެ މީހުން ތިބުމަށް ހަމަޖެހިފައި ހުރި ތަނަށެވެ. ވަށައިގެން އޭނާ ނަޒަރު ހިންގިއެވެ.\n"މިތަނުގެ ސިއްރަކީ ކޮބާ؟" ލާމިއާ ބަލާލީ ރައުލްއާއި އޭނާގެ ބައިވެރިންނަށެވެ.\n"އަހަރެމެން މިތާ ބޮޑުވިއިރު މި ނޫނީ މިތަނެއް ނުދެކެން" ރައުލް ބުނި އެއްޗަކަށް ދެންތިބި އެންމެން ބޯޖަހާލިއެވެ. ލާމިއާގެ އެއްވެސް ސުވާލަކަށް ރައުލްމެންނަށް ޖަވާބު ނުދެވޭނޭކަން އޭނާއަށް އެނގޭއިރު ވެސް ތަފާތު ސުވާލުތައް ކުރިއެވެ. ދޮރުކައިރީ ހުއްޓި އެ ދޮރު ވެސް އޭނާ ރަނގަޅަށް ބެލިއެވެ. އެތަން ތައްޔާރުކުރުމަށް ޔާފިއާ ބަލައި ރާވިން ފޮނުވިއެވެ. އަދި ޔާފިއާއަށް އިތުބާރުކުރެވޭ ބާންދީން އެއްކޮށް އެ މީހުންގެ އެހީތެރިކަން ހޯދުމަށް ރައުލް އިރުޝާދުދިނެވެ. އަދި ރައުލް އޭނާގެ އެކުވެރިން ގާތު ބުނީ އެ މީހުން އާރަމްއާއި ޒިޔަޒެލް މަޑުކުރާ ކޮޓަރީގެ އިތުރުން އެތަނުގައި ދެން ހުރި ކޮޓަރިތަކުގައި ނިދުމުގެ ކަންކަން ހަމަޖައްސާނީ ކަމުގައެވެ. އަދި އީޝަލް އެނބުރިދަންދެން ދަންފަޅި ބަހައިގެން ކޮންމެވެސް އެއްބަޔަކު އަބަދުވެސް ފޯރިމަރާ ގޮތަށް ހަމަޖެއްސިއެވެ.\n"އަހަރެން އެބަ އަންނަން މަންމަގެ ހާލު ބަލާފައި" ހުރިހާކަމެއް ހަމަޖެހިއްޖެހެން ހީވުމުން ހަތޯރު ބުންޏެވެ.\n"އީޝަލްއާ މެދު ކަސްދިޔާ އެހާ ގަޔާވާހެނެއް ހިޔެއްނުވޭ" ރައުލް ގާތު ސޭމެސް ބުންޏެވެ.\n"ބޭކާރު ކަންކަމާ ވިސްނުމުގެ ބޭނުމެއްނެތް، ބައްޕަގެ އެދުމަށް އަހަރެން އޭނާ މިތަނަށް ގެނައި... އެއީ ހަތޯރުގެ މަންމަ، އަހަރެންގެ މަންމައެއްނޫން... އެހެންވީމަ އިތުރު މީހަކަށް އީޝަލް ކަމުދޭތޯ ނުދޭތޯ މުހިންމެއްނޫން" ރައުލް ބުންޏެވެ.\n"އަހަރެންގެ މަންމައާ މެދު ނުވިސްނާ... ތި ދެމެދަށް މަންމަގެ ހިޔަނި އެޅުނަކަ ނުދޭނަން، އަހަރެން މިއައީ ރައުލްއަށް ވަޢުދެއްވެފައި، އެހެންވީމަ އެކަމުގެ ޚަބަރު މަންމައަށް ދޭން ޖެހޭ، އެނގޭ ކުޑަކޮށް ވެސް މަންމަ އުފަލެއްނުވާނޭކަން، އެކަމަކު އަހަރެން ޚިޔާރުކުރި ގޮތުގައި އަހަރެން ހިފަހައްޓާނަން، ފަހަރެއްގައި މީ މިތަނުގައި އަހަރެމެން ހޭދަކުރާނޭ އެންމެ ފަހު ފަހަރަކުކަމަށް ވެދާނޭތީ މަންމައާއެކު ވަގުތުކޮޅެއް ހޭދަކުރަން ވެސް ބޭނުން، އެކަމަކު އަހަރެން ރައުލްއަށް ޚިޔާނާތެއްނުވާނަން، އެކަން އަބަދުވެސް ހަނދާން ބަހައްޓާތި" ހަތޯރު ބުންޏެވެ. ރައުލް ބޯޖަހާލަމުން ހަތޯރުގެ ކޮނޑުގައި ޖަހާލިއެވެ.\n"ރައުލް، ކަލެއަށް އެނގޭތަ އީޝަލްއާއެކު އެ ހުރި ޖިންނިއަކީ އާދައިގެ ޖިންނިއެއްނޫންކަން، އޭނާއަކީ އީޝަލްމެންގެ ތެރެއިންވާ ޖިންނިއެއްނޫން" ސޭމެސް އިހުނަށްވުރެ ރައުލްއާ ގާތަށް ޖެހިލައި ވަރަށް ސިއްރުން ވާހަކަދެއްކިއެވެ.\n"އާން!... މިވަގުތު އޭނާއަކީ ކާކުކަން އެނގުން މުހިންމެއްނޫން، އޭނާ އައިސް އެހުރީ އަހަރެންގެ އަނބިމީހާ ރައްކާތެރިކުރަން، ޒިޔަޒެލް އޭނާއަށް އިތުބާރުކުރޭ" ދުރުގައި ހުރި ލާމިއާއަށް ބަލަން ހުރެ ރައުލް ބުންޏެވެ.


First Girlfriend Vadhdhai Bodu Vazeeru Ge Rasmee Geyge Hurumaiy Kan'daalaifi. - vNews.mv\nފަސްޓް ގާލްފްރެންޑު ވައްދައި ބޮޑުވަޒީރުގެ ރަސްމީ ގޭގެ ހުރުމަތް ކަނޑާލައިފި\n26 July 2019, 15:38\nކައިވެނިނުކޮށް އިނގިރޭސި ބޮޑުވަޒީރުގެ ރަސްމީ ގޭގައި ދިރިއުޅުނު ފުރަތަމަ ޖޯޑުކަމުގައި އާ ބޮޑުވަޒީރު ބޮރިސް ޖޮންސަނާއި އޭނާގެ ލޯބިވެރިޔާ ކެރީ ސިމަންޑްސް ހިމެނިއްޖެއެވެ.\nއިނގިރޭސި ބޮޑުވަޒީރުގެ ރަސްމީ ގެއަކީ ޑައުނިން ސްޓްރީޓުގެ ދިހަ ނަމްބަރު ގެއެވެ. ބޮޑުވަޒީރުގެ ގޮތުގައި އެގޭގައި މިހާތަނަށް ކޮންމެ ބޭފުޅަކުވެސް އުޅުއްވީ އަނބިކަނބަލުން ނުވަތަ ފިރިކަލުންނާއެކުގައެވެ. އެކަމަކު މިހަފުތާގައި އިނގިރޭސިވިލާތުގެ ބޮޑުވަޒީރުކަމާ ހަވާލުވެވަޑައިގެންނެވި ބޮރިސް ޖޮންސަނުގެ ހުރީ ލޯބިވެރިޔެކެވެ.\nއުމުރުން 55 އަހަރުވީ ޖޮންސަނާއި 31 އަހަރުވީ ސިމަންޑްސް އެކުގައި ދިރިއުޅުއްވާތާ ދުވަސްކޮޅެއް ވަނީ ވެފައެވެ. ޖޮންސަނުގެ ކުރީގެ އަނބިކަނބަލުން މަރީނާ ވީލަރ ދުރަށް ވަޑައިގަތީވެސް ސިމަންޑްސްގެ ކަންތައް ފެއްޓެވުމުންނެވެ.\nހުސްވި ޖޫންމަހާ ހަމަޔަށްވެސް ބޮރިސް ޖޮންސަން ދިރިއުޅުއްވަމުން ގެންދެވީ ލަންޑަނުގެ ދެކުނުގައި ހުންނަ ސިމަންޑްސްގެ އަމިއްލަ ފްލެޓެއްގައެވެ. އެތާގައި ސިމަންޑްސް އާއި ޖޮންސަން އެއްރޭ މާގަދަޔަށް އަރާރުންވެ އަޑުގަދަވެގެން ކައިރިކައިރީގެ ފްލެޓްތަކުގައި ދިރިއުޅޭ މީހުން ފުލުހުންނަށް އަންގައިގެން އެކަންތައް މީޑިއާއިން ތިލަކުރިއެވެ. މިހާދިސާއަށްފަހު ލަންޑަނުގެ އެހެން ހިސާބަކުން ހަތަރު ކޮޓަރީގެ އެޕާޓްމަންޓެއް ހޯއްދަވައިގެން ޖޯންސަން ފަހުން ވަނީ އެތަނަށް ބަދަލުވެވަޑައިގެންފައެވެ.\nކެރީ ސިމަންޑްސްއަކީ ޕަބްލިކް ރިލޭޝަނާ ބެހޭ ތަޖުރިބާކާރެކެވެ. ކޮންޒަވެޓިވް ޕާޓީގެ ޕަބްލިކް ރިލޭޝަނާބެހޭ ޔުނިޓުގައި އޭނާ މަސައްކަތް ކުރަން ފެށީ 2009 ގައެވެ. ބޮރިސް ޖޮންސަނާ ބައްދަލުވެ ލޯބީގެ ގުޅުން ފެށުނީ އޭގެ ފަހުންނެވެ.


ޔުވެންޓަސް މޮޅުނުވުމުގެ ފައިދާ އިންޓަ އަށް ނުނެގުނު! | Jazeera\tޔުވެންޓަސް މޮޅުނުވުމުގެ ފައިދާ އިންޓަ އަށް ނުނެގުނު! - Jazeera\nމުޙައްމަދު ޤާސިމް October 27, 2019 61 views0\nއިޓާލިއަން ސެރިއޭގެ އެންމެ ކުރީގައި އުޅޭ ޔުވެންޓަސް ކުޅުނު މެޗުން މޮޅުނުވުމުގެ ފައިދާ ނަގަން ދެވަނައިގައި އޮތް އިންޓަ މިލާނަށް ލިބުނު ފުރުޞަތު އެޓީމުން ގެއްލުވާލައިފިއެވެ.\nސެރިއޭގައި ރޭ ކުޅުނު މެޗުގައި އަލަށް ޕްރޮމޯޓުވީ ލެއްޗޭއާ ދެކޮޅަށް ރަށުން ބޭރުގައި ކުޅުނު މެޗުން 1-1- އިން ޔުވެންޓަސް އެއްވަރުވިއިރު، އިންޓަ ވަނީ އަމިއްލަ ދަނޑުގައި 2-2 އިން ޕާމާއާ އެއްވަރުވެފައެވެ.\nރޭގެ މެޗުތަކަށްފަހު ލީގުގައި މިހާތަނަށް ކުޅުނު ނުވަ މެޗުން 23 ޕޮއިންޓް ހަމަކޮށް އަދިވެސް އެއްވަނައިގައި އޮތީ ޔުވެންޓަސް އެވެ. އޭގެ އެއް ޕޮއިންޓް ފަހަތުން ދެވަނައިގައި އިންޓަ އޮތްއިރު، 17 ޕޮއިންޓާއެކު ތިންވަނައިގައި އޮތް އެޓަލާންޓާ އަށް ލީގުގައި މިރޭ ކުޅޭ މެޗުން މޮޅުވެ އިންޓައާ ދެމެދު އޮތް ފަރަގު ކުޑަކުރުމުގެ ފުރުޞަތު އެބައޮތެވެ. ހަތަރުވަނައިގައި އޮތް ނަޕޯލީ އަށް ލިބިފައިވަނީ 16 ޕޮއިންޓެވެ.\nޔުވެންޓަސް އިން ރޭގެ މެޗަށް ނިކުތްއިރު ޗެމްޕިއަންސް ލީގުގައި އެންމެ ފަހުން ލޮކޮމޯޓިވް މޮސްކޯއާ ދެކޮޅަށް ކުޅުނު މެޗުގެ ފުރަތަމަ އެގާރަ އަށް ވަނީ ހަތަރު ބަދަލެއް ގެނެސްފައެވެ. އެގޮތުން، ޕޯޗުގަލްގެ ތަރި ކްރިސްޓިއާނޯ ރޮނާލްޑޯ އަށް ރޭގެ މެޗަށް ރެސްޓް ދީފައިވާއިރު، އަނިޔާއަށްފަހު ކުޅުމަށް އެނބުރިއައި ޑަނީލޯ އަށް ވަނީ ފުރުޞަތުދީފައެވެ.\nލެއްޗޭގެ ދަނޑުގައި ކުޅުނު މެޗުގައި ޔުވެންޓަސް އަށް ލީޑް ނަގައިދިނުމަށް ޕައޮލޯ ޑިބާލާ އަށް ލިބުނު ފުރުޞަތުގެ ބޭނުންހިފޭގޮތްނުވިއެވެ. މެޗުގެ 26 ވަނަ މިނެޓުގައި ޑިބާލާ ފޮނުވާލި ބޯޅަ ލެއްޗޭގެ ގޯލްކީޕަރު ގެބްރިއެލް މަތަކުރިއިރު، އޭގެކުރީން މެޗު 15 ވަނަ މިނެޓުގައި އެ ޓީމުގެ ފޯވާޑް ގޮންޒާލޯ ހިގުއައިން ގޯލެއް ކާމިޔާބުކުރިނަމަވެސް، ވީއޭއާރްގެ އެހީ ހޯދުމަށްފަހު ރެފްރީ އެ ގޯލް ގަބޫލުނުކުރިއެވެ.\nމި މެޗުގެ ފުރަތަމަ ހާފު ދެ ޓީމަށް ލަނޑެއްނުޖެހި 0-0 އިން އެއްވަރުވެގެން ނިމުނުއިރު، ދެވަނަ ހާފުގެ ކުޅުން ފެށިތާ ފަސްވަރަކަށް މިނެޓުގެތެރޭގައި ޔުވެންޓަސްގެ މިރަލެމް ޕިޔަނިޗަށް ލެއްޗޭގެ ޖަކޯޕޯ ޕެޓްރިޝިއޯނޭ ކުރި ފައުލަކަށް ރެފްރީ ދިން ޕެނަލްޓީއަކުން ޑިބާލާ ވަނީ އެ ޓީމަށް ލީޑްނަގައިދީފައެވެ. އެކަމަކު އޭގެ ފަސް މިނެޓުފަހުން، ޔުވެންޓަސްގެ ހޮލެންޑް ޑިފެންޑަރު މަތައިސް ޑި ލިޓްގެ އަތުގައި ބޯޅަ ޖެހުމުން ލެއްޗޭ އަށް ލިބުނު ޕެނަލްޓީއަކުން ނަތީޖާ ހަމަހަމަކޮށްދިނީ އެ ޓީމުގެ ކެޕްޓަން މާކޯ މަންކޯސޫ އެވެ.\nމިމުބާރާތުގައި ރޭ އަމިއްލަ ދަނޑުގައި ޕާމާއާ ދެކޮޅަށް އިންޓަ ކުޅުނު މެޗަށް ނިކުތީވެސް ޔުވެންޓަސް ކުޅުނު މެޗުން ލެއްޗޭ އަތުން މޮޅުނުވާކަން އެނގި ތިބެއެވެ. އިންޓަގެ ދަނޑުގައި ރޭ ކުޅުނު މި މެޗުގައި އެންޓޯނިއޯ ކަންޑްރޭވާ އެ ޓީމަށް ލީޑްނަގައިދީފައިވާއިރު، އޭގެ ތިން މިނެޓުފަހުން ޔާން ކަރަމޯ ވަނީ ޕާމާ އަށް ނަތީޖާ ހަމަހަމަކޮށްދީފައެވެ. އަދި އޭގެ ހަތަރު މިނެޓުފަހުން ޖާވީނިއޯ ވަނީ ޕާމާ އަށް ފުރަތަމަ ފަހަރަށް ލީޑްނަގައިދީފައެވެ.\nއިންޓަ އަށް އެއްވަރުކޮށްދިނީ ފަހު ހާފުގެ ކުޅުން ފެށިގެން ހަވަނަ މިނެޓުގައި ބެލްޖިއަމްގެ ފޯވާޑް ރޮމެލޫ ލުކާކޫ އެވެ. މި ގޯލާއެކު ލުކާކޫ ވަނީ އެ ޓީމަށް ކުރީން ކުޅުނު އާޖެންޓީނާ ފޯވާޑް ޑިއޭގޯ މިލީޓޯ އަށް ފަހު އެ ކްލަބުގެ ތާރީޚުގައި 2009 ވަނަ އަހަރުގެ ފަހުން ލީގުގެ ފުރަތަމަ ނުވަ މެޗުގައި6ގޯލް ކާމިޔާބުކުރި ފުރަތަމަ ކުޅުންތެރިޔާގެ ޝަރަފު ހޯދާފައެވެ.


League hoadhan Maldivian ge fahathugai Sifain vidhaafai | Mihaaru\nމޯލްޑިވިއަންގެ ކުޑަކާއްޓޭ (ކ) ފޮނުވާލާ ޝޮޓް ބްލޮކްކުރަން ސީލައިފުގެ ކުޅުންތެރިއަކު މަސައްކަތް ކުރަނީ.-- ފޮޓޯ: ނިޝާން އަލީ/ މިހާރު\nލީގު ހޯދަން މޯލްޑިވިއަންގެ ފަހަތުގައި ސިފައިން ވިއްދާފައި\n11 ޑިސެމްބަރ 2017 - 09:464comments\nލީގުގެ ކުރީގައި މޯލްޑިވިއަން އޮތީ 17 ޕޮއިންޓާ އެކު އެވެ. ދެ ވަނައިގައި އޮތް ސިފައިންނަށް ލިބިފައިވަނީ 15 ޕޮއިންޓެވެ. ސިފައިންނަށް ލީގު ޗެމްޕިއަންކަން ލިބޭނީ ފަސް ސެޓަށް ނުގޮސް އެ ޓީމުން މި މެޗު ކާމިޔާބުކޮށްފިނަމަ އެވެ. އެ ނޫން ގޮތަކަށް މެޗު ނިމިއްޖެނަމަ ލީގު ޗެމްޕިއަންކަން ލިބޭނީ މޯލްޑިވިއަން އަށެވެ.\nމި މުބާރާތުގައި އިއްޔެ ހަވީރު ކުޅުނު މެޗުން ސިފައިން ވަނީ ސީދާ ތިން ސެޓުން ޕޮލިސް ބަލިކޮށްފަ އެވެ. ސިފައިން މި މެޗުގެ ސެޓުތައް ކާމިޔާބުކުރީ 25-23، 25-16 އަދި 25-23 އިންނެވެ. މެޗުގެ މޮޅު ކުޅުންތެރިއަކީ ސިފައިންގެ ޓީމަށް ކުޅޭ ޕާކިސްތާން ގައުމީ ޓީމުގެ ކުޅުންތެރިއާ މުނީރު ހާން އެވެ.\nރޭ ކުޅުނު މެޗުން ސީލައިފް ސްޕޯޓްސް ކްލަބް ވަނީ މޯލްޑިވިއަން އަތުން 3-1 ސެޓުން ބަލިވެފަ އެވެ. މުބާރާތުގައި މިހާތަނަށް ކުޅުނު ހަ މެޗުގެ ތެރެއިން ސީލައިފަށް މޮޅުވެވުނީ އެންމެ މެޗަކުންނެވެ. މޯލްޑިވިއަން ވަނީ މިހާތަނަށް ކުޅުނު ހުރިހާ މެޗަކުން މޮޅުވެފަ އެވެ. ރޭގެ މެޗުގެ ފުރަތަމަ ސެޓު ގެންދިޔައީ 24-26 އިން ސީލައިފް އެވެ. އެހެން ނަމަވެސް މޯލްޑިވިއަން ވަނީ ދެން ކުޅުނު ތިން ސެޓު ގެންގޮސްގެން ފަހަތުން އަރައި މި މެޗުން މޮޅުވެފަ އެވެ. އެ ޓީމުން ސެޓުތައް ގެންދިޔައީ 25-15، 25-16 އަދި 25-14 އިންނެވެ.\nމި މެޗުގެ މޮޅު ކުޅުންތެރިއަކީ މޯލްޑިވިއަން އަށް މޮޅު ކުޅުމެއް ދެއްކި އިސްމާއިލް ސާޖިދު (ކުޑަކާއްޓޭ) އެވެ. ރޭގެ މެޗަކީ މި ފަހަރުގެ ލީގުގައި ކުޑަކާއްޓޭގެ ފަރާތުން އެންމެ ރަނގަޅު ކުޅުމެއް ފެނިގެންދިޔަ އެއް މެޗެވެ. އޭނާ ފޮނުވާލި ގިނަ ޝޮޓްތަކެއް ހުއްޓުވަން ސީލައިފަށް ވަނީ އުނދަގޫވެފަ އެވެ.\nމިއަދު ހަވީރު ކުޅޭ މެޗަކީ ގައުމީ މުބާރާތުގެ ކުރިން ޕޮލިހާއި ސީލައިފް ރަނގަޅު ފޯމަކަށް އެޅެން މުހިއްމު މެޗެކެވެ.


ވެށިފަހި މާލެ ޕްރޮގްރާމުގެ ދަށުން ހުޅުމާލެއިން ގޯތި ދޫކުރައްވަން ފެށްޓެވުމުގެ ގޮތުން ހުޅުމާލެއިން ގޯތި ލިބޭ ފަރާތްތަކުގެ ތެރެއިން 20 ފަރާތަކާ އެކަމުގެ އެގްރިމަންޓް ރައީސުލްޖުމްހޫރިއްޔާ ރޭގައި ހަވާލުކުރައްވައިފި – Maldivian Democratic Party\nވެށިފަހި މާލެ ޕްރޮގްރާމުގެ ދަށުން ހުޅުމާލެއިން ގޯތި ދޫކުރައްވަން ފެށްޓެވުމުގެ ގޮތުން ހުޅުމާލެއިން ގޯތި ލިބޭ ފަރާތްތަކުގެ ތެރެއިން 20 ފަރާތަކާ އެކަމުގެ އެގްރިމަންޓް ރައީސުލްޖުމްހޫރިއްޔާ ރޭގައި ހަވާލުކުރައްވައިފި\nވެށިފަހި މާލެ ޕްރޮގްރާމުގެ ދަށުން ހުޅުމާލެއިން ގޯތި ދޫކުރައްވަން ފެށްޓެވުމުގެ ގޮތުން ހުޅުމާލެއިން ގޯތި ލިބޭ ފަރާތްތަކުގެ ތެރެއިން 20 ފަރާތަކާ އެކަމުގެ އެގްރިމަންޓް ރައީސުލްޖުމްހޫރިއްޔާ މުޙަންމަދު ނަޝީދު ރޭގައި ހަވާލުކުރައްވައިފިއެވެ. އަދި ވެށިފަހި ޕްރޮގްރާމުގެ ދަށުން ހުޅުމާލެއިން ގޯއްޗާއި އަދި ހުޅުމާލެއިންނާއި މާލެއިން ފްލެޓް ލިބޭނެކަމުގެ ލިޔުން 27 ފަރާތަކާ ރައީސުލްޖުމްހޫރިއްޔާ ހަވާލުކުރައްވައިފިއެވެ. މި ފަރާތްތަކާ މިދެންނެވި ލިޔުންތައް ރައީސުލްޖުމްހޫރިއްޔާ ހަވާލުކުރެއްވީ, މިކަމަށްޓަކައި ރޭގައި ހިރިޔާ ސްކޫލުގައި ބޭއްވި ބިންވެރިކުރުމުގެ ޖަލްސާގައެވެ.\nމި ލިޔުންތައް ހަވާލުކުރެއްވުމަށްފަހު، މި ޖަލްސާގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި، ސަރުކާރުން މަސައްކަތް ކުރައްވަމުން ގެންދަވަނީ ގޯއްޗަށާއި ފްލެޓަށް މިފަހަރު އެދުނު 21000 މީހުންނަށް ބޯހިޔާވަހިކަން ހޯއްދަވައި ދެއްވުމަށް ކަމުގައި ވިދާޅުވިއެވެ. މިއީ ރާއްޖޭގައި ކުރެވެންއޮތް ކަމެއް ކަމަށާއި، އިރާދަކުރެއްވިއްޔާ މި މަސައްކަތް ކުރައްވައި ނިންމަވާނެ ކަމުގައި އެމަނިކުފާނު ވިދާޅުވިއެވެ. ސަރުކާރުގެ އަމާޒަކީ، ރާއްޖޭގެ ރައްޔިތުންގެ ދިރިއުޅުމަށް އުޖާލާކަން ގެނެސް، އިޤްތިޞާދީ ޙަރަކާތްތެރިންގެ ގޮތުގައި ދޮޅު ލައްކަ ރައްޔިތުން ޙަރަކާތްތެރި ކުރެއްވުން ކަމުގައިވެސް ރައީސުލްޖުމްހޫރިއްޔާ ވިދާޅުވިއެވެ. ރައީސުލްޖުމްހޫރިއްޔާ ވިދާޅުވިގޮތުގައި، ބޯހިޔާވެހިކަން ހޯދައިދެވިގެން ނޫނީ، އަޅުގަނޑުމެން މިއެދޭ އަނެއް ދިވެހިރާއްޖެ ހޯދަން ދަތިވާނެއެވެ.\nރައީސުލްޖުމްހޫރިއްޔާގެ ވާހަކަފުޅުގައި، ތަރައްޤީގެ އަމާނާތް ރައްކާތެރިކަމާއެކު ބަލަހައްޓާ ފަރާތަކީ، ސަރުކާރާއި ސަރުކާރު ހިންގާ ޕާޓީކަން ފާހަގަކުރައްވަމުން، ރާއްޖޭގެ ތަރައްޤީ ގުޅިފައިވަނީ ހައުސިންގ ޕްރޮގްރާމާ ކަމަށް ވިދާޅުވިއެވެ.\nރައީސުލްޖުމްހޫރިއްޔާ މިރޭ ދެއްކެވި ވާހަކަފުޅުގައި، މާލެއާއި ހުޅުލެއާ ދެމެދު ބްރިޖަކުން ގުޅާލުމަށް ވަޒީރުންގެ މަޖިލީހުން މިއަދު ނިންމެވި ނިންމެވުމަށް ބައްލަވާލައްވައި، އެކަމުގެ އިތުރު ތަފްޞީލު ހާމަކުރެއްވިއެވެ.


SunOnline: Lockdown ey nukiyas Raajje mi otheeehaalathugai: Minister\nލޮކްޑައުން އޭ ނުކިޔަސް ރާއްޖެ މި އޮތީ އެ ހާލަތުގައި: މިނިސްޓަރު\nމިނިސްޓަރު އަލީ ވަހީދު -- ސަން ފޮޓޯ/ ފަޔާޒު މޫސާ\nލަފްޒީގޮތުން "ލޮކްޑައުން" ނުކިޔަސް ރާއްޖެ މިވަގުތު އޮތީ އެ ހާލަތުގައި ކަމަށް ޓުއަރިޒަމް މިނިސްޓަރު އަލީ ވަހީދު ވިދާޅުވެއްޖެ އެވެ.\nރާއްޖެއިން ކޮރޯނާވައިރަސް، ކޮވިޑް-19 ޖެހިފައިވާ 13 މީހަކު ފެނިފައިވާއިރު، އަދި ގިނަ ގައުމުތަކުގައި ހަލުވިކަމާއެކު ބަލި ފެތުރެމުން އަންނާތީ ރާއްޖެ މުޅިން ލޮކްޑައުން ކުރަން ގިނަ ބަޔަކު އަންނަނީ ގޮވާލަމުންނެވެ.\nމިއަދު ބޭއްވި ނޫސްވެރިންގެ ބައްދަލުވުމުގައި އެކަމާ ގުޅިގެން ވާހަކަ ދައްކަވަމުން މިނިސްޓަރު ވިދާޅުވީ މިހާރު ރާއްޖެއަށް އަންނަނީ ގާތްގަނޑަކަށް 1600 ފަތުރުވެރިން ކަމަށެވެ.\n"އެހެންވީމަ އަސްލު ލަފްޒީ ގޮތުން ޓޯޓަލް ލޮކްޑައުން އޭ ނުކިޔަސް، ދިވެހިރާއްޖެ މިވަގުތު މި އޮތީ އެފަދަ ހާލަތެއްގައި،" މިނިސްޓަރު ވިދާޅުވި އެވެ.\nމިނިސްޓަރު ވިދާޅުވީ ކޮރޯނާވައިރަސްއާ ގުޅިގެން ރައީސް އިބްރާހިމް މުހައްމަދު ސޯލިހު ހަރުދަނާ ގިނަ ފިޔަވަޅުތަކެއް އަޅުއްވަމުން ގެންދަވާ ކަމަށެވެ. އަދި ރައީސްގެ ކޮންމެ ނިންމެވުމަކީ ވެސް ހުރިހާ ދިވެހިންގެ ހައްގުގައި، ހުރިހާ އެންމެނަށް ވެސް އެންމެ ފައިދާވާނެ ގޮތް ބެލުމަށްފަހު ނިންމަވާ ނިންމެވުމެއް ކަމަށެވެ.\nއެގޮތުން އެއްވެސް މީހެއްގެ ވަޒީފާ ގެއްލި، މުވައްޒަފުންނާ އެ މުވައްޒަފުންގެ އާއިލާތައް ހާލުގައި ޖެހެން ސަރުކާރުން ދޫކޮށްނުލާނެ ކަމަށް މިނިސްޓަރު ވިދާޅުވި އެވެ.\nއެންމެ ބޮޑަށް ބަލި ފެތުރެމުން އަންނަ ގައުމުތަކުން ރާއްޖެއަށް މީހުން އައުން ވަނީ މަނާކޮށްފަ އެވެ.\nއެންމެ ފުރަތަމަ ރާއްޖެއަށް މީހުން އައުން މަނާކުރީ ބަލި ފެނުނު ޗައިނާ އިންނެވެ. އޭގެ ފަހުން އިރާންއާއި ކޮރެއާގެ ދެ ސަރައްހަދަކުންވެސް މީހުން އައުން މަނާކުރި އެވެ. އަދި އިޓަލީ އާއި ސްޕެއިން އިން ވެސް މީހުން އައުން ވަނީ މަނާކޮށްފަ އެވެ.\nއޭގެ އިތުރުން ޖަރުމަން އަދި ފްރާންސްގެ ބައެއް ސިޓީތަކުން ވެސް މީހުން އައުން ވަނީ މަނާކޮށްފަ އެވެ. އަދި މެލޭޝިޔާ އާއި އިނގެރޭސިވިލާތުން ވެސް މީހުން އައުން މަނާކުރަން މިހާރު ވަނީ ނިންމައިފަ އެވެ.\nމިއީ ރާއްޖެއަށް ގިނަ އަދަދެއްގެ ފަތުރުވެރިން އަންނަ ގައުމުތަކެވެ. އަދި އެ ގައުމުތަކުން މީހުން އައުން މަނާކުރުމާއެކު ރާއްޖޭގެ ފަތުރުވެރިކަން ދަށްވެ، އިގްތިސޯދަށް އަންނަނީ ލޮޅުން އަރަމުންނެވެ.\nމިނިސްޓަރު މިއަދު ވިދާޅުވީ، ގައުމު ބަންދުކޮށްފިނަމަ، ރާއްޖޭގެ އިގްތިސޯދުގެ އިންޖީނު ނިވި، މުޅި ގައުމު ހުއްޓޭނެ ކަމަށެވެ. އެހެންކަމުން މިހާރު ކުރަންވީ ކަމަކީ، ކޮވިޑް19 ފެތުރުން ކޮންޓްރޯލްކޮށް، ރައްކާތެރި ގައުމުތަކުން ފަތުރުވެރިން ރާއްޖެ ގެނައުން ކަމަށެވެ.\n"އަޅުގަނޑުމެން ނޫސްކޮންފަރެންސެއްގައި ލޮކްޑައުން އެ ބަސް ބޭނުން ނުކުރިޔަސް އެ ހާލަތު އެކްސަސައިޒް ކުރަމުންނޭ މިދަނީ. އެ ދައްޗާ ވޭނުގަ،" މިނިސްޓަރު ވިދާޅުވި އެވެ. "މި އިންޖީނު ހުއްޓާލައިފިއްޔާ ދިވެހިރާއްޖެ ހުއްޓޭނެ. ދިވެހިރާއްޖެ ހުއްޓިގެނެއް އެއްވެސް މުވައްޒަފަކަށް ވެސް އެއްވެސް މީހަކަށް ރައްކާތެރިކަމެއް ނޯންނާނެ. އެގޮތަށް އަޅުގަނޑުމެން ވިސްނުން ބޭނުންކުރަން ފަށައިފިއްޔާ ކޮވިޑް19 އަށް ވުރެ މާބޮޑު ބަލިމަޑުކަމަކަށް އަޅުގަނޑުމެން ދާނީ،"\nމިނިސްޓަރު ވަނީ މި ދަތި ހާލަތުން އަރައިގަތުމަށް ހުރިހާ ދިވެހިން ވެސް ކެތްތެރިކަމާއެކު މަސައްކަތްކޮށް، ޕޮޒިޓިވް ވުމަށް އިލްތިމާސް ކުރައްވައިފައެވެ. އެހެން ނޫންނަމަ ކޮވިޑް19 އަށްވުރެ ބޮޑު ބަލިމަޑުކަމަކަށް ހިނގައިދާނެ ކަމަށް މިނިސްޓަރު ވިދާޅުވިއެވެ.\nމިހާތަނަށް ރާއްޖެއިން ކޮރޯނާ އަށް 13 މީހަކު ޕޮޒިޓިވްވެފައި ވާއިރު، ބަލި ފެތުރޭ ގައުމުތަކުން މީހުން އައުން މަނާކުރުމުގެ އިތުރުން ވެސް، ބަލި ފެތުރުން ކޮންޓްރޯލް ކުރުމަށް ސަރުކާރުން އަންނަނީ ގިނަ ފިޔަވަޅުތަކެއް އަޅަމުންނެވެ.\nއެގޮތުން ރާއްޖޭގެ ހުރިހާ ސަރަހައްދެއްގައި ހިންގާ ގެސްޓްހައުސްތަކާއި ސިޓީ ހޮޓާތަކަށް ޓޫރިސްޓުން ގެނައުން ސަރުކާރުން މިއަދު ވަނީ މަނާކޮށްފަ އެވެ.


ޕްލާޒްމާ ޕްރޮޓީން - ވިކިޕީޑިއާ\nލޭގެ ކޮންމެ ޑެސިލިޓަރެއްގައި 8-6ގްރާމާ ދެމެދުގެ މިންވަރަކަށް ޕްލާޒްމާ ޕްރޮޓީން ހުރެއެވެ. އެވްރެޖްގޮތެއްގައި ހުންނަނީ ކޮންމެ ޑެސިލިޓަރެއްގައި 7ގްރާމެވެ.މީގެތެރެއިން 4ގްރާމް އަކީ އަލްބިއުމިންއެވެ. 2.7ގްރާމަކީ ގްލޯބިއުލިން ގެ ބާވަތްތަކެވެ. 0.3ގްރާމަކީ ފައިބްރިނަޖަން އެވެ. މިބަޔާންކުރެވުނު ޕްރޮޓީން ތަކަކީ އެކިއެކި ކަންކަމުގައި އޭގެ ދައުރު އަދާކުރާ މާއްދާތަކެވެ. މިސާލަކަށް އަލްބިއުމިން ޕްލާޒްމާގެ އޮންކޮޓިކް ޕްރެޝަރ (އިނގިރޭސި ބަހުން: Oncotic pressure) ވަކި ވަރެއްގައި ހިފަހައްޓައެވެ. ގްލޯބިއުލިންތައް އޭގެ ދައުރު ހަށިގަނޑު ބަލިތަކުން ދިފާޢުކުރުމުގައި އަދާކުރެއެވެ. ފައިބްރިނަޖަން ލޭމަނާކުރުމުގައި ހަރަކާތްތެރިވެއެވެ. އެންޒައިމްތައް އެތެރޭގައި ހިގާ ކެމިކަލް ރިއެކްޝަންތަކުގައި ބައިވެރިވެއެވެ.\nޕްލާޒްމާގައި އެކުލެވޭ ފެން ފިޔަވައި ބާކީ %10 ބެހިފައިވާ އިރު %7 އަކީ ޕްލާޒްމާ ޕްރޮޓީންއެވެ. މިގޮތުން މައިގަނޑު3ޕްރޮޓީންއެއް ޕްލާޒްމާގައި ހުރެއެވެ. އެއީ އަލްބިއުމިން(އިނގިރޭސި ބަހުން: Albumin) ، ގްލޯބިއުލިން(އިނގިރޭސި ބަހުން: globulin) ތައް، އަދި ފައިބްރިނަޖަން(އިނގިރޭސި ބަހުން: fibrinogen) އެވެ. މީގެ އިތުރުން އެހެން ބައެއް ޕްރޮޓީންތަކުގެ ކުޑަމިންވަރެއް ޕްލާޒްމާ ގައި ހިމެނެއެވެ. މީގެތެރޭގައި ހިމެނެނީ ބައެއް ހޯރމޯންތަކާއި،ޕްރޯތްރޮމްބިން(Prothrombin)އަދި ލޭގަނޑުވުމަށް ބޭނުންވާ ބައެއް އެހެން މާއްދާ ތަކެވެ. ލޭގެ ކޮންމެ ޑެސިލިޓަރެއްގައި 8-6ގްރާމާ ދެމެދުގެ މިންވަރަކަށް ޕްލާޒްމާ ޕްރޮޓީން ހުރެއެވެ. އެވްރެޖްގޮތެއްގައި ހުންނަނީ ކޮންމެ ޑެސިލިޓަރެއްގައި 7ގްރާމެވެ.\n1 ޕްލާޒްމާ ޕްރޮޓީން ގެ ވައްތަރުތައް\n2 ޕްލާޒްމާ ޕްރޮޓީން އުފެދުން\n3 ޕްލާޒްމާ ޕްރޮޓީންގެ މަސްދަރު\n3.1 ކާނާގައި ހިމެނޭ ޕްރޮޓީން\n3.2 ޓިޝޫގައި ހިމެނޭ ޕްރޮޓީން\n4 ޕްލާޒްމާ ޕްރޮޓީންގެ ވަޒީފާ\nޕްލާޒްމާ ޕްރޮޓީން ގެ ވައްތަރުތައްEdit\nޕްލާޒްމާގައި އެންމެ ގިނައިން ހުންނަނީ އަލްބިއުމިން އެވެ. އެވްރެޖްގޮތެއްގައި ކޮންމެ ޑެސިލިޓަރެއްގައި 4ގްރާމްގެ އަލްބިއުމިން ހުރެއެވެ. އެހެންކަމުން ޕްލާޒްމާ ޕްރޮޓީންގެ 60އިންސައްތަ އަކީ އަލްބިއުމިން އެވެ. އަލްބިއުމިންގެ މޮލިކިއުލާ ބަރުދަން(M.w)އަކީ 6900އެވެ.\nގްލޯބިއުލިންތަކުގެ ތެރޭގައި ހިމެނެނީ އަލްފާ 1،2، ބީޓާ1،2، އަދި ގާމާ ގްލޯބިއުލިން އެވެ. އެވްރެޖްގޮތެއްގައި ކޮންމެ ޑެސިލިޓަރެއްގައި 2.7ގްރާމްގެ ގްލޯބިއުލިން ހުރެއެވެ. ގްލޯބިއުލިންގެ މޮލިކިއުލާ ބަރުދަން އުޅެނީ 15600-90000އާއި ދެމެދުގައެވެ.\nޕްލާޒްމާގައި އެންމެ މަދުން ހުންނަނީ ފައިބްރިނަޖަން އެވެ. އެވްރެޖްގޮތެއްގައި ކޮންމެ ޑެސިލިޓަރެއްގައި 0.3ގްރާމްގެ ފައިބްރިނަޖަން ހުރެއެވެ.ފައިބްރިނަޖަންގެ މޮލިކިއުލާ ބަރުދަނަކީ 340000އެވެ.\nޕްލާޒްމާ ޕްރޮޓީން އުފެދުންEdit\nގާމާ ގްލޯބިއުލިން(gamma globulin) ފިޔަވައި އެހެން ހުރިހާ ޕްލާޒްމާ ޕްރޮޓީންތަކެއް އުފެދެނީ ފުރަމޭގެ ތެރޭގައެވެ. ގާމާ ގްލޯބިއުލިން އުފެދެނީ ލިމްފޮއިޑް ޓިޝޫ(Lymphoid tissue)ތަކުގެ ތެރޭގައި ޕްލާޒްމާ ސެލް(Plasma cells) އޭ ކިޔޭ ސެލްތަކަކުންނެވެ. ގާމާ ގްލޯބިއުލިން އުފެދެނީ ބެކްޓީރިއާ ނުވަތަ އެހެންވެސް ހަށިގަނޑާއި ނުރައްޓަހި އެއްޗެއް ބީ ލިމްފަސައިޓް ހީވާގިކުރުމުންނެވެ. ގާމާ ގްލޯބިއުލިންތަކަށް އިމިއުނޯ ގްލޯބިއުލިންސް(Ig)، ނުވަތަ ހަށިދަމަނަ(Antibodies)އޭ ވެސް ކިޔައި އުޅެއެެވެ. ހަށިގަނޑުން ލޭބޭރުވުން ފަދަ ކަމެއްގެ ތެރޭގައި ޕްލާޒްމާ ޕްރޮޓީންތައް ބީވެގެން ދިއުމުން އަލުން އެޕްރޮޓީންތައް އުފައްދައެވެ. ބައެއް އިންފެކްޝަންތައް ނުވަތަ ބަލިތައް މިބުނި ގޮތަށް އަލުން ޕްލާޒްމާ ޕްރޮޓީން އުފެދުމަށް ހުރަސްއަޅައެެވެ.\nއެއްއަހަރު ފުރިހަމަނުވާ ތުއްތު ކުދިންގެ ހަށިގަނޑުގައި ޕްލާޒްމާ ޕްރޮޓީން އެކުލެވޭ މިންވަރު ދަށެވެ. މައިގަނޑު ގޮތެއްގައި މިނިސްބަތް ދަށީ އަލްބިއުމިން އެކުލެވޭ މިންވަރު ދަށްވުމުގެ ސަބަބުންނެވެ. މާބަނޑުވުމަށް ފަހު ފުރަތަމަ6މަސް ދުވަހުގެ ތެރޭގައި އަލްބިއުމިން އަދި ގްލޯބިއުލިންގެ މިންވަރު ޕްލާޒްމާގައި ދަށްވެއެވެ. ނަމަވެސް ފައިބްރިނަޖަންގެ މިންވަރު މިމުއްދަތުގެ ތެރޭގައި މަތިވެއެވެ.\nޕްލާޒްމާ ޕްރޮޓީންގެ މަސްދަރުEdit\nއާންމުގޮތެއްގައި ޕްލާޒްމާ ޕްރޮޓީން އުފެދެނީ ކާނާގައި ހިމެނޭ ޕްރޮޓީން(Food protien)ތަކުންނެވެ. ނަމަވެސް ހައިކަންމަތީ ގިނައިރު ހުރެއްޖެނަމަ ނުވަތަ ބަނޑުހައިހޫނުކަން ދިގުމުއްދަތަކަށް އިހްސާސްކުރަންޖެހިފައިވާ ހާލުގައި ޓިޝޫތަކުގައި ހިމެނޭ ޕްރޮޓީން(Tissue protein)ތަކުން ވެސް ޕްލާޒްމާ ޕްރޮޓީން އުފެދެއެވެ. މިބުނި ދެއުސްލޫބުގެ ދަށުން ޕްލާޒްމާ ޕްރޮޓީން އުފެދޭގޮތް ތިރީގައި މިވަނީ އެވެ.\nކާނާގައި ހިމެނޭ ޕްރޮޓީންEdit\nކާނާގައި ހިމެނޭ ޕްރޮޓީން ޕްލާޒްމާ ޕްރޮޓީން އުފެއްދުމަށް އެންމެ އެކަށީގެންވަނީ ކާނާގައި ހިމެނޭ ޕްރޮޓީން އަންނަނިވި ގޮތްތަކަށް ހުރި ނަމައެވެ.\nކާނާގައި ހިމެނޭ ޕްރޮޓީންގެ އޮނިގަނޑާއި، ޕްލާޒްމާ ޕްރޮޓީންގެ އޮނިގަނޑު އެއްގޮތްވުން\nބަޔޮލޮޖިކަލް ވެލިއޫ މަތި ޕްރޮޓީންތަކެއްކަމުގައިވުން ނުވަތަ އަމިނޯއެސިޑްތަކުން މުއްސަދިވެފައިވާ ޕްރޮޓީންތަކެއް ކަމުގައިވުން\nމަހުން ނެގޭ ޕްރޮޓީން އަލްބިއުމިން އުފެދުމަށް ބާރު އަޅައެވެ. ހަމަމިހެން ގަސްގަހާގެހީގެ ބާވަތްތަކުން ނެގޭ ޕްރޮޓީންތައް ގްލޯބިއުލިންތައް އުފެދުމަށް ބާރު އަޅައެވެ. އިންފެކްޝަން ނުވަތަ ބަލީގެ ހާލަތްތަކުގައި މިބުނި ދެގޮތަށް ޕްރޮޓީން އުފެދުން ދަށްކުރެއެވެ.\nޓިޝޫގައި ހިމެނޭ ޕްރޮޓީންEdit\nމިޕްރޮޓީންތައް ދެބަޔަކަށް ބެހިގެންވެއެވެ.\nސާބިތު ޕްރޮޓީންތައް(Fixed proteins) : މިއީ ސެލްތަކުގެ ދިރުމަށް ކޮންމެހެން ބޭނުންވާ ޕްރޮޓީން ތަކެވެ. މިޕްރޮޓީންތައް ސެލްތަކުން ބޭރަށް ނުނިކުތުމުގެ ސަބަބުން ޕްލާޒްމާ ޕްރޮޓީންތަކަށް ބަދަލެެެއް ނުވެއެވެ.\nރިޒާވަރގެ ގޮތުގައި ހުންނަ ޕްރޮޓީންތައް(Reserve proteins) : މިޕްރޮޓީންތައް ދެބަޔަކަށް ބެހިގެންވެއެވެ.\nއާވެއާވެ ހުންނަ ޕްރޮޓީންތައް(Labile proteins) : މިވައްތަރުގެ ޕްރޮޓީންތަކުގެ އޮނިގަނޑު ޕްލާޒްމާ ޕްރޮޓީންތަކާއި އެއްގޮތެވެ. ޕްލާޒްމާ ޕްރޮޓީންގެ މިިންވަރު ދަށްވެއްޖެ ނަމަ މަދު މިނިޓުކޮޅެއްގެ ތެރޭގައި ސެލްތަކުގެ ދެމެދުގައިވާ ހުސްތަނުން ނިކުމެ، ލޭގެތެރެއަށް ވާސިލްވެއެވެ. އެއީ ހަށިގަނޑުން ލޭބޭރުވުން ފަދަ ކަމެއްގެ ސަބަބުން ޕްރޮޓީންތައް ލެއިން މަދުވިޔަނުދީ ސާބިތުކަންމަތީ އޭގެ މިންވަރު ދެމެހެއްޓުމަށްޓަކައެވެ.\nބޭނުންވާ ވަރަށްވުރެ އިތުރަށް ހުންނަ ޕްރޮޓީންތައް(Dispensable proteins) : މިވައްތަރުގެ ޕްރޮޓީންތައް ފުރަމޭއަށް ވާސިލްވެ، ހަކަތަ އުފެއްދުމުގައި ބައިވެރިވެއެވެ. އަދި ބަނޑުހައިހޫނުކަން އިހްސާސްކުރަންޖެހިފައިވާ ހާލުގައި ޕްލާޒްމާ ޕްރޮޓީންތައް އުފައްދައެވެ.\nޕްލާޒްމާ ޕްރޮޓީންގެ ވަޒީފާEdit\nލޭމަނާކުރުމާއި، ލޭއައުން ހުއްޓުވުން(Hemostasis) : ފައިބްރިނަޖަން، ތްރޮމްބިން، އަދި ލޭގަނޑުވުމުގެ މަސައްކަތުގައި ބައިވެރިވާ އެހެނިހެން ބައެއް މާއްދާ ތަކަކީ ޕްލާޒްމާ ޕްރޮޓީން ތަކެވެ.\nކާނާގެ ގޮތުގައި ބޭނުންކުރުން: ދިގުމުއްދަތަށް ހައިހޫނުކަމުގައި ހޭދަކުރާނަމަ ޓިޝޫތަކަށް ބޭނުންވާ ކާނާގެ ގޮތުގައި ޕްލާޒްމާ ޕްރޮޓީންތައް ބޭނުން ކުރެވެއެވެ. އެއީ ހަށިގަނޑުގައި ރައްކާކުރެވިފައި ހުރި ޕްރޮޓީންތައް މަދުވެ ދިއުމަށްފަހު ގައެވެ.\nކާބަންޑައި އޮކްސައިޑް އުފުލުން: ޓިޝޫތަކުން ފުއްޕާމެޔަށް ގެންދާ 10އިންސައްތަ ކާބަންޑައި އޮކްސައިޑް ފުއްޕާމެޔަށް ދަނީ ޕްލާޒްމާ ޕްރޮޓީންތަކާއި އެއްވެގެންނެވެ. މިގޮތުން އަމައިނޯ ގްރޫޕް(Amino group)ގެ ޕްލާޒްމާ ޕްރޮޓީންތަކާއި، ކާބަންޑައި އޮކްސައިޑް އެއްވެ، ފުއްޕާމެޔަށް ވާސިލްވަނީ ކާބަމައިނޯ ކޮމްޕައުންޑް (Carbamino compound)އެއްގެ ގޮތުގައެވެ. ފުއްޕާމޭގައި ކާބަން ޑައިއޮކްސައިޑް ހަށިގަނޑުން ބޭރުވުމުން، ޕްރޮޓީންތަކުގެ އަމައިނޯ ގްރޫޕް އަލުން އެޕްރޮޓީންތަކުގައި ރައްކާކުރެއެވެ.\nކުދިލޭހޮޅިތަކުގެ ޕާމިއެބިލިޓީ(Permeability) ކޮންޓްރޯލްކުރުން : ޕްލާޒްމާ ޕްރޮޓީންތައް ކުދިލޭހޮޅި ތަކުގެ ފާރުގައިވާ ލޯވަޅު(Pore)ތައް ބަންދުކުރުމުން އެލޭހޮޅިތަކުގެ ޕާމިއެބިލިޓީ އަށް ވަކި ހުދޫދެއް ކަނޑައެޅިގެން ދެއެވެ. ޕްލާޒްމާ ޕްރޮޓީންތައް މަދުވުން ނުވަތަ ލޭގައި ޕްރޮޓީން މަދުވުން(Hypoproteinemia) ގެ ހާލަތުގައި ކުދި ލޭހޮޅިތަކުގެ ޕާމިއެބިލިޓީ މަތިވެ، އެޑީމާ(Odema) އުފެދޭގޮތް ވެއެވެ. އެޑީމާގެ މާނައަކީ ހަށިގަނޑުގެ ޓިޝޫ ނުވަތަ ގުނަވަނެއް ނުވަތަ މުޅިހަށިގަނޑުގައި ފެންފަދަ ދިޔާ މާއްދާއެއް ޖަމާވުމުގެ ސަބަބުން އެޖަމާވި ތަނެއް ދުޅަވެ ފޮއްސިވެ، ފުފޭގޮތްވުމެވެ.\nހޯރމޯންތަކުގެ ހަރަކާތް : ބައެއް ހޯރމޯންތަކަކީ އެ ހޯރމޯންތައް އަމާޒުކުރެވިފައިވާ ސެލްތަކާއި ދިމާލަށް ޕްލާޒްމާގެ ތެރޭގައި ދައުރުވެގެން ވާސިލްވާ އެއްޗެކެވެ. މިސާލު: ޕިޓޫއިޓަރީ ހޯރމޯންތަކާއި، އަދި ޕަރަތައިރޮއިޑް ހޯރމޯން އޭގެ އަމާޒަށް ވާސިލްވަނީ ލޭގެ ތެރެއިންނެވެ.\nހަށިގަނޑު ބަލިތަކުން ދިފާޢުކުރުން : ގާމާ ގްލޯބިއުލިން ތަކަކީ ބެކްޓީރިއާ އަށް ހަމަލަދީ، ވިހަތަކުގެ ބާރު ކަނޑުވައިދޭ ހަށިދަމަނަ ތަކެކެވެ. އެހެންކަމުން ގާމާ ގްލޯބިއުލިންތަކަށް އިމިއުނޯގްލޯބިއުލިްންސް(Ig) އޭ ކިޔައެވެ.\nރައްކާކުރުމާއި، ހިމާޔަތް ކުރުން: ޕްލާޒްމާ ޕްރޮޓީންތައް ވަރަށް ގިނަ މާއްދާތަކާއި ދޫދޫކޮށް(loosely) ތަތް ނުވަތަ އެއްވެއެވެ. މިގޮތުން ޕްލާޒްމާ ޕްރޮޓީން އެމާއްދާތަކާއި އެއްވާ މާއްދާތަކުގެ ތެރޭގައި ތައިރޮއިޑް ހޯރމޯން ނުވަތަ ތައިރޮކްސިންއާއި، ކޯޓިޒޯލް ހޯރމޯންއާއި، ދަނގަޑު އަދި ކޮޕަރ ހިމެނެއެވެ. މިގޮތަށް އެއްވުމުން މިމާއްދާތައް ޓިޝޫތަކުގެ ތެރޭގައި ފަސޭހަކަމާއި އެކު ފެތުރިގެންދިއުމާއި، ކުޑަކަމުދާތަކެއްޗާއި އެކު މިމާއްދާތައް ބޭރުވެގެން ދިއުން ހިމާޔަތް ކޮށްދެއެވެ. އެއީ ޕްލާޒްމާ ޕްރޮޓީންތައް ގުރުދާގެ ގްލޯމެރިއޫލް(Glomerule)ތަކުން ފުރާނަ ނުދޭތީ އެވެ. ހަމަމިހެން މިބުނި ގޮތަށް އެއްވުމުން މިމާއްދާތަކުގެ ރިޒާވަރެއްގެ ގޮތުގައި ޕްލާޒްމާ ޕްރޮޓީންތައް ހަރަކާތްތެރި ވެއެވެ. އެއީ ޕްލާޒްމާ ޕްރޮޓީންތަކުން މިމާއްދާތައް ބޭރުކުރާމިންވަރު ލަސްވާތީ އެވެ.\nލެއަށް ތަތްކަން ނުވަތަ އޮލަކަން(Viscosity) ގެނައުން: ލޭ ތަތްކަން ނުވަތަ އޮލަކަން ދެމެހެއްޓުމުގައި ލޭގެ ރަތް ސެލް ތަކާއެކު ޕްލާޒްމާ ޕްރޮޓީންތައް ބައިވެރިވެއެވެ. މިމަސައްކަތުގައި ބައިވެރިވަނީ ފައިބްރިނަޖަން އާއި ގްލޯބިއުލިން ތަކެވެ. އެއީ މިބުނި ދެމާއްދާގެ މޮލިކިއުލާ ބަރުދަން މަތިކަމުންނެވެ. މިކަމުގެ ސަބަބުން ކުދި ކުދި ލޭހޮޅިތަކުގައި ލޭދައުރުވުމާއި ދެކޮޅަށް ބާރެއް (Peripheral vascular resistance) އުފައްދައެވެ. މިކަމުގެ ސަބަބުން ލޭގެ ޕްރެޝަރ ދެމެހެއްޓުމުގައި އެހީތެރިވެދެއެވެ. އަރިމަތީ ލޭހޮޅިތަކުގައި ނުވަތަ ކުދިކުދި ލޭހޮޅިތަކުގައި ލޭދަރުވުމާއި ދެކޮޅު ބާރު ކަނޑައަޅަނީ ދެކަމެއްގެ ސަބަބުންނެވެ. އެއީ ލޭހޮޅިތަކުގެ ވަށަމިނާއި، ލޭގެ އޮލަކަމެވެ.\nޓިޝޫ ތަކުގެ ދިޔާބައި(Tissue fluid) އުފެދުން: ހަށިގަނޑުގައި ދިޔާތަކެތި ހުންނަނީ ޕްލާޒްމާއާއި، ސެލްތަކުގެ ދެމެދުގައިވާ ހުސްތަނުގައި ހުންނަ ދިޔާތަކެތި(Interstitial fliud)އާއި ދެމެދު ބަދަލުވެ، ބަދަލުވެއެވެ. މިގޮތަށް ބަދަލުވަނީ ކުދިލޭހޮޅިތަކުގައި ހިގާ ފުރޭނުން(Filtration)އަދި ދެމުން(Absorption)، މިދެކަމުގެ ސަބަބުންނެވެ. ފުރޭނުމުގެ ބާރު(Filtraion force) އަކީ މައިގަނޑުގޮތެއްގައި ހައިޑްރޯސްޓެޓިކް ކެޕިލަރީ ޕްރެޝަރ(Hydrostatic capillary pressure)އެވެ. ދެމުމުގެ ބާރު(Absorption force) އަކީ ޕްލާޒްމާ ޕްރޮޓީންގެ އިފެކްޓިވް އޮސްމޮޓިކް ޕްރެޝަރ(Effective osmotic pressure)އެވެ. މާނައަކީ އޭގެ އޮންކޮޓިކް ޕްރެޝަރ(Oncotic pressure)އެވެ.\nލޭގައި ޕްރޮޓީން މަދުވުމުން އޮންކޮޓިކް ޕްރެޝަރ ދަށްވެއެވެ. މިހެންވުމުން ސެލްތަކުގެ ދެމެދުގައި ހުންނަ ދިޔާބައި ދަމާވަރަށްވުރެ، ފުރޭނިގެންދާވަރު އިތުރުވެއެވެ. މިއާގުޅިގެން މިބުނި ދިޔާތަކެތި ގިނައަދަދަކަށް ޖަމާވެ ފޮއްސިވާ ގޮތްވެއެވެ.\nލޭގެ ބަފަރ ކުރުމުގެ ބާރު(Buffering power)ގެ 15-7 އިންސައްތަ އުފައްދަނީ ޕްލާޒްމާ ޕްރޮޓީންގެ ސަބަބުންނެވެ. ލޭގެ ޕީއެޗް(PH) 7.4ގައި ހުންނައިރު ޕްލާޒްމާ ޕްރޮޓީން މަސައްކަތް ކުރަނީ ބާރުދެރަ އެސިޑެއްގެ ގޮތުގައެވެ. އަދި ބޭސް(Base)ތަކާއި އެއްވެއެވެ. މިގޮތުން މައިގަނޑު ގޮތެއްގައި ޕްލާޒްމާ ޕްރޮޓީން އެއްވަނީ ސޯޑިއަމް އަޔަން(Na+)އާއި އެވެ. މިސާލަކަށް ލެކްޓިކް އެސިޑް (Lactic acid) ފަދަ ބާރުގަދަ އެސިޑެއް ބަފަރވާގޮތް ތިރީގައި މިވަނީ އެވެ.\nލެކްޓިކް އެސިޑް + ސޯޑިއަމް ޕްރޮޓިނޭޓް ސޯޑިއަމް ލެކްޓޭޓް + ޕްރޮޓިނިކް އެސިޑް


Muslimakah Laadheenee Govumakee Dheenah Kuraa Furassaara Eh: Haleem - Vaguthu\nމުސްލިމަކާ ދިމާއަށް "ލާދީނީ" ގޮވުމަކީ އިސްލާމް ދީނަށް ކުރާ ފުރައްސާރައެއް ކަމަށް ރައްޔިތުންގެ މަޖިލީހުގެ ބިލެތްދޫ ދާއިރާގެ މެންބަރު އަހްމަދު ހަލީމް (ދޮންބިލަތް) ވިދާޅުވެއްޖެއެވެ.\nސަރުކާރުގެ ފަރާތުން ހުށަހަޅާފައިވާ ގާނޫނުލް އުގޫބާތަށް އިސްލާހުގެ ގެނައުމުގެ ބިލުގެ އިބްތިދާއީ ބަހުސްގެ މަރުހަލާ ވަނީ މަޖިލީހުގެ މިއަދުގެ ޖަލްސާގައި ފަށައިފައެވެ.\nޖުޑިޝަލް ސާވިސް ކޮމިޝަން (ޖޭއެސްސީ) ގެ ރައީސް އަދި ތުޅާދޫ ދާއިރާގެ މެންބަރު ހިސާން ހުސައިން ހުށަހެޅުއްވި ބިލުގައި ވަނީ އާންމު ތަނެއްގައި މުސްލިމަކު ކާފަރު ކުރުމުގެ ތުހުމަތު ކުރުމަކީ ޖިނާއީ ކުށެއް ކަމަށް ކަނޑައެޅުމަށެވެ.\nމި ބިލުގެ އިބްތިދާއީ ބަހުސްގައި ހަލީމް ވިދާޅުވީ ހުރިހާ ދިވެހިންނަކީ މުސްލިމުން ކަމަށާއި އެއްވެސް ދިވެއްސަކާ ދިމާއަށް އެއީ ކާފަރެއް ނުވަތަ ލާދީނީ މީހެއް ކަމަށް ގޮވުމުގެ ޖާގަދީ ނަފުރަތު އުފެއްދަން ފުރުސަތު ދެވިގެން ނުވާނެ ކަމަށެވެ.\nހަލީމް ވިދާޅުވީ "ލާދީނީ" ގޮވެން ޖެހޭނީ އިސްލާމް ދީނަށް ކަނޑައެޅިގެން ފުރައްސާރަ ކުރުމުން ކަމަށެވެ. އެ ކަން ކުރަން ވެސް ސަރުކާރުގެ ބިލުން ހުރަސް ނާޅާ ކަމަށެވެ.\nއެހެންވިޔަސް އާންމު ތަނެއްގައި އެއްވެސް ހެއްކެއް ނެތި ހަމަ ހުރެ މުސްލިމަކާ ދިމާއަށް "ލާދީނީ" ގޮވުމަކީ އެ މީހަކަށާއި އިސްލާމް ދީނަށް ވެސް ކުރެވޭ ފުރައްސާރައެއް ކަމަށް އޭނާ ވިދާޅުވިއެވެ.\n"އިސްލާމް ދީނަށް ކަނޑައެޅިގެން ކުޑައިމީސް ބަސް ބުނާނަމަ، ހަޖޫ ޖަހާނަމަ، ފުރައްސާރަ ކުރާނަމަ، އެ ފުރުސަތު މި ބިލުން އެބަ ލިބެއޭ، އެކަމަކު ހަމަ ހުރެ މުސްލިމަކާ ދިމާއަށް ކާފަރު ބުނުން ވާނީ އެ މީހަކަށް ފުރައްސާރަ ކުރުމަށް، ދީނަށް ފުރައްސާރަ ކުރުމަށް،" ހަލީމް ވިދާޅުވިއެވެ.\nމީގެ އިތުރުން މި ބިލަކީ ސަރުކާރުގެ ފަރާތުން ހުށަހެޅި ބިލަކަށް ވާތީ މި ބިލު މަޖިލީހަށް ފޮނުވާނީ ސަރުކާރު ކޯލިޝަންގައި ހިމެނޭ ހުރިހާ ޕާޓީއަކާ މަޝްވަރާކޮށް ރުހުން ލިބިގެން ކަމަށް އޭނާ ވިދާޅުވިއެވެ.\nހަލީމް މިހެން ވިދާޅުވިއިރު، ސަރުކާރު ކޯލިޝަންގައި ހިމެނޭ ޖުމްހޫރީ ޕާޓީއާއި އަދާލަތު ޕާޓީން ވަނީ ބިލާ ދެކޮޅު ކަން ހާމަކޮށްފައެވެ. އެމްއާރުއެމުން ވަކި އެއްޗެއް ނުބުނާއިރު، މަޖިލީހުގައި ތިއްބެވި އެމްޑީޕީގެ މަދު މެންބަރުންތަކެއް ވެސް ބިލާ ދެކޮޅު ކަން ވަނީ ހާމަކުރައްވައިފައެވެ.\nމަޖިލީހުގެ މިއަދުގެ ޖަލްސާގައި ޕީޕީއެމާއި ޕީއެންސީ މެންބަރުން ބަހުސް ކުރަން ވަނީ ހުރަސް އަޅައިފައެވެ. އިދިކޮޅު މެންބަރުން ދައްކަވާ ވާހަކަތަކަށް އެމްޑީޕީގެ މެންބަރުން ހުރަސް އެޅީ ނިޒާމީ ނުކުތާތައް ނަންގަވައިގެން އެމްޑީޕީގެ މެންބަރުން އެކަނި ވާހަކަ ދައްކަވަން ތިއްބަވައިގެންނެވެ.\nޖޫން 15, 2021 13:23\nމުސްލިމަކަސް ވެހުރެ ލާދީ ކަންތައް ކުރުމަކީވެސް ދީނަށް ފުރައްސާރަ ކުރުން. ވާހަކަ ނުދައްކާ.\nޖޫން 15, 2021 14:41\nމިއީ ކާކު؟ ކޯންޗެއް ކިޔަވައިގެން ހުރީ؟ އިސްލާމް ދީނުގެ5ރުކުންވެސް އެނގުނިއްޔާ ރަނގަޅު. މިވަރުގެ ލާދީނީ ޖާހިލުން މޑޕ ގަ ގިނަވާނީ..\nޖޫން 15, 2021 15:03\nޝަރީ އަތަ އަްގޮންޖެހުމަކީވެެސް ބޮޑު ފުރއްސާރަ އެއް\nޖޫން 15, 2021 16:30\nލާދީނީ ބައިގަނޑުގެ ހަޖަމުގެ މައްސަލަ ހުންނަކަން އެއީ އެންމެން ދަންނަ ކަމެއް. މިމީހުންނާދިމާލައް ނުރުހިގެން ބަލާލުންވެސް ދެން މަނާކޮއްފާނެ.\nޖޫން 15, 2021 13:25\nމުސްލިމަކު ރާނުބޯނެ، ފާހިސްއަމަލުތަކެއް ނުކުރާނެ، ވައްކަމާއި ޚިޔާނާތުގައި ނޫޅޭނެ، އަނެކާއަށް ނެތިމޮޅުމާއި ޣީބަބުނުމުން ދުރުހެލިވާނެ އެމްޑީޕީގެ ގިނަމެންބަރުން މިގޮތުގައިބާ؟؟؟؟\nޖޫން 15, 2021 13:46\nމީނަ ދީން ކިޔެވިތަނެއް ބުނެބަލަ\nމުސްލިމެއްގެ ގޮތުގައިހުރެ ރަސޫލު ބޭކަލުންނަށް މަލާމަތްކޮށް ކީރިތިޤުރުއާނަށް ޖޯކުޖަހާ ހަދާމީހުންނަށް އެއްވެސް އަދަބެއް ނުދެވޭނަމަ ނުވަތަ އެފަދަ ކަންކަން ތަޙްޤީޤް ނުކުރާނަމަ އެއިރަކުއޮންނަ ސަރުކާރެއްގެ އިސްފަރާތް ތަކާ ސުވާލުކުރެވޭ ދުވަހެއް އޮންނާނެ\nޖޫން 15, 2021 13:49\nލާދީނީ ވާހަކަ ދައްކާނަމަ ލާދީނީ މީހެކޭ ކިއާނެ . ފެރީޚިދުމައް ނުދީ މަކަރު ހަދާފަ ތިބޭ މީހުނާދިމާލައް އެހެން ވެސް ގޮވާނެ...\nޖޫން 15, 2021 14:01\nކޮންމެވެސް މީހަކު މި ގަމާރު މީހާއަށް ދީން އެއީ ކޮން އެއްޗެއްކަން ދަސްކޮށްދީބަލަ\nޖޫން 15, 2021 14:22\nމުސްލިމަކަށް ލާދީނީގޮވުން ގޯސް. ނަމުން މުސްލިމަކަށްވެތިބޭ މުނާފިގުންނަށް ލާދީނީ ގޮވުން އޯކޭ.\nޖޫން 15, 2021 14:39\nމުސްލިމަކަށް އިސްލާމީ ޟަރީއަތާ ހިލާފަށް ބިލް ހަދަން ކެރޭނެތަ.ﷲ ގެ ކޯފާ އަށް ކަލޭމެން ބިރުވެތިވޭ.ބަލަގަ އިހަކަށް ދުވަހު ދޮންބިލެއް މިސްކިތަށް އަރައި އުޅުނީމެއްނުން\nޖޫން 15, 2021 14:50\nޙަލީމް މުސްލިމުންކަމަށް ބުނެ ރާބޮއި، މަސްތުވާތަކެތިބޭނުންކޮށް، ދީނަށްހަޖޫ ޖަހާނަމަ އެމީހަކު، ނުވަތަ އެ ބަޔަކާދިމާލަށް ލާދީނީގޮވޭނެ މަގުމަތިންފެނުނަސް، ކަނޑުމަތިންފެނުނަސް މީ ލާދިނީ ބިލެއް\nޖޫން 15, 2021 15:01\nފާޅުގަ ދީން ދޫކޮށްފަ ހުރިމުސްލިމްނަން ކިޔާމީހުން އެބައުޅެ އެވެ. އެމީހުން ނަކަށް މުސްލިމެކޭ ނުބުނެވޭނެއެވެ.\nޖޫން 15, 2021 15:13\nމުސްލިމަކަށް ލާދިނީ މީހެކޭ ނުބުނާނެ. ލާދީނީ އޭ ބުނެވެނީ އެމީހާގެ އަމަލާއިބަހުން ލާދީނިއްޔަތު ފާޅުކުރުމުން .ތިޔަ ބިލުގެ ސަބަބުން މީހަކާ ދިމާލަށް ކާފަރެކޭ ގޮވައިފަިަމަ ޖިނާއީދައުވާކުރުމުން އެމީހާއަކީ ކާފަރަކުކަން ކީރިތި ގުރްއަނައި ކީރިތި ރަސޫލާގެ ސުންނަތުގެތެރެނެ ސަރީއަތަށް ސާބިތުކުރެވިދާނެ.\nޖޫން 15, 2021 15:49\nމުސްލިމަކަށް ވުމަށް ޓަކަ އި އެމީހަކުގަ އި ފުރިހަމަވާންޖެހޭ ސިފަތަ އް ފުރިހަމަނުވާ ހާލު އަމި އްލަ އަނގަ އިން ތިމަންނާ އީ މުސްލިމެކޭ ކިތަންމެ ވަރަކަށް ކިޔަސް އެމީހަކު ވާނީ ހަމަ ލާދީނީ މީހަކަށް.\nޖޫން 15, 2021 16:01\nތި އުޅެނީކީ ކޮންމެހެން މުސްލިމަކާ ދިމާޔަށް ކާފަރެކޭ ގޮވާތީކީނޫންކަން ވަރަށް ސާފު. އެހެންނަމަ، އިސްލާމް ދީނަށް ކަޑަ އެޅިގެން ފުރަ އްސާރަކޮށް އިސްލާމުންގެ ޢަޤީދާ އަށް ގޮންޖަހާ "ރިޕޯޓު"ނެރުނު މީހުންނާ އި އެ ރިޕޯޓު ނެރުނު މީހުންނާ އި ރިޕޯޓު ޕްރޮމޯޓުކޮށް ވާހަކަދަ އްކާ މީހުން ދިފާ އުކުރަމުންނެ އް ނުދުވާނެ.\nޖޫން 15, 2021 16:05\nހަކުރު ބޯ އަހައްމަދާ ދިމާޔަށް ހަކުރު ބޯ ގޮވޭނެބާ ؟\nޖޫން 15, 2021 16:38\nއާންމު ތަންތާގައި އިސްލާމްދީނުގައި ކަނޑައެޅިގެން ހަރާމް ކަންކަން އަދި ދީނުންބޭރުވާފަދަ ކަންކަން ޕުރޮމޯޓުކޮއް ހިތްވަރު ލިބޭގޮތައް ވާހަކަ ދެއްކުން މަނާކުރާ އަދި އަދަބު ކަނޑައަޅާ ގާނޫނު ރާއްޖެއަށް މުވަގުތު މާ މުހިންމެވެ. މިވަގުތު މީޑިޔާގަޔާއި އާންމު ތަންތާގައި އިސްލާމްދީނާއި ކަނޑައެޅިގެން ޚިލާފު ގިނަކަންކަމައް ތާއީދުކޮއް ހިތްވަރުލިބޭގޮތައް ވާހަކަދެކެވެމުންދާތީ ރައްޔިތުން އެކަމާއި ނުރުހޭކަން މި ސަރުކާރައް އެބައިނގެންޖެހޭ. އަދި މަޖިލީސް މެމްބަރުންނާއި ސަރުކާރުގެ އިސް ފަރާތްތައް މިކަމުގައި އިސްތިސްނާނުވެ އަދަބު ކަނޑައެޅެންޖެހޭ. ނަޝީދު ކުރާފަދަ ކަންކަން މިސާލަކައް ގާންދީގެ ނަގުބަރާކައިރީ ހުރެ ޣައިރު މުސްލިމެއްގެ ގޮތުގައި މަރުވެފައިވާ މުސްލިމަކައް ދުއާ ކުރުންފަދަ އިސްލާމްދީނުގައި ކަނޑައެޅިގެން ޚިލާފުކަންކަން ކުރާ ޕަބްލިކު އޮފިޝަލުންނައް އަދަބު ކަނޑައަޅާ ގާނޫނެއް ނުހަނު މުހިންމެވެ. އެއީ ރާއްޖޭގެ މުޖުތަމައުގައި އިސްލާމްދީނާޚިލާފު އަމަލުތަކާއި ނާމޫނާއުފައްދާ މީހުންގެ އަމަލުތައް ކޮންޓުރޯލޮއް ދިވެހި އިސްލާމީ މުޖުތަމައުގެ ފޭރާން ރައްކާތެރިކުރުމަށެވެ. މިފަދަ ގާނޫނެއް ފާސްކުރާނެ ހަރުދަނާ އިސްލާމީ ވެރިޔައް މިގައުމައް ބޭނުންވަނީ.\nޖޫން 15, 2021 16:48\nތިދޮންބިލަތަކީ ކިޔަވަން ސްކޫލަކަށް ދިޔަ މީހެއްނޫން. ބޮޑުސިންގާ އަގެއް އޮވޭ. ދޮގުހަދަން މިވަރުގެ ލަދުހަޔާތްކެޑިފަ ހުރި އިންސާނަކު މީނާނޫނީ މައަދި ނުދެކެން. ދީނަށް ފުރައްސާރަކުރާ ކަމަށްވާނަމަ ލާދީނީ މީހެކޭ ލާދީނީ ބައިގަޑެކޭ ދިވެހިން ކިޔާނެ، ގާނުގެ މައްޗަށް ގާނޫނު ހެދިޔަސް ދިވެހިންގެ ދޫބަންދެއް ނުކުރެވޭނެއެވެ. ޔަގީނުންވެސް މާގިނަ ބަޔަކު ޖަލަށްލައިގެން ގެންގުޅެވާހާ ބުއްދިއެއް އެހިކުމަތެއް ކަލޭމެންގެ ވެރިޔާގެ ކިބަޔަކު ނެތެވެ. ވެރިމީހާއި އޭނާގެ ކެބިނެޓްގެ ވަޒީރުންނަކީ ކަންކުރަން ދަންނަ ބަޔަކަށްނުވާތީ ރައީސްމީހާގެ އެޑްވައިޒަރުން ކޮންމެ ވަޒީރަކަށް އެޑްވައިޒަރެއް ލައްވައިގެން ތިޔަކަން އެބަކުރެވޭތޯއެވެ.\nޖޫން 15, 2021 17:04\nހަލާލު ދިޔާ ޖޫސް ހުއްދަ ކުދިން ، ހަލާލު ކަރުދާސް ، ހަލާލު ރޯޔަލް ސަފާރީ\nޖޫން 15, 2021 18:21\nހަލީމު މުސްލިމަކީ ކޮބާބާ. ދުވަހަކު މިސްކިތައް ނާރާ ފާޑު ފާޑުގެ ބުއިންތައް ހިއްޕަވާ މީހަކަށް މުސްލިމެކޭކީދާނެ ބާ!!!.\nޖޫން 15, 2021 18:28\nދޮންބިލަތާ ބަލަ މުސްލިމެއްގެ ޓެގު އަޅުވައިގެންހުރެ މަސްތުވެގަތީމާ އެއީއަދިމާބޮޑު ފުރައްސާރައެއްދޯ!!\nޖޫން 15, 2021 19:30\nމުސްލިމުން ތިބެނީ މުސްލިމުންގެ ގޮތުގަ، އެމީހުންގެ އަމަލާ، ދައްކާވާހަކައިން އެއީ މުސްލިމުންކަން އެނގޭ. އަމަލާ ބަހުން އިސްލާމްދީނަށް ހަޖޫޖަހާ، އިސްލާމްދީނާ ދެކޮޅަށް ލާދީނީމީހަކު ވާހަކަދައްކާ އެކަމަށް ފުރައްސާރަކުރާއިރު އެކަންހުއްޓުވުމުގެ ބާރުއޮންނަމީހާ، އެކަމާ މަތިކޮށްފަހުންނަމީހާ، އެކަމާއިދިކޮޅަށް ބަހެއްނުބުނެހުރެ، އެހެންހުރިހާސިޔާސީ ކަމަކަށް ޓްވީޓުކޮށް ހަދާއިރު، އަދި ލާދީނީ ކަންކަމަށް އެމީހާ ތާއީދުކުރާކަން ދޭހަވާގޮތަށް އަމަލުތައް ހުންނަނަމަ، ނުވަތަ ކަނޑައެޅިގެން އެކަމަށް ތާއީދުކުރާމީހާއަށް ލާދީނީ އޭ ނުގޮވާނެ ހަމަ އެއްގޮތެއްވެސް ނޯންނާނެ. އެމީހަކީ ކަލޭތިބުނިކަހަލަ މުސްލިމެއްނޫން. މާނަ އޮޅުވާލާފަ ލާދީނީއަށް ހިތްވަރުދޭންނޫޅޭ. މަމިފާހަގަކުރި ކަންކަން ކަލެޔަށް ފާހަގަކުރާކަށް ހިތްވަރެއް ނުހުންނާނެ. އެއީ ކަލޭގެ ހިތުގެ ނިޔަތާ ދުލާ ފުށޫއަރާތީ. މީވަރަށް ވާހަކަ\nޖޫން 15, 2021 19:59\nދޮންބިލެތާ، ދީނުގައި އޮތް ގޮތަށް ނޫޅެވޭއިރު ދީނޭ ކިޔައިގެން އަނގަ ނުހުޅުވާ ހުރެބަލަ!\nޖޫން 15, 2021 20:16\nފަތްބުއިމާއި 24 ގަޑިއިރު ހަމައިން ނެއްޓިފައި ހުރުމަކީ ކޮންކަމަކަށް ކުރާ ފުރައްސާއައެއްތޯ؟\nޖޫން 15, 2021 20:42\nހަލީމް ވިދާޅުވީ "ލާދީނީ" ގޮވެން ޖެހޭނީ އިސްލާމް ދީނަށް ކަނޑައެޅިގެން ފުރައްސާރަ ކުރުމުން ކަމަށެވެ. ތިބުނާ މީހާއަށް ލާދީނީ ގޮވަނީ އިސްލާމްދީނަށް ކަނޑައެޅިގެން ފުރައްސާރަކުރާތީ.\nޖޫން 15, 2021 21:57\nކީރިތިރަސޫލާއަށް ފުރައްސާރަކޮށް މާތްވެގެންވާ އިސްލާމްދީނުގެ ޙުކުމްތަކަށް ގޮންޖަހާ ދީނަށްފުރައްސާރަކޮށް ރިޕޯޓުނެރުމަކީ އެއީ އިސްލާމް ދީން ޙިމާޔަތްކުރުންތޯ؟\nޖޫން 18, 2021 18:28\nފުރަތަމަ އިސްލާމީޝަރީޢާ އެއްގޮތަށް ބިލެއްހުށަހެޅިމީހާ ފުރިހަމައިސްލާމުން ތިބޭގޮތަށް އައުރަނިވާކޮށްގެން ތިބުންތާހިރުވާނެ ވަރަށްވާހަކަ އެބަހުރި ތިޔަގަމާރުން އެއަކަށް ޢަމަލެއް ނުކުރާނެ އެހެންވީމަ ކުރުކުރީ!؟!؟!؟!؟!؟!؟!؟!؟!؟!؟


3 Astronautun Space Station Dhookoh Enburi Dhuniye Ah - Vaguthu\nތިން އެސްޓްރަނައުޓުން ސްޕޭސް ސްޓޭޝަން ދޫކޮށް އެނބުރި ދުނިޔެއަށް\nއިންޓަނޭޝަނަލް ސްޕޭޗް ސްޓޭޝަނުގެ ތިން މެމްބަރުން ރައްކާތެރި ކަމާއި އެކު އެނބުރި ދުނިޔެއަށް އިއްޔެ އަތުވެއްޖެއެވެ.\nދި ސޯޔުސް ސްޕޭސް ކްރާފްޓުން ޖައްވީ އިދާރާގެ ތިން އެސްޓްރައުޓުން ގޮވައިގެން ދަތުރުކޮށް ކާޒަހްސްތާނަށް ޖައްސައިފިއެވެ. އޭގެ ތެރޭގައި މައިކްރޯބިއޮލޮޖިސްޓް ކޭޓް ރުބިން އާއި ރަޝިއާގެ ކާޒްމުނައުޓް ރޭޒްހިކޮވް އަދި ކުޑް ސްވާޗްކޯ ހިމެނެއެވެ. ކާޒްމުނައުޓުންނަކީ ރަޝިއާގެ ސްޕޭސް އެޖެންސީއިން ޖައްވުގައި މަސައްކަތް ކުރުމަށް ތަމްރީނުކޮށް ވަކި ހާއްސަ ސެޓްފިކެޓެއް ދީފައިވާ ބައެކެވެ. 185 ދުވަހުގެ މަސައްކަތެއް ނިންމުމަށް ފަހު ތިން މީހުން ވެސް ހުކުރު ދުވަހު އެނބުރި ދުނިޔެއަށް މި ވަނީ އައިސްފައެވެ.\n.މި ތިން މީހުން ސްޕޭސް ސްޓޭޝަނުގައި އުޅެމުންދަނީ މިދިޔަ އަހަރުގެ އޮކްޓޯބަރު މަހުގެ މެދުތެރެއިން ފެށިގެންނެވެ.\nކާޒްމުނައުޓުން ރަޝިއާގެ ސްޓާ ސިޓީގައި ހުންނަ ޓްރެއިނިންގް ބޭސްގައި މަސައްކަތް ކުރަން ފަށާއިރު، ރުބިން ދަނީ އެނބުރި އޭނާގެ ގައުމަށް ކަމަށް ރިޕޯޓުތައް ބުނެއެވެ. މިއީ ރުބިން ސްޕޭސް ސްޓޭޝަނަށް ކުރި ދެވަނަ ދަތުރެވެ. މާނަ އަކީ އޭނާ މިހާރު އެތަނުގައި 358 ދުވަސް ހޭދަ ކޮށްފައިވާ ކަމެވެ. ދެވަނަ ދަތުރުގައިި ރުބިންއަށް ސްޕޭސް ސްޓޭޝަނުގައި ކުރެވުނު ތަޖުރިބާ ތަކުގެ ތެރޭގައިި 100 ގަޑި އިރު އެތަނުގައި މަސައްކަތް ކުރުމުގެ އެކްސްޕެރިމެންޓް ހިމެނެއެވެ. ރުބިން އަކީ 2016 ވަނަ އަހަރު ނިއުކްލިކް އެސިޑް ހުރިތޯ ބެލުމަށް ޓެސްްޓު ކުރި ފުރަތަމަ މީހާއެވެ. އޭގެ ސަބަބުން ސްޕޭސްގައި އުޅޭއިރު ނުރައްކާތެރި މައިކްރޯބްސްއެއް އުފެދޭނަމަ ދެނެގަނެވޭނެއެވެ.\nދުނިޔެ އާއި ވަކިން ހަދާފައިވާ އިންޓަނޭޝަނަލް ސްޕޭސް ސްޓޭޝަނުގައި ރަޝިއާ، ޖަޕާން އަދި އެމެރިކާއަށް ނިސްބަތްވާ 100 އަށް ވުރެ ގިނަ އެސްްރޮނައުޓުން މަސައްކަތް ކުރަމުންދެއެެވެ.\nއޭޕްރީލް 18, 2021 01:32\n"ދުނިޔެ އާއި ވަކިން ހަދާފައިވާ އިންޓަނޭޝަނަލް ސްޕޭސް ސްޓޭޝަނުގައި ރަޝިއާ، ޖަޕާން އަދި އެމެރިކާއަށް ނިސްބަތްވާ 100 އަށް ވުރެ ގިނަ އެސްްރޮނައުޓުން މަސައްކަތް ކުރަމުންދެއެެވެ. " ސްޕޭސް ސްޓޭޝަންގެ ކެޕޭސިޓީ އަކީ6ނޫނީ7މީހުން ، އެތާ އެއްވަގުތެއްގައި6ނުނީ7މީހުންނަށް


ރަޙްމަތައްލިލްއާލަމީން ގެ ނަމުގައި ކެންޕެއިނެއް އިފްތިތާޙްކޮށްފި.\nދީނީ ޚިޔާލު ތަފާތުވުންތައް ނައްތާލައި، އަމާން، އެކުވެރި އަދި އެއްބައިވަންތަ މުޖްތަމަޢެއް ބިނާ ކުރުމަށް، ޚާއްޞަ ކެމްޕެއިނެއް މިނިސްޓްރީ އޮފް އިސްލާމިކް އެފެއާޒާއި މޯލްޑިވްސް ޕޮލިސް ސަރވިސް ގުޅިގެން އިފްތިތާޙްކޮށްފިއެވެ. މި ކެންޕެއިން އިފްތިތާޙްކޮށްދެއްވީ މިއަދު މޯލްޑިވްްސް ޕޮލިސް ސަރވިސްގައި ބޭއްވި އިފްތިތާޙީ ރަސްމިއްޔާތުގައި، މިނިސްޓަރ އޮފް ހޯމް އެފެއާޒް އަލްފާޟިލް އަޒްލީން އަޙްމަދެވެ.\nމި ކެންޕެއިނަކީ ދީނީ ގޮތުން ރައްޔިތުންގެ މެދުގައި އުފެދޭ ޚިޔާލުތަފާތުވުންތަކާއި ބައިބައިވުމާއި ޙަސަދައާއި ރުޅިވެރިކަން ނައްތާލައި، އެއްބަނޑު އެއްބަފާ މުސްލިމް ޖަމާޢަތަކަށް ދިވެހި މުޖުތަމަޢު ހެދުމުގެ މަޤްޞަދުގައި ދިވެހި ސަރުކާރުން އިސްނަގައިގެން މުޅި ރާއްޖޭގައި ހިންގުމަށް ހަމަޖެހިފައިވާ ކެންޕެއިނެކެވެ.\nމި ކެންޕެއިން އިފްތިތާޙް ކުރުމަށް މިއަދު ބޭއްވި ޚާއްޞަ ރަސްމިއްޔާތު ޝަރަފުވެރިކޮށްދެއްވާ ދެއްކެވި ވާހަކަފުޅުގައި މިނިސްޓަރ އަޒްލީން ވަނީ އެއްބައިވަންތަ މުޖުތަމަޢެއް ބިނާ ކުރުމަށް ސަރުކާރުން ކުރައްވާ ބުރަ މަސައްކަތަށް އަލިއަޅުއްވާ ވާހަކަފުޅު ދައްކަވާފައެވެ. އަދި މިއަދު މިފެށޭ މަސައްކަތަކީ، ދިވެހިންގެ ކާބަފައިން ދައްކާފައިވާ އެއްބައިވަންތަކަމުގެ ރީތި ނަމޫނާއަށް އިޔާދަވުމަށް އެޅޭ ވަރަށް މުހިންމު ފިޔަވަޅެއްގެ ގޮތުގައި މި ކެންޕެއިން ސިފަކުރައްވާ ވާހަކަފުޅު ދައްކަވާފައެވެ. މިނިސްޓަރގެ ވާހަކަފުޅުގައި ދިވެހިންގެ މިއަދުގެ އިޖްތިމާޢީ ޙާލަތަކީ ރަނގަޅު ކުރަން ޖެހޭ ގިނަ ކަންތައްތަކެއް ހުރި ޙާލަތެއް ކަމަށް ފާހަގަކުރެއްވިއެވެ. ތަފާތު އެކި ކަންކަމުގައި އެއްބައެއްގެ ތެރޭގައި ޚިޔާލު ތަފާތުވުމުގެ ސަބަބުން އެކި ދާއިރާތަކަށް އޭގެ ނޭދެވޭ އަސަރު އެކި ފެންވަރުގައި ކުރަމުންދާ ކަން ފާހަގަކުރައްވާ ވާހަކަފުޅުދެއްކެވިއެވެ. ޚިޔާލު ތަފާތުވުން އުފެދޭ ދަނޑިވަޅުތަކުގައި ވެސް، ރުޅިވެރިކަން އެއްކިބާކޮށް، އެކުވެރިކަމާއިއެކު މަޝްވަރާގެ ހަރުދަނާ އުސޫލު އިސްކުރުމަކީ އިސްލާމް ދީން އަޅުގަނޑުމެންނަށް ދަސްކޮށްދޭ މުހިންމު އުސޫލެއް ކަމުގައި މިނިސްޓަރ ވަނީ ވިދާޅުވެފައެވެ.\nކަމިޝަނަރ އޮފް ޕޮލިސް އަޙްމަދު އަރީފް މި ރަސްމިއްޔާތުގައި ދެއްކެވި ވާހަކަފުޅުގައި ވިދާޅުވީ ތަފާތު ވިސްނުން ގެންގުޅޭ ފަރާތްތަކުން އެފަރާތްތަކުގެ ވިސްނުން ފެތުރުމަށްޓަކައި ތަފާތު ވަސީލަތްތައް ބޭނުންކޮށްގެން މަސައްކަތްކުރަމުންދާކަމަށާއި ދިވެހިން މައިގަނޑު ގޮތެއްގައި ޤާބޫލުކޮށްފައިވާ އިސްލާމީ ޤާބޫލުކުރުންތަކާ ޚީލާފު ވިސްނުމާއި ފިކުރުތައް ދިވެހިންގެ ތެރޭގައި ފެތުރެމުންދާކަމީ ނުރައްކާތެރިކަމެއްކަމަށެވެ.\nމިނިސްޓަރ އޮފް އިސްލާމިކް އެފެއާޒް ޑރ. އަޙްމަދު ޒިޔާދުގެ ވާހަކަފުޅުގައި ތާރީޚީ މިސާލުތައް ނަންގަވާ ދިވެހިންގެ ތެރޭގައި ނެތި ގޮސްފައިވާ ރީތި އާދަތަކަށް ބައްލަވައިލެއްވިއެވެ. އެގޮތުން ކުރީގެ ދިވެހިންގެ މެދުގައި އޮތް އެއްބަނޑުއެއްބަފާ ކަމުގެ ގުޅުން ނެތިގޮސް ބައިބައިވުން އުފެދިފައިވާ މިންވަރަށް އަލިއަޅުއްވާ ވާހަކަފުޅު ދެއްކެވިއެވެ.\n“މުޖުތަމަޢެއްގައި ހުންނަން ނުވާ ނުރައްކާ ސިފަތައް މުޖުތަމަޢަކުން ފެނުމުގެ އެންމެ މައިގަނޑު އެއް ސަބަބަކީ އެންމެ މާތް ޖައުހަރު، ނުވަތަ ދީނުގެ އަސާސީ ފިކުރު ނެތިގެން ދިޔުން” މިނިސްޓަރ ވިދާޅުވިއެވެ.\nބައެއްގެ ތެރޭގައި ހުރި ގޮތާއި ފޮތާއި އާދަކާދައާއި ސަގާފަތް ދޫކޮށްލަައިފި ނަމަ އެކަމުގެ ނޭދެވޭ އަސަރު އެމުޖުތަމަޢަކަށް ކުރާނެ ކަމަށްވެސް މިނިސްޓަރ ވަނީ ވިދާޅުވެފައެވެ.\nޖާހިލިއްޔަ ޒަމާނުގައި މީހުންގެ ތެރެއަށް ނުބައި ފާޙިޝް ރަޙުމްކުޑަ ޢަމަލްތައް ޢާންމުވެފައި ވަނިކޮށް ކީރިތި ނަބިއްޔާ ފޮނުއްވުނީ “ޢާލަމްތަކަށް ރަޙްމަތެއް” ކަމުގައި ކަން ފާހަގަކުރައްވާ އެކަން އަޅުގަނޑުމެން މިއަދު ހަނދާންކޮށް، ކީރިތި ރަސޫލާގެ ގެންނެވި މަތިވެރި ރިސާލަތާ އެކު އުފެދުނު މުޖުތަމަޢު ފަދަ މުޖުތަމަޢެއް ބިނާ ކުރެވޭތޯ އެންމެން ގުޅިގެން އެކުގައި މަސައްކަތް ކުރުމަކީ މިކެންޕެއިންގެ އަމާޒު ކަމުގައި ވިދާޅުވިއެވެ.\nމިކެންޕެއިންގެ މީޑީއާ ޕާޓްނަރަކީ ޕަބްލިކް ސަރވިސް މީޑިއާ، ޕީއެސްއެމް، އެވެ. ޕީއެސްއެމްގެ “މުންނާރު” ޗެނަލާއި “ދީނުގެ އަޑު” މެދުވެރިކޮށް މި ކެންޕެއިންގެ ޕްރޮގްރާމްތައް ދުރަށް ފޮނުވުމަށް ވަނީ ރޭވިފައެވެ. މުޅި ރާއްޖެ ހިމެނޭހެން އަތޮޅުތެރޭގެ ރަށްރަށުގައި މި ކެމްޕެއިންގެ ތެރެއިން ތަފާތު ޕްރޮގްރާމްތައް ހިންގުމަށް ވަނީ ރޭވިފައެވެ.


Maruuge adhabu ohnan jehey, ekamaku thanfeezu kohgen nuvaanei: Rajapaksa\nމަރުގެ އަދަބު އޮންނަން ޖެހޭ، އެކަމަކު ތަންފީޒު ކޮށްގެން ނުވާނެ: ރާޖަޕަކްސާ\nސްރިލަންކާގެ އިދިކޮޅު ލީޑަރު އަދި ކުރީގެ ރައީސް މަހިންދަ ރާޖަޕަކްސާ: މަރުގެ އަދަބު ތަންފީޒު ކުރުމާ ދެކޮޅު ކަމަށް ވިދާޅުވި\nސްރިލަންކާގެ ގާނޫނުތަކުން މަރުގެ އަދަބު ދޭ ގޮތަށް ފާސްކުރި ނަމަވެސް، މަރުގެ އަދަބު ދީގެން ނުވާނެ ކަމަށް ސްރީލަންކާގެ އިދިކޮޅު ލީޑަރު މަހިންދަ ރާޖަޕަކްސާ ވިދާޅުވެއްޖެ އެވެ.\nސްރީލަންކާގެ ނޫސްވެރިއަކު ކުރި ސުވާލަކަށް ޖަވާބު ދެއްވަމުން ކުރީގެ ރައީސް ރާޖަޕަކްސާ ވިދާޅުވީ، މަރުގެ އަދަބު ދީގެން މަސްތުވާތައްޗާއި އަދި އެއާ ގުޅިފައިވާ ކުށްތަށް ނުހުއްޓުވޭނެ ކަމަށެވެ. ރާޖަޕްކަސާ ވިދާޅުވީ މަރުގެ އަދަބު އޮންނަން ޖެހޭނީ ކުށްކުރާ މީހުން ކުށްކުރަން ޖެހިލުންވުންވާ ކަމެއްގެ ގޮތުގައި އެކަނި ކަމަށެވެ.\n"މަރުގެ އަދަބު ގާނުނުގައި ބަޔާންކޮށްފައި އޮންނަން ޖެހޭ. އަޅުގަނޑުމެންގެ ވިސްނުން ބަދަލެއް ނުވާނެ، ގާނޫނުގައި އޮތަސް އެއީ ތަންފީޒު ކޮށްގެންވާނެ ކަމެއް ނޫން" ރާޖަޕަކްސާ ވިދާޅުވި އެވެ.\nއިތުރަށް ރާޖަޕަކްސާ ވިދާޅުވީ، ލަންކާގެ ގައުމީ ދުވަހުގައި މަރުގެ އަދަބު ދޭން ފެށުމަކީ ރައީސް މައިތިރިޕާލާ ސްރިސޭނާގެ ވިސްނުންފުޅެއް ކަމަށާއި މަރުގެ އަދަބަކީ ލަންކާގައި 1970 ވަނަ އަހަރުން ފެށިގެން މަނާކޮށްފައިވާ ކަމެއް ކަމަށެވެ. މަރުގެ އަދަބު ދިނުމާއި ލަންކާގެ މެޖޯރިޓީ ރައްޔިތުން ދެކޮޅު ކަމަށެވެ.\nލަންކާގެ ދަނޑުވެރިންނާއެކު ބޭއްވި ޕްރޮގްރާމެއްގައި ވާހަކަފުޅު ދައްކަވަމުން ސިރިސޭނާ ވިދާޅުވެފަ ވަނީ މަރުގެ އަދަބު ދޭ ބިލް މަޖިލިހަށް ހުށަހަޅައިފިނަމަ ގައުމީ ދުވަހު ލަންކާގައި އަލުން މަރުގެ އަދަބު ދޭން ފަށާނެ ކަމަށެވެ. ސްރިލަންކާގެ ގައުމީ ދުވަހަކީ އެޕްރީލް4ވަނަ ދުވަހެވެ.\nތަފާތު އެކިކުށްތަކާއި ގުޅިގެން މަރަން ހުކުމްކޮށްފައިވާ 1000 އަށްވުރެ ގިނަ މީހުން މިހާރުވެސް ލަންކާގެ އެކި ޖަލުތަކުގައި އެބަ ތިއްބެވެ.\nސްރީލަންކާ މަރުގެ ހުކުމް މައިތްރިޕާލާ ސިރިސޭނާ + މަހިންދަ ރާޖަޕަކްސާ


Huvadhu Atholhah Reendhoo Samaal Nerefi - Vaguthu\nހުވަދު އަތޮޅަށް ރީނދޫ ސަމާލު ނެރެފި\nގުގުރުމާއި އެކު ބޯކޮށް ވާރޭ ވެހޭނެ ކަމަށް ލަފާކޮށް ހުވަދު އަތޮޅަށް މޫސުމާއި ބެހޭ ގައުމީ އިދާރާ އިން ރީނދޫ ސަމާލު (ޔެލޯ އެލާޓް) ނެރެފިއެވެ.\nރީނދޫ ސަމާލު ނެރެފައި ވަނީ މިރޭ ފަތިހު 04:00 އާއި ހަމައަށެވެ.\nމޫސުމާއި ބެހޭ ގައުމީ އިދާރާ އިން ވަނީ މިރޭ ފަތިހާއި ހަމައަށް މާލެ އަތޮޅާއި ހުވަދު އަތޮޅާއި ދެމެދުގެ ސަރަހައްދުތަކަށް ހުދު ސަމާލު (ވައިޓް އެލާޓް) ވެސް ނެރެފައެވެ.\nމޫސުމާއި ބެހޭ ގައުމީ އިދާރާ އިން ވިދާޅުވީ ކުރިއަށް އޮތް 24 ގަޑިއިރު މުޅި ރާއްޖެއަށް މޫސުން ގޯސްވާނެ ކަމަށެވެ.\nއުތުރުގެ އެކިހިސާބަށް ގުގުރުމާކު ކެރީގެ އަސަރު ފޯރުން އެކަށީގެންވާ ކަމަށް ލަފާކުރެވޭއިރު މެދުތެރެއާއި ދެކުނުގެ އެކިހިސާބަށް ގުގުރުމާއެކު ވިއްސާރަކޮށް އަދި ބައެއް ރަށްތަކަށް ބޯކޮށް ވާރޭވެހުންވެސް އެކަށީގެން ވެއެވެ.\nދެކުނުގެ އަތޮޅުތަކަށް އިރުދެކުނާއި ދެކުނުން، އެހެން ހިސާބުތަކަށް ދެކުނާއި ހުޅަނގުދެކުނުން ގަޑިއަކު 07 މޭލާއި 17 މޭލާ ދެމެދުގެ ބާރު މިނުގައި ވައި ޖެހޭނެ ކަމަށް ލަފާކުރެވެއެވެ. ވިލާގަނޑުގައި ގަޑިއަކު ގާތްގަނޑަކަށް 40 މޭލު ބާރުމިނަށް ވައިގަދަވުން އެކަށީގެންވެއެވެ.\nކަނޑުުތައް އާދައިގެ ވަރަކަަށް މަޑުވެފައި ވިލާގަނޑުގައި އާދައިގެ ވަރަކަށް ގަދަ ވާނެ ކަމަށް މޫސުމާއި ބެހޭ ގައުމީ އިދާރާ އިން ވިދާޅުވެއެވެ.\nގިނަ ރަށްރަށަށް ކުރިޔަށްއޮތް ވަގުތުތަކުގައި ރާޅު އަރާފާނެ\nރޭގެ ވިއްސާރައިގަ ހަވަރު ތިނަދޫގަ ފެންބޮޑުވުމާ ގުޅިގެން ހަވަރުތިނަދޫ ރަށުކައުންސިލް މެންބަރުން ވަރަށް ބުރަކޮށް (ރަޖާލައިގެން ނިދަން ތިބެ) ރަށުގެ ހާލަތާއި ރައްޔިތުންގެ ހާލު އަދި ފެންހިއްކުމުގައި ހުވަފެނުން ބައިވެރި ވެފައިވާތީ ރަށުކައުންސިލްގެ ރައީސުންނަށާއި ރައީސާ އަށް ފަށްފަށުން ތިނަދޫގެ އެންމެހާ ރައްޔިތުންނާއި ހާއްސަކޮން އެމްޑީޕީ ތިނަދޫ އިސްސަފުގައި މަސައްކަތްކުރާ މީހުންގެ ނަމުގައި ޝުކުރު އަދާކުރަމެވެ. ދެން އަންނަ ދައުރަކަށް ވެސް އުފަލާއެކު ހޮވާދޭނަމެވެ އަދި މިފުރުސަތުގައި ތިނަދޫއަށް އުދައަރާތީ ބޭތު ތޮށި ލާން ލިބުނު ބަޖެޓުން ތޮށިލުމަށްވުރެ ދާއިމީ ފައިދާއެއް އޭގެން ހޯދޭނީ ރަށަށް ބާވެފަ އޮތް ކެރޭނެއްގެނެސް ކުއްޔަށް ދީގެން އެދަބަރަށް (ބާ ދަގަނޑަށް) ހަދަން ބާއްވައިގެން ޑްރައިވަރަށް ބަރާބަރަށް މުސާރަ ދިނުން ކަމަށް ނިންމާފައިވާތީވެސް ޝުކުރު އަދާކުރަމެވެ.


Bafayaa bunanee 8 | MTCC's Blog\nBafayaa bunanee 8\nby emptycc in Complains Tags: hr, issues, pay\nބަފަޔާ ބުނަނީ: ” ކީއްވެ އަހަންނަށް ޑެޕިއުޓީ ޑިރެކްޓަރުކަން ހައްގުނުވާންވީ “\nއޮފީސް ނިންމާލުމަށްފަހު ގެއަށްދާން ތައްޔާރުވިތަނާ ކުއްލިއަކަށް ފޯނު ކޯލެއް އައެވެ. ފޯނުނެގިއިރު އެކޮޅުން ވާހަކަ ދައްކަނީ ބަފަޔާއެވެ. (އިތުރަށް ވިދާޅުވުމަށް)\nބަފަޔާ: ނިކަން އަވަހަށް ޑޮލްފިންއަށް ޖައްސާލަބަ\nއަހަރެން ހިތަށްއެރިއެވެ. ބަފަޔާގެ ޚަބަރެއްނުވެ ލައްކަދުވަސް ވެއްޖެއެވެ. އެހެންވީމާ ލައްކަ ވާހަކަވެސް އޮންނާނެތާއެވެ. މިހެން ހިތަށް އަރާފައި މިދަނީއޭ ކިޔާފައި ނައްޓާލީމެވެ. އަހަރެންގޮސް ޑޮލްފިންއަށް ވަދެވުނު އިރު ބަފަޔާ އިނީ ކޮފީ ތައްޓެއް ބޯށެވެ.\nއަހަރެން: ބަފަޔާ ހާދަ ޚަބަރެއްނުވޭ އަނެއްކާ ބަފަޔާއަށް ވެސް ޑެޕިއުޓީ ޑިރެކްޓަރ ލިބުނީތަ؟\nއަހަރެން އެހެންބުނުމުން ބަފަޔާ އައީކީ އަމަށަކު ރުޅިއެއްނޫނެވެ. ބަފަޔާގެ ރަސްމީ ސްޓައިލަށް ބަސްތައް އަމުނަން ފެށިއެވެ.\nބަފަޔާ: އިހަކަށް ދުވަހު ހޮވި ޑެޕިއުޓީ ޑިރެކްޓަރުންނަށް ޖޯކުޖަހަނީތަ، އާ އެހެންޏާ މަށަކީވެސް ގާރީ ކޯސް ހަދާފަ ހުރިމީހެކޭ ލައްކަ ދުވަހު މި ކުންފުނީގައިވެސް އުޅެވިއްޖެ ކީއްވެ ޑެޕިއުޓީ ޑިރެކްޓަރުކަން ހައްގުނުވާންވީ\nއަހަރެން: ބަފަޔާ، އެއީ ވަކި ފެންވަކާއި ޝަރުތެއް ފުރިހަމަވުމުން ދޭ މަގާމެކޭ،\nބަފަޔާ: އެހެންތަ؟ ކަލޯމެންނަށް ހަމަނޭގިގެންތަ ތިވާހަކަ ދައްކަނީ. އިހަކަށް ދުވަހު ޕްރޮމޯޝަން ދީފައި އެތިބީ ކޮން ޝަރުތުތަކެއް ފުރިހަމަ ވެގެންތަ؟ ޑިޕިއުޓީންނަށް އައްޔަން ކުރި މީހުންގެ ތެރެއިން3މީހަކު ފިޔަވާ ނެތޭ ތައުލީމީ ފެންވަރުވެސް ފުރިހަމަވާ ފަރާޓެއް އިހަކަށް ދުވަހު ބޮޑުސިންގާ ގަވާއިދެއް ހަދާ އޭގައި ކޮޅުފައިން ޖަހާފައި އެއައްޔަންކުރީ ޝަރުތުފުރިހަމަނުވާ މީހުންކޮޅެއް ޑެޕިއުޓީ ޑީރެކްޓަރުންނަށް، ބައެއްމީހުން މެނޭޖަރުންނަށް ތިބެފައި ފުންމައިގެންގޮސް އެއޮތްއެރީ ޑެޕިއުޓީ ޑިރެކްޓަރުންނަށް، މިއީ ދެންކިހާ ހެއްވާކަމެއްތަ؟\nއަހަރެން: ކީއްވެ ނޭރެންވީ އެސޮރު އަތުގައިވެސް އޮންނާނެ ތިބުނާ ކަހަލަ ޑިގްރީއެއް، ބަފަޔާ ތިބުނާހެން ދެންތިބި މީހުންގެ އެއްވެސް ކަހަލަ ސެޓުފިކެޓެއްނެތަސް\nބަފަޔާ: އެގޭތަ، އާ ޕޮލިސީގައި ބުނެޔޭ، އެމްޓީސީސީއަށް ބޭނުންހިފޭ ދާއިރާއަކުން ހުށަހަޅާ ސެޓްފިކެޓެކޭ ގަބޫލުކުރެވޭނީ، އެމްޓީސީސީއިން މިއުޅެނީ ދަޑުވެރިކަން ކުރަންތަ؟ އެޕޮލިސީގައި ބުނާގޮތުންވެއްޖިއްޔާ އެފަދަ ފަރާތްތަކަށް އެޑިއުކޭޝަނަލް އެލަވަންސްވެސް ނުލިބޭނެ، އެކަމަކު މެނޭޖުމަންޓުން އެނިންމީ އޭނަޔަށް ދީފައި ފަހުން އެކަހަލަ ސެޓްފިކެޓް ގެންނަމީހުނަށް ނުދޭން ކިހާހެއްވާކަމެއް، އަހަރެމެން ކުރިން ހުށަހެޅީމަވެސް ބުނީ ނުގުޅޭ ސެޓްފިކެޓެކޭ އެސޮރުހުށަހެޅީމައި ދީފައި ފަހުން މިބުނަނީ ދެވިއްޖެޔޭ ދެން ކަޑައެއްނުލެވޭނެޔޭ، ހަމަ މޫނަށާއި ކަދުރާއަށްބަލާފަ ގޮތްތައް ނިންމާތީ މައްސަލައަކީ، ކޮބާތަ އަހަރެމެންގެ އެންމެންގެ ބަފަޔާ އޭނަވެސް މިކަހަލަ ކަންތައްތައް ހުއްޓުވަންވާނެ\nބަފަޔާ ހުއްޓާނުލާ ވާހަކަ ކުރިއަށް ގެންދިޔައެވެ.\nބަފަޔާ: މެނޭޖުމަންޓުން މިހާރު އެބަބުނޭ، އަދި އެއްވެސް މުވައްޒަފަކަށް ޕްރޮމޯޝަނެއް މިހާރު އަދި ނުދެވޭނެޔޭ، އެހެންކިޔާފައި ވެރިންނަށް އެދިނީ ބަރިބަރިއަށް ޕްރޮމޯޝަން. އެއީ ހުރިހާ ކަމަކުން އިސްތިސްނާވާ ބައެއްތަ. ސީނިއަރ އިންޖިނޭރުންވެސް ހަމަ ފުންމައިގެންގޮސް ޑިޕިއުޓީ ޑިރެކްޓަރުންނަށް މިވީ. މެނޭޖަރުން ޑެޕިއުޓީ ޑީރެކްޓަރުންނަށް ބަދަލުވިއިރު ކޮބާ އެސިސްޓެންޓް ޑިރެކްޓަރުންނަށް މަގާމު.އެސިސްޓެންޓް ޖެނެރަލް މެނޭޖަރ އެކަމަކު ބަދަލުވީ އެސިސްޓެންޓް ޑިރެކްޓަރަކަށް މިއީވެސް ކިހާ ހެއްވާކަމެއް.\nއަހަރެން: އެއީ އޭ ހުރިހާ ވިސްނުމެއް ވިސްނާ ބަޔަކީ އެހެންވީމާ އެހެންވާނެނު\nބަފަޔާ: ކަލޯވެސް މިހާރު ހަމަނުޖެހޭ ވާހަކަ ދައްކަން ފެށީތަ؟ އަހަރެމެންނޭ ހުރިހާ މަސައްކަތެއް މިކުރަނީ އެމީހުން ކުރާހާވެސް ކަމަކީ މެނެޖިން ޑިރެކްޓަރ ލައްވާ ސޮއިކުރެވުން. ހުރިހާ މަސައްކަތެއް މިކުރަނީ އަހަރެމެން ކަހަލަ އާދައިގެ ފަންތީގެ މުވައްޒަފުން، އެމީހުން ހަމަ ފިނިކޮއްލަކޮއްލާ ފިނިކޮޓަރީތިބެނީ. އެކަމަކު އެމީހުންނަށް ބަރިބަރިއަށް ޕްރޮމޯޝަން ލިބޭ އިރު ނުކުރޭ އަހަރެމެންގެ ހައްގުގައި ޗުޕޭވެސް ކިޔަން.\nއަހަރެންނަށް ހުރެވުނީ އަގައިވެސް ބުނަންނޭގިފައެވެ. ބަފަޔާ ވާހަކަ ކުރިއަށް ގެންދިޔައެވެ.\nބަފަޔާ: މިހާރުދެން އެއޮތް އުޅެނީ އަހަރެމެންނަށް ލިބޭ ފިކްސްޑް އޯޓީ ކަނޑާލަން، އެއްކަލަ ވެރިންތައް ވަރަށް ބުރަކޮށް އެކަމަށް މިހާރު މަޝްވަރާކުރަނީ، އެމީހުންނަށް ކީއްދޯ، ހައެއްކަ ހާސް ރުފިޔާ ބޮޑުވީވިއްޔާ، ފިކްސްޑް އޯޓީ ކަނޑާލިއަސް އެމީހުންއަތުން ކޯއްޗެއް މަދުވާނީ. އަހަރެމެން ކަހަލަ ހަތަރުހާސް ރުފިޔާ މުސާރައަށް ލިބޭ ބަޔަކަށް އޯޓީ ކަނޑާލީމާ ވާނީ ކިހިނެތް؟\nބަފަޔާގެ ވާހަކަ އެހާހިސާބަށް ދިޔައިރު ބަފަޔާއަށް ހުރީ ރުޅިވެސް އާދެވިފައެވެ. އެހެންކަމުން އިތުރަށް ބަފަޔާއާއި ދެކޮޅަށް ވާހަކަދައްކާކަށް ނުކެރުނެވެ.\nއަހަރެން: ދެންހިގާދަމާ ބިލުދައްކާލާފައި، ތިވާހަކަ މާދަމާ ބްލޮގުގަ ޖެހީމާ ހަމައަކަށް އެޅިދާނެ\nބަފަޔާ: އެއްކަމެއްވެސް ނުވާނެ، ނުވެސް ކުރާނެ، ވެރިންގެ މުސާރަބޮޑުވީވިއްޔަ ހުރިހާކަމެއް އެއޮތީ ފުރިހަމަވެފަ. މިއީދެން އަމިއްލަ އެދުމާ އުޅުނަސް ބޮޑުވަރު. ކިހާބޮޑު ………….\nބަފަޔާ ވާހަކަ މާބޮޑަށް ހޫނަވާނެ ފެށުމުން ވާހަކަ މެދުކެނޑުމަށްފަހު ބިލުދައްކާލާފައި ގެއަށް ގެއަށް ހިގައިގަތީމެވެ. ގެއަށް ދިޔަ މަގުމަތީގައިވެސް އަހަރެންގެވެސް ހިތަށްއަރަމުން ދިޔައީ ބަފަޔާ ދެއްކިވާހަކަ ތަކެވެ. އޯޓީ ކަނޑާލުމުން ދެން ލިބޭނީ ކޯއްޗެއްބާވައެވެ. މިފަދަ ދިރިއުޅުމުގެ އަގުބޮޑު ޒަމާނެއްގައި މި ލިބޭ ކުޑަ މުސާރައިގެ ތެރެއިންވެސް ބައެއް އުނިވުމުން މާލޭގައި އުޅޭނީ ކިހިނަކުން ބާވައެވެ. އާ، ވެރިންނަށް ކީއްހެއްޔެވެ. އެވެރިންގެ މުސާރަ އަތްނުފޯރާފަށަށް ބޮޑުވީއެވެ. އެހެންވީމާ އަހަރެމެންނަށް ލިބޭ އެތިކޮޅު ކަނޑާލުމުން އެމީހުންގެ މުސާރަ ދިނުމަށް ދައްޗެއްނުވާނެއެވެ.\nPrevious Blog Stats – 3rd April 2009 Next Short Story 1: Firaazuge naseeb


އަވްލީން (22 ވަނަ ބައި) – Esfiya\nރޮށި ފިހެނިމިގެން ގެއަށް ދިޔަ މަގުމަތީގައި ލަޔާންއާއި ވިޝާކާ މަޖާ ވާހަކަތައް ދައްކަމުންދިޔައެވެ. އަވްލީންއާއި މަހުދީވެސް އެމީހުންގެ ސަކަރާތުގައި ބައިވެރިވެ އެމީހުން ކިޔާ އެއްޗެއްސާ ހެމުންދިޔައެވެ. ދަތުރުގޮސް ކުރާނެ މަޖާ ކަންތައްތައް ރާވަމުން ހަތަރު މީހުން އެކުގައިގޮސް ގެއަށް ވަންއިރު ވިޝިކާ އޮތީ ސޯފާގައި އޮށޯވެގެން ޓީވީ ބަލާށެވެ. “ވިޝީމެން ގުރޫޕަށް އިނީ ކޮންކަމެއްތަ؟ ވިޝީ ނުދަންތަ ދަތުރަށް ރެޑީކުރާކަށެއް؟” ވިޝާކާ ޖެހިގެން އިން ސޯފާގައި އިށީންނަމުން އަހާލިއެވެ. “އަހަރުންނަށް އިނީ މިކޮޅުންވެސް އެކޮޅުންވެސް ދޯންޏަށް އެއްޗެހި އަރުވާ ބޭލުން..” ވިޝާކާ ޖަވާބުދިނެވެ. އިރުކޮޅަކު ވާހަކަ ދައްކާލަން ތިބެފައި ކޮންމެ މީހެއްވެސް އެމީހެއްގެ ކޮޓަރިއަށް ވަދެ އޮށޯތީ ފަތިހު ފަތިހާ ތެދުވަންޖެހޭނެތީއެވެ.\nފަތިހު ފަސްގަޑިބައިވިއިރު ދޯންޏަށް ފުރޭވަރުވީ ފަތިސް ނަމާދަށް ތެދުވި ކުދިންތައް ނަމާދުކޮށްގެން ގޮސް ނުހޭލާ ކުދިންނަށް ގޮވާ ނަގައިގެންނެވެ. އަވްލީންވެސް ނަމާދުކޮށްގެން ގޮސް ވިޝާކާއަށް ގޮވުމުން ވިޝާކާ ވިޝިކާއަށް ގޮވީއެވެ. ލަޔާން އަދި މަހުދީ އަކީ ނަމާދަށްދާން ތެދުވާ ދެމީހުންކަމުން އެ ދެމީހުނަށް ގޮވާކަށް ނުޖެހުނެވެ.\nމާސިންގާ ކަނޑުގެ ރާޅުގަނޑު ކަފަމުން ކުރިއަށްދިޔަ ދޯނީގެ ހުންގާނު ކައިރީގައި މަހުދީ ހުއްޓިލައިގެން ކޮޅަށްހުރީ އިށީންނާނެ ޖާގައެއް ނެތިގެނެއްނޫނެވެ. މަސްބޭނުމަކީ އަބަދުވެސް މަހުދީ ވަރަށް ކުރާހިތްވާކަމެއްކަމުން ރޯލުފުޅި ދޫކޮށްގެން ކައްޕި ކައިރީ ހުރީ މަހެއް ބޭނޭތޯއެވެ. ދެ ކައިރީ ގޮނޑިބަރީ އިށީނދެލައިގެން ތިބި ކުދިންތަކުގެ ތެރޭގައި އަވްލީންއާއި ވިޝާކާވެސް ތިއްބެވެ. ވިޝިކާ ހުރީ ސަންޑެގް މައްޗަށް އަރާ ތިބި ކުދިންތަކުގެ ތެރޭގައެވެ.\nހެނދުނުގެ ސަޔަށް ރޮއްޓާއެކު ކާން މަސްހުނި ހެދުމުގައި އެއްބަޔަކު އުޅުނުއިރު ދެންތިބި ކުދިންނާ ބެލެނިވެރިން އަދި ޓީޗަރުންތައް ދެ ބަޔަކަށް ބަހާލުމަށްފަހު ލަވަ ބާޒީ ކުރަންފެށީ ދަތުރުގެ ފޯރި ގަދަ ކޮށްލުމަށެވެ. ފޯރީގައި ކުރިއަށް ދިޔަ ލަވަބާޒީގައި އަވްލީންވެސް ބައިވެރިވެ ލަވަ ކިޔަމުންދިޔައެވެ. އެ މަންޒަރު ބަލަން މަހުދީ ދުރުގައި ހުރިއިރު ލަޔާން އުޅުނީ ވީޑިއޯކުރާށެވެ. ލަވަ ކިޔާއިރު ނަޝާ ޓީމަކަށް ޕޮއިންޓް އިތުރުވާގޮތަށް ގަވާއިދުގަ އިން ނަމަވެސް ނަށަން އަރާނެ ކުއްޖެއް ނެތުމުން ދެ ގުރޫޕަށްވެސް ޕޮއިންޓް ލިބެމުންދިޔައީ އެއްވަރަށެކެވެ.\n“ވިޝީ އަރާބަ ނަށާލަން. އެއިރުން އަހަރުން ގުރޫޕް ޕޮއިންޓް އިތުރުވާނެއެއްނު.. ” ވިޝިކާ ކައިރީ އިން އަޒްހީން ބުނެލިއެވެ. އަޒްހީން އެހެން ބުނުމުން ވިޝިކާއަށް ބަލައިލެވުނީ ވަށައިގެން ތިބި މީހުންގަޔަށެވެ. ތަންކޮޅެއް ކުރިން ނަށާއުޅުނު ނަމަވެސް ވިޝިކާ ނުނަށާތާ މިހާރު ތިން އަހަރެއްހާ ދުވަސްވެދާނެއެވެ. އަޒްހީންއަށްވެސް އެކަން އިނގޭނެއެވެ. ނަމަވެސް އެގޮތަށް އެންމެން ކުރިމަތީ ނަށަން ބުނުމުން ވިޝިކާ އިނީ ހާސްވެފައެވެ. އަޒްހީންއަކީ ގޮތުގައި ހިފަހައްޓާލާ މީހެކެވެ. އޭނަ ބުނާ ކަމެއް ވިޝިކާ ނުކޮށްފިނަމަ އެކަމުގެ އަދަބު ވިޝިކާއަށް ލިބޭނެއެވެ.\nވިޝިކާ ހާސްވެފައިހުރެ މަހުދީއަށް ބަލާލިތަނުން މަހުދީ ބޯ ހޫރާލުމުން އަދި އިތުރަށް ހާސްވެ ކަންބޮޑުވިއެވެ. “ވިޝީގެ ބަދަލު އަހަރެން ނަށާލަފާނަމޭ.. އަހަރެން ވަކި ދަށެއް ނުވާނެ ނަށާކަށް.. ހެހެ” ވިޝިކާގެ މޫނަށް ކަޅިޖަހާނުލާ ބަލަން އިން ލަޔާން ކުއްލިއަކަށް ތެދުވެފައި ބުނެލިއެވެ. އަދި ބޮޑުބެރަށް މީހުން ނަށާހެން ނަށަންފެށިއެވެ. ލަޔާންގެ މި ސަކަރާތުން އެތަނުގައި ހީވީ ބޮމެއް ގޮއްވާލިހެންނެވެ. އެންމެން އަތްޖަހާ ހޯއްލާ ހަދަންފެށީ ލަޔާންއަށް ފޯރިދީ އޭނާއާ ބައިވެރިވުމުގެ ގޮތުންނެވެ. އަދި އިތުރު ދެތިން ފިރިހެން ކުދިން އަރާ ނަށަންފެށުމުން ލަވާބާޒީގެ ފޯރިގަދަވެލިއެވެ.\nލަޔާން ކަންތައް ކުރިގޮތުން ވިޝިކާގެ ހިތަށް ފިނިކަމެއްލިބި ހަމަޖެހުމުގެ ނޭވާއެއް ދޫކޮށްލެވުނެވެ. އެވަގުތު އަޒްހީން ވިޝިކާއަށް ބަލާލީ ހިތްހަމަނުޖެހިހުރެއެވެ. “ވިޝިކާ އަދި ޖެހޭނެ ނަށަން. މަ ބުނީމަ ބުނާކަމެއް ކުރަންޖެހޭނީ. އެހެން ނޫނީ ވާނެގޮތް އިނގެއެއްނު.” އަޒްހީން ވިޝިކާގެ ކަންފަތް ދޮށަށް ލެފިލާފަ ބުންޏެވެ. “އެކަމަކު ދޮންބެވެސް އެބައިނެއްނު. ދޮންބެ ހިތްހަމައެއްނުޖެހޭނެ. ވިޝީއަކަށް ނުވެސް ކެރޭނެ މިހާރު ނުނަށާތާ ދެތިން އަހަރުވެދާނެ..” ވިޝިކާވެސް އަޒްހީންއަށް އެކަނި އިވޭވަރަށް މަޑުމަޑުން ބުންޏެވެ. “ކޮން ދޮންބެއެއް. މަށަކަށް ނޯންނާނެ އެއްވެސް ދޮންބެއެއް. ” އަޒްހީން ހީވީ އޭނަގެ ފަހުގެ ނިންމުން އިއްވިހެންނެވެ.\nއަނެއް ޓީމުން ލަވަ ކިޔާ ނިމިގެން ވިޝިކާމެން ޓީމް ލަވަ ކިޔަން ފެށީމަވެސް ވިޝިކާ ނުތެދުވުމުން އަޒްހީން އިނީ ރުޅިއައިސްފައެވެ. ވިޝިކާގެ ބަދަލުގަ މިފަހަރުވެސް ލަޔާން ތެދުވެ ނަށަން ފެށުމުން އަޑުގަދަވެލިއެވެ. ލަޔާން ޖައްސާ ވައްތަރުތައް ބަލަން ހީ ހީ އަވްލީން އިނުމުން މަހުދީއަށް އަވްލީންގެ މޫނަށް ކަޅިޖަހާނުލާ ބަލަން ހުރެވުނެވެ.\nއަވްލީން ހޭން އިނދެފައި އެއްލި ކަޅިއަކުން މަހުދީ ބަލަން ހުރިތަން ފެނުމުން އިސްޖަހާލެވުނީ ލަދުންނެވެ. އޭގެ ފަހުން އަވްލީން އިރުކޮޅުކޮޅާ ސިއްރު ސިއްރުން މަހުދީ ގަޔަށް ބަލާލައެވެ. އަދި މަހުދީ އަވްލީންއަށް ބަލަން ހުންނަތަން ފެނުމުން އަވަހަށް ނުވާކަމަށް ހަދައިގެން އިނދެއެވެ.\nފޯރީގައި ކުރިއަށްދިޔަ ލަވަ ބާޒީ މެދުކަނޑާލީ ރަށުގެ ފަޅުތެރެއަށް ވަދެވުމުންނެވެ. މޫދު ވިނައެއް ނެތް ސާފު މޫދު ފެނުމުން ހުރިހާ ކުދިންވެސް ތިބީ މޫދަށް އެރޭ ހިތުންނެވެ. އަވްލީންވެސް ޝައުގުވެރިކަމާއެކު މޫދަށް ބަލަން އިންގޮތުން އޭނަ އެއިނީ މޫދަށް އެރޭހިތުންކަން އިނގޭހާވެއެވެ. ރަށުގެ އައްސޭރިފަށުގައި މަގޫގަސްތަކެއްހުރެފައި އެއްކޮޅުގައި ބޮޑު ހުސްޖާގައެއް އޮތްއިރު އެ ތާނގައި ވޮލީ ނެޓެއް ދަމާފައި ހުއްޓެވެ.\nރަށުގެ ގޮނޑުދޮށަށް ދޯނި ބީއްސާލުމުން ބައެއް ކުދިން މޫދަށް ފުންމާލީ އަވަހަށް ރަށުތެރެ ބަލާލަންދާށެވެ. ވިޝިކާމެން ގުރޫޕް ކުދިން އެއްޗެހިތައް އެއްގަމަށް އެރުވުމުގައި އުޅުނުއިރު އިތުރު ދެތިން މީހުންވެސް އެ ކުދިންނަށް އެހީވުމުގައި އުޅުނެވެ. މަހުދީވެސް ފެންހަމެއް އެއްގަމަށް ގެންގޮސްފައި ދޯނި ކައިރިއަށް ދިޔައިރު އަވްލީން އިނީ ދޯނީގެ އެއް އަރިމަތީގައި އިށީނދެގެން މޫދަށް ބަލާށެވެ.\n“އެއްގަމަށް ގެންގޮސްދޭންވީތަ؟” މަހުދީ އަވްލީން ކައިރިއަށް ޖެހިލާ އަހާލިއެވެ. “ނު ނޫން.. މި މޫދު ބަލާލަން އިނީ.. މޫދަށް ފައިބައިގެން ދާނީ..” އަވްލީން މަހުދީއަށް ބަލާލައިފައި ބުންޏެވެ. އަދި މަހުދީ ކުޑަކޮށް ދުރަށްޖެހިލާއިރަށް މޫދަށް ފުންމާލިއެވެ. ކަކުލަށްވުރެ މައްޗަށް ފެން ހުރިނަމަވެސް އަވްލީން ފުންމާލީ ކަކުލާ ހަމައަށް ޖިންސް އޮޅާލައިގެންނެވެ. ވިޝާކާވެސް އަވްލީންގެ ފަހަތުން މޫދަށް ފުންމާލައިގެން އެއްގަމަށްދާން ހިނގައިގަތެވެ.\nރަށުގެ އެއްކޮޅުގައި ދަތުރުގޮސް އުޅޭ މީހުންނަށް ތިބެވޭނެހެން ހިޔާކޮށްފައި މޭޒާ، ގޮނޑިއާ ޖޯލިފަދަ އެއްޗެހި ބަހައްޓާފަ އިންނަ ތަނެއް އިނދެއެވެ. އެތަނުގައި އެއްޗެހިތައް ބެހެއްޓުމަށްފަހު ދަބަސްތައް މޭޒުމަތީގައި ބަހައްޓާފަ ގިނަ ބަޔަކު މިސްރާބުޖެހީ ރަށުގެ ތުނޑިއާވީ ދިމާލަށެވެ. ނަމަވެސް މަހުދީ އާއި ލަޔާން މިސްރާބު ޖެހީ ރޯލު ފުޅިތައް ހިފައިގެން ރަށުގެ ދެނކުނުފަރާތަށް މަސްބާނަންދާށެވެ. “އޭތް ކަލޯމެންނޭ… އައިގޮތަށް ސައިވެސް ނުބޮއެ މަހަށްދަނީތަ؟ މަޑުކުރޭ ސައިބޮއެގެން ދާން.. ” ދަތުރުގޮސް ހުރި މެދު އުމުރުފުރާގެ އަންހެނެއްކަމަށްވާ ކަތްދައްތަ ލަޔާންމެނަށް ގޮވާލަމުން ބުނެލިއެވެ. “އަހަރުން އަންނާނަން އިރުކޮޅަކުން. މެންދުރަށް ފިހެލާނެ މަހެއް ލިބޭތޯ މިދަނީ..” ލަޔާން ކަތްދައްތައަށް ބަލާލަމުން ބުނެލިއެވެ.\nހެނދުނު ސައިގެ ކަންތައް ކުރިއަށް ދިޔައިރު ނަވާޒް އުނދުން ދޮށަށް ލެފި ބިސްގަނޑު އަޅަމުންދިޔަލެއް ފަރިތަކަމުން އެއްބަޔަކު އެކަމަށް ތައުރީފުކުރަމުން ދިޔައިރު އަނެއް ބަޔަކު ވީޑިއޯކޮށް ފޮޓޯ ނަގަމުންދިޔައެވެ. ވިޝާކާވެސް ފޯނު ދިއްކޮށްގެން ނަވާޒް ގައިން ފޮޓޯ ނަގަމުން ދިޔައެވެ. އަވްލީން ވިޝާކާ ކައިރީ އިށީންދެގެން އިންއިރު ވަށައިގެން ހޯދެނީ މަހުދީއާއި ލަޔާން ނުފެނިގެން އެ ދެމީހުން ދިޔަތަނެއް ނޭނގިގެންނެވެ.\n“އަވީ އަވީ.. ކާކު ތި ހޯދަނީ.. ދޮންބެތަ؟” ވިޝާކާ ފޮޓޯ ނަގައިގެން ގޮސް އަވްލީން ކައިރީ އިށީނދެ އޭނަ ނެގި ފޮޓޯތައް އަވްލީންއަށް ދައްކާލަންވެގެން ބަލައިލިއިރު އަވްލީން އެކި ދިމަދިމާއަށް ބަލާތީ ކަންފަތްދޮށަށް ލެފިލާފަ ސިއްރު ސިއްރުން ބުނެލިއެވެ. ވިޝާކާ އެހެން ބުނެލާއިރަށް އަވްލީން ތެޅިގަނެފައި ނޫން ކަމަށް ހަދާލަމުން މީހުން ގިނަކަމުން ބަލާލީއޭ ބުނެލިއެވެ. އަވްލިން އެހެން ބުނި ކަމުގައިވިޔަސް ވިޝާކާއަށް އަވްލީންއާއި އޭނަގެ ދޮންބެއާ ދެމެދު ގުޅުމެއް އޮންނަކަމާމެދު ޝައްކެވެ. ލަޔާން ކައިރީ އަހާލަންއުޅެފަވެސް ލަޔާން ނުބުނާނެހެން ހީވާތީ ނާހާ މަޑުކުރީއެވެ.\nސައިބޮއެގެން ވިޝާކާ އާއި އެކު އަވްލީން ދިޔައީ މަހުދީއާއި ލަޔާން ސައިބޯން ނުދާތީ އެ ދެމީހުން ފެނޭތޯއެވެ. ގަސްތައްބޯކޮށް ހުރި ދިމާލުން އަތިރިއަށް ފައިބައިގެން މޫދު ކައިރިންލާފައި ދިޔަ ދެމީހުން ފަހަތް ބަލައިލީ ފަހަތުން ބަޔަކު ވާހަކަ ދައްކާ އަޑު އިވިގެންނެވެ. ” ހައި ބޭބް.. ވަޓްސް އަޕް؟” ފަހަތުގައި ތިބި މޯޑް އާއި އޭނާގެ ގުރޫޕް ފެނުމުން ވިޝާކާ ކުއްލިއަކަށް އަވްލީންގެ އަތުގައި ހިފައިގެން ކުރިއަށް ދުއްވައިގަތީ އިތުރު ބަޔަކު ނެތް އެ ފަޅު ހިސާބުގައި މޯޑް އަވްލީންއަށް ކޮންމެފަދަ ގޮތެއްވެސް ހަދާފާނެތީއެވެ.\nއަވްލީންގެ އަތުގައި ހިފައިގެން ދުވަމުންދިޔަ ވިޝާކާ ވިނަގަނޑުގެ ތެރެއަށް ވަދެގެން ދިޔައީ އަވަހަށް އެހެން މީހުން ތިބި ހިސާބަށް ދެވޭތޯއެވެ. ފަހަތުން މޯޑްމެން އަންނާތީ ކަންތައް ބޮޑުވެގެންހުރެ ފަހަތް ބަލަމުން ދުވެފައި ދިޔަ އަވްލީން މޫ ގަނޑެއްގައި އަޅައިގަނެފައި ވެއްޓި ޖެހުނުގޮތަކުން ފަޔަށް ވަރަށް ބޮޑަށް ތަދުވިއެވެ. ތެދުވަން އުޅުނު ނަމަވެސް އެ ފައި އަޅާލަން ނުކެރުމުން އަވްލީންއަށް ރޮއިގަނެވުނީ މޯޑްމެން އެ ހިސާބާއި އަރާ ހަމަވުމުން ގަތް ބިރެއްގެ ސަބަބުން އަދި ފައިގައި އެޅި ވޭނުގެ ސަބަބުންނެވެ. ވިޝާކާ ގޮސް އަވްލީން ކައިރިއަށް ތިރިވެ ފައިގަ ހިފަހައްޓާލީ އަވްލީންއަށް ފައި ނޭޅިގެން އުޅޭތީއެވެ. މޯޑް އާއި އޭނަގެ ގުރޫޕް ގޮސް ވިޝާކާ އާއި އަވްލީން ވަށައިލައިގެން ހުއްޓިލީ ނުލަފާ ހިންޏެއް އައިސްތިބެއެވެ.\n“ދެން ކޮންތާކަށް ދާނީ.. އަދި އަހަރުންނަށް ފިލަން އެބަ ދުވެއޭ.. ވިޝާކާ ކޮންއިރަކު މަގޭ ޕްރިންސަސްއަށް ތިހާ ހެޔޮއެދިގެން ތިއުޅެނީ.. ދެން މިހާރު ތިއޮތީ އަމިއްލައަށް އައިސް ދަލުގަ ޖެހިފަ.. ދެން ސަލާމަތްވުމަކީ އުނދަގޫކަމެއް.. ހަހަހ” މޯޑް ވާހަކަ ދައްކަން ހުރެފައި ހޭން ފެށުމުން އޭނާއާއިއެކު ގޮސް ތިބި މީހުންވެސް ވިޝާކާއަށް ބަލާފައި ހޭން ފެށިއެވެ. “ކަލެއަށް ހެވެއްނު. ކަލެއަށް ހީވަނީތަ އަވީ އެއީ ކަލޭގެ ކުޅޭ އެއްޗެކޭ.. އޭނަގެވެސް އޮންނަނީ ކަލޭމެންގެ އޮންނަ ކަހަލަ ހިތެކޭ. މުޅި އުމުރު ދުވަހު އަވީ އާ ޖައްސާލައިގެން ތިއުޅެނީ އޭނަ ކަލޭމެނަށް ކޮންކަމެއް ކޮށްގެންތަ؟ އަޒްހީން ޕްލީޒް އަވީ އެކޮޅަށް ގެންގޮސްދީފާނަންތަ؟” ވިޝާކާ މޯޑް އާއި ދިމާލަށް އެއްޗެހި ކިޔަންއިނދެފައި އަޒްހީންއާއި ދިމާލަށް ބަލާލަމުން އަވްލީން ގެންގޮސްދިނުމަށް އެދުނީ ވަރަށް އުންމީދާއެކުގައެވެ.\n“ހަހަހ މަ ކީއްކުރަން އޭނަ ގެންދަންވީކީ. މަ ކަލޭގެ ދައްތައާ ރައްޓެހިވެގެން އުޅުނަސް މަ ނުޖެހޭނެ ތި އާއިލާ އެންމެންގެ ކަންކަން ބަލާކަށް.. އެހެން ނޫނަސް ތި އަވްލީންއަކީ ކަލޭމެން އެންމެންވެސް ރުޅިއަރާ ފޫހިވާ މީހެއް. ދެން މިހާރަކު ކޮން ހެވެއްވެގަނެގެން ތިއުޅެނީ.. ސަލާމަތްވާން ބޭނުމިއްޔާ އޭނަ އަހަރުންނާ ހަވާލުކޮށްފަ ކަލޭ ދޭ. . އަހަރުން ބޭނުމީ އޭނަ.. އެކަމް އަހަރުން ކުރާކަމަކަށް ހުރަސް އަޅައިފިއްޔާ އެމީހެއްގެ ދުވަސްވެސް އެ ދިޔައީ.. ވިޝާއަށް އެކަން އިނގެއެއްނު ވަރަށް ރަނގަޅަށް” އަޒްހީން ހަމަޖެހިލައިގެން ހުރެ ދެއްކި ވާހަކައިން ވިޝާކާ ބޭނުންވީ އެވަގުތު ގޮސް އަޒްހީންގެ މޫނުމަތީގައި ޖަހާށެވެ. ނަމަވެސް ހަތަރު ފިރިހެނުންގެ ކުރިމަތީގައި އޭނައަށް ގަދަ ނުދެއްކޭނެކަން އިނގޭތީ އަނގައިން ނުބުނެ މަޑުމަޑުން އިނީއެވެ.\nވިޝާ ދޭ އަހަރެން ބައިންދާފަ. އަހަރެން ބޭނުމެއްނޫން އަހަރެންގެ ސަބަބުން ވިޝާއަށް ދެރައެއްލިބޭކަށް” އަވްލީން ރޮވިފައި އިނދެ ވިޝާކާއަށް ބަލައިލަމުން ބުނެލިއެވެ. “އަވީ މޮޔަނުވޭ.. އަހަރެން ނުދާނަން އަވީ ސިންގާ ކޮށްޓަކަށް އެކަނި ދޫކޮށްލާފައެއް.. ހެޔޮ ކޮންމެ ގޮތެއްވިޔަސް” ވިޝިކާ އެހެން ބުނުމުން އަވްލީން އިތުރަށް އެއްޗެކޭ ނުބުނީ ކިތަންމެ ވަރަކަށް ކިޔަސް ވިޝާކާ އެތަނުން ނުދާނެކަން އިނގޭތީއެވެ.\ndhn kon irakun next part?? next part thankolheh avahah up kohla dhyba pls… mi part ves varah reethi…\nNext part kon irakun…avee and vishaa ah dhera gotheh nahadhahchey…pls..mi part hama habeys.. ??\nEdhekudinnah ehves dhera gotheh nahadhachey.mahydhee and layaan aadheyekudhin sakaanaikyran. Kon irakun next pert othee. Avaha pls\nMee vvv wait kurevey vaahaka eh…..\nHandhaan Nethay fahuh thi up kuranii thahkolheh fast Kn up knbala\nAlhey iff pls edhekudhinnah dheragotheh nuhadhahchyy iff pls\nVaahaka mathin han’dhaan netheyhaa dhuvas kohffa up kurany… adhi ehaa kirkoh..ekamaku ves v reethi… thankolheh dhigukoh genesdheebala..\nހިތާމަ އެހެނިހެން ލޯބި June 20, 2020\nލޯބި August 5, 2016


Meehehge banduthereygai bodethi fanithakeh\nމީހެއްގެ ބަނޑުތެރޭގައި ބޮޑެތި ފަނިތަކެއް\nސްކޭނުން ދެއްކި ފަނިތައް\nއިންޑިޔާގެ ދިއްލީގައި ދިރިއުޅޭ 20 އަހަރުގެ ފިރިހެނަކު ކުއްލިއަކަށް މާ ބޮޑަށް ބަނޑަށް ތަދުވެ، ބޭރަށް ހިންގާ، މޭ ނުބައި ކުރާތީ ޑޮކްޓަރަށް ދެއްކި އެވެ. މި މީހާގެ ބަނޑަށް ވެގެން އުޅޭ ގޮތެއް ބަލަން އޭނާ ދެއްކި ޑޮކްޓަރު ބޭނުންވީ ސްކޭން ކޮށްގެން ބަލާށެވެ.\nސްކޭން ކުރަން އެމީހާ ވައްދާފައި އޮތް އިރުވެސް އެ ބަނޑުތެރޭގައި ބޮޑެތި ފަނިތަކެއް އުޅޭތީ ފެނިދާނެ ކަމެއް އެތާގައި ތިބި ޑޮކްޓަރުން ވެސް އަދި އެހެން މީހުން ވެސް ހިޔެއް ނުކުރެ އެވެ. ނަމަވެސް ސްކޭން ކުރަން ފެށުމާއެކު މޮނިޓާ އިން ފެންނަން ފެށީ އެމީހާގެ ބަނޑު ތެރޭގައި ބޮޑެތި ފަނިތަކެއް ސްވިމިން ޕޫލެއްގައި ފަތާ ގޮތަށް ފަތަމުން ދަނިކޮށެވެ.\nއެއިމްސްގެ ޑޮކްޓަރު ވިވެކް ޗައުރަސިއާ އާއި ޑރ. ސަންޖީވް ބޮއީ ވަނީ މި މީހާގެ މައުލޫމާތުތައް ހިމެނޭ ރިޕޯޓެއް "ދަ ނިއު އިންގްލެންޑް ޖާނަލް އޮފް މެޑިސިން" ގައި ޝާއިއު ކޮށްފަ އެވެ.\nމި ރިޕޯޓުގައި ބުނެފައިވާ ގޮތުގައި ހަރުފަތަކެއް ހެން ފަނިތައް އެމީހާގެ ބަނޑުތެރޭގައި އުޅޭތަން ސްކޭނުން ފެނިފައި ވެއެވެ. އަދި އެ މީހާގެ ބޮޑުކަމުދާ އެއްޗެތި ޓެސްޓު ކުރިއިރު އެ ފަނިތައް ބަނޑުތެރެއަށް ބިސް އަޅާފައިވާކަން ޔަގީން ކުރެވުނު ކަމަށެވެ.\nރިޕޯޓުގައިވާ ގޮތުން މިއީ އެސްކްރިސް ލަމްބްރިކޮއިޑެސް ނަމަކަށް ކިޔާ ބޮޑު ރައުންޑްވޯމް އެކެވެ. މި ވައްތަރުގެ ރައުންޑްވޯމް އަށް 14 އިންޗިއަށް ބޮޑު ވެވެ އެވެ. އަދި އާންމުކޮށް މި ފަދަ ފަނި އުޅެނީ ގޮހޮރުގަ އެވެ.\nމީގެ ދުވަސްކޮޅެއް ކުރިން ޗައިނާގެ މީހެއްގެ ލޮލުން ވެސް 20 ވަރަކަށް ފަނި ދިރި ދިރިހުއްޓާ ޑޮކްޓަރުން ނަގާފައި ވެއެވެ. ވޭން ނަމަކަށް ކިޔާ 60 އަހަރުގެ މިމީހާ ޑޮކްޓަރަށް ދެއްކީ ލޮލުގައި ރިއްސާތީ އެވެ. މި މީހާގެ ލޮލުގައި ވެސް ހުރީ ރައުންޑްވޯމެވެ. މިއީ އާއްމުކޮށް ޖަނަވާރުންނާއި ގަސްގަހާގެހީގައި އުޅޭ ފަންޏެކެވެ.


Mohit Malik Covid-19 Ah Fassivejje - Vaguthu\nއިންޑިޔާގެ ފިލްމީތަރި މޮހިތު މާލިކު ކޮވިޑް-19 އަށް ފައްސިވެއްޖެ އެވެ. ލޮކްޑައުންކީ ލަވް ސްޓޯރީގެ އެކްޓަރުކަންވެސް ކުރާ މޮހިތު ކޮވިޑަށް ފައްސިވިކަން ހާމަކޮށްފައި ވަނީ އޭނާގެ އިންސްޓަގްރާމް ކޮށްފައިވާ ޕޯސްޓެއްގައި އެވެ. ރައްކާތެރިކަމުގެ ފިޔަވަޅުތައް އެޅިނަމަވެސް ލިބުނު ކުޑަކުޑަ ފުރުސަތެއްގައި ކޮވިޑުގެ ނުރައްކާ އޭނާ އާއި ކުރިމަތިވީކަމަށް އިންސްޓަގްރާމު މެދުވެރިކޮށް އޭނާ ފޭނުންނަށް އެންގި އެވެ.\nއުމުރުން 37 އަހަރުގެ މޮހިތު މަޝްހޫރު ވެފައި ވަނީ ބަނޫ މެއިން ތޭރީ ދުންހާން އިން ނެވެ. 2010 ވަނަ އަހަރު މޮހިތު ވަނީ އަދިދުތޭ ޝިރްވައިކަރް އާއި ކައިވެނިކޮށްފައި އެވެ. މޮހިތު ކޮވިޑަށް ފައްސިވެފައިވާ މި ދަނޑިވަޅަކީ އޭނާގެ އަންހެނުން ބަނޑުބޮޑު ދުވަސްކޮޅެވެ. އަދި އަންހެނުން މިހާރު ރައްކާތެރި ހިސާބަކަށް ބަދަލުކޮށްފައިވާއިރު މޮހިތު ވަނީ އަމިއްލައަށް އެކަހެރި ތަނަކަށް ބަދަލުވެފަ އެވެ.\nމޮހިތު ވަނީ ފާއިތުވި ދުވަސްކޮޅުގައި އޭނާ އާއި އެކު މަސައްކަތް ކުރި ހުރިހާ ފަރާތްތަކުން ރައްކާތެރިކަމުގެ ފިޔަވަޅުތައް ކަށަވަރުކޮށް ބަލީގެ ނިޝާންތައް ފެންނަ ނަމަ ބައްޔަށް ތަހުލީލު ކުރުމަށް އަންގާފަ އެވެ. އަދި އެންމެންވެސް ރައްކާތެރިކަމުގެ ފިޔަވަޅުތައް ކަށަވަރުކުރުމަށް މޮހިތު ވަނީ އެދިފަ އެވެ.\nމޮހިތު މިހާތަނަށް ފެނިގެން ގޮސްފައިވާ ޓީވީ ޝޯތަކުގެ ތެރޭގައި ބެޓިޔާން އާޕްނީ ޔާ ޕަރަޔާ ދާން، ޕަރި ހޫން މެއިން، ގޯދް ބަރާއި، ދުރްގޭޝް ނަންދުނީ ، މަން ކީ އާވާޒް ޕުރާތިގްޔާ އަދި ޕުލްވާ ހިމެނެ އެވެ. އަދި އޭނާ ވަނީ ނަޗު ބަލިޔާގެ ހަތަރަކުންވެސް ފެނިގެން ގޮސްފަ އެވެ.\nއަދިދުތޭ ޝިރްވައިކަރް އަށް މޮހިތު ލޯބިވާކަން ހުށައެޅީ 1 އޭޕްރީލް 2006 ގައި އެވެ. އަދިދުތޭ ޝިރްވައިކަރް އަކީ ޓީވީ ފަންނާނެއްގެ އިތުރުން މޮހިތު އާއި އެއްކޮށްވެސް މަސައްކަތް ކޮށްފައިވާ ތަރިއެވެ. އަދި މިދިޔަ އަހަރުގެ ޑިސެމްބަރު މަހުގައި އެމީހުންނަށް ދަރިއަކު ލިބޭކަން ވަނީ އިޢުލާން ކޮށްފަ އެވެ.


LIVE | Covid-19: Lui Thakeh Libunas, Samaalu Vaan Jehey Minvaru Bodu - Vaguthu\nކޮވިޑް-19: ލުއިތަކެއް ލިބުނަސް، ސަމާލުވާން ޖެހޭ މިންވަރު ބޮޑު\n2 އަހަރު ކުރިން ( މެއި 23, 2020 )\nBREAKING: Mi Aharuge O Level Imthihaanh Baavvanee Anna Aharu May Gai https://t.co/tXPkyikpEd\nBML Medhuverikoh 125 Faraathakah Loan Dhookohffihttps://t.co/UeLhu6dHTF\nGina Meehunge Pension Fund Gai 10,000 Rufiya Ves Nei!https://t.co/LaM4T24xVe\nBreaking News: Fen Bill Aa Current Bill In Mulhi Jumla 60 Million Ge Discount Eh Dheefihttps://t.co/juadpoY8ut\nBreaking News: Vazeefaa Ah Asarukuri 69 Meehakah Allowance Dheefi\nFathuruverin Thibi Dream Land Resort Gai Alifaanuge Haadhisaaeh Hingaifihttps://t.co/fnz0ICa80o\nThailand Kunfunyakun Covid-19 Test Kuraa Machine Eh Dheefi https://t.co/cY0YTvyEyo\nRaajje Ah Mask Ethere Kuri Minvaru Record Adhadhakah Ithuru Vejje https://t.co/stgAYPilQz\nMuhdhathahvure Ithuruvi'iruves Quarantine Nunimunu, Shakuvaa Inthihaa'Ah! https://t.co/iV6O3xvR9F\nCovid-19: Furathama Faharah China Gai Meehaku Fassi Nuve Ehdhuvas https://t.co/EXgMqPylc1\nބަންގްލަދޭޝް އިން އިތުރު 1694 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 24 މީހަކު މަރުވެއްޖެ. އެޤައުމުން މިހާތަނަށް ޖުމްލަ 30205 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 432 މީހަކު ވަނީ މަރުވެފައި.\nސްވިޒަލޭންޑުން އިތުރު 13 މީހަކު ކޮވިޑް-19 އަށް ފައްސިވެ، މި ބަލީގައި އިތުރު5މީހަކު މަރުވެއްޖެ. އެޤައުމުން މިހާތަނަށް ޖުމްލަ 30707 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1903 މީހަކު ވަނީ މަރުވެފައި.\nސްވިޑެން އިން އިތުރު 637 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 54 މީހަކު މަރުވެއްޖެ. އެޤައުމުން މިހާތަނަށް ޖުމްލަ 32809 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 3925 މީހަކު ވަނީ މަރުވެފައި.\nބެލަރުސް އިން އިތުރު 932 މީހަކު ކޮވިޑް-19 އަށް ފައްސިވެ، މި ބަލީގައި އިތުރު5މީހަކު މަރުވެއްޖެ. އެޤައުމުން މިހާތަނަށް ޖުމްލަ 34303 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 190 މީހަކު ވަނީ މަރުވެފައި.\nގަތަރުން އިތުރު 1830 މީހަކު ކޮވިޑް-19 އަށް ފައްސިވެ، މި ބަލީގައި އިތުރު2މީހަކު މަރުވެއްޖެ. އެޤައުމުން މިހާތަނަށް ޖުމްލަ 40481 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 19 މީހަކު ވަނީ މަރުވެފައި.\nނެދަލޭންޑްސް އިން އިތުރު 188 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 13 މީހަކު މަރުވެއްޖެ. އެޤައުމުން މިހާތަނަށް ޖުމްލަ 44888 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 5788 މީހަކު ވަނީ މަރުވެފައި.\nޕާކިސްތާނުން އިތުރު 2603 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 50 މީހަކު މަރުވެއްޖެ. އެޤައުމުން މިހާތަނަށް ޖުމްލަ 50694 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1067 މީހަކު ވަނީ މަރުވެފައި.\nބެލްޖިއަމް އިން އިތުރު 276 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 26 މީހަކު މަރުވެއްޖެ. އެޤައުމުން މިހާތަނަށް ޖުމްލަ 56511 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 9212 މީހަކު ވަނީ މަރުވެފައި.\nޗިލީން އިތުރު 4276 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 41 މީހަކު މަރުވެއްޖެ. އެޤައުމުން މިހާތަނަށް ޖުމްލަ 61857 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 630 މީހަކު ވަނީ މަރުވެފައި.\nސައުދީ އަރަބިއްޔާ އިން އިތުރު 2642 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 13 މީހަކު މަރުވެއްޖެ. އެޤައުމުން މިހާތަނަށް ޖުމްލަ 67719 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 364 މީހަކު ވަނީ މަރުވެފައި.\nކެނެޑާއިން އިތުރު 1096 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 93 މީހަކު މަރުވެއްޖެ. އެޤައުމުން މިހާތަނަށް ޖުމްލަ 82420 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 6245 މީހަކު ވަނީ މަރުވެފައި.\nޕެރޫ އިން އިތުރު 2929 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 96 މީހަކު މަރުވެއްޖެ. އެޤައުމުން މިހާތަނަށް ޖުމްލަ 111698 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 3244 މީހަކު ވަނީ މަރުވެފައި.\nއިންޑިއާ އިން އިތުރު 6568 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 142 މީހަކު މަރުވެއްޖެ. އެޤައުމުން މިހާތަނަށް ޖުމްލަ 124794 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 3726 މީހަކު ވަނީ މަރުވެފައި.\nއީރާނުން އިތުރު 2311 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 51 މީހަކު މަރުވެއްޖެ. އެޤައުމުން މިހާތަނަށް ޖުމްލަ 131652 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 7300 މީހަކު ވަނީ މަރުވެފައި.\nތުރުކީން އިތުރު 952 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 27 މީހަކު މަރުވެއްޖެ. އެޤައުމުން މިހާތަނަށް ޖުމްލަ 154500 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 4276 މީހަކު ވަނީ މަރުވެފައި.\nޖަރުމަންވިލާތުން އިތުރު 692 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 43 މީހަކު މަރުވެއްޖެ. އެޤައުމުން މިހާތަނަށް ޖުމްލަ 179713 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 8352 މީހަކު ވަނީ މަރުވެފައި.\nފްރާންސުން އިތުރު 393 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 74 މީހަކު މަރުވެއްޖެ. އެޤައުމުން މިހާތަނަށް ޖުމްލަ 182219 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 28289 މީހަކު ވަނީ މަރުވެފައި.\nއިޓަލީން އިތުރު 652 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 130 މީހަކު މަރުވެއްޖެ. އެޤައުމުން މިހާތަނަށް ޖުމްލަ 228658 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 32616 މީހަކު ވަނީ މަރުވެފައި.\nއިނގިރޭސިވިލާތުން އިތުރު 3287 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 351 މީހަކު މަރުވެއްޖެ. އެޤައުމުން މިހާތަނަށް ޖުމްލަ 254195 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 36393 މީހަކު ވަނީ މަރުވެފައި.\nބްރެޒިލް އިން އިތުރު 8148 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 966 މީހަކު މަރުވެއްޖެ. އެޤައުމުން މިހާތަނަށް ޖުމްލަ 319069 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 21048 މީހަކު ވަނީ މަރުވެފައި.\nAthuruga Quarantine Gai Thibi Meehunnah Himandhoo Kanbalun Ge Faraathun Roadha Veellumehhttps://t.co/fWZTpMJDiv\nCovid-19: Male' Capacity Ithurukoh, Atholhu Thakun Test Kuran Fashaneehttps://t.co/msgbA8aAbF\nCovid-19: Frontline Gai Massaikkai Kuraa 239 Meehaku Fassi Vejjehttps://t.co/BuWK4gtXLd\nAdhurey, Laamu Atholhuge Rahthakah Sanitizer, Mask Adhi Angi Hadhiyaa Kurahvaifihttps://t.co/8zyVApjxRv\nމިދިޔަ ދެމަހެއްހާ ދުވަސްތެރޭ ރާއްޖެއަށް ކޮވިޑް-19 ގެ ނުރައްކާ އިތުރުވެގެން ދިޔަނަމަވެސް، ފާއިތުވެދިޔަ ދުވަސްތަކުގައި ބައްޔަށް ހުށަހެޅޭ މީހުންގެ އަދަދު ވަނީ ވަރަށް ބޮޑަސް ދަށްވާން ފަށާފައެވެ. އެއާއެކު ރާއްޖޭގައި މިހާރު އަންނަނީ، ރައްކާތެރިކަމަށްޓަކައި އަޅާފައިވާ ފުރަބަންދުގެ ފިޔަވަޅުތަކަށް ލުއިދެމުންނެވެ.\nCovid-19 Akee Imthihaaneh, Keitherive Alhukamuga Shaamilvey: Huthuba https://t.co/D6cI1riz18\nއެގޮތުން އިއްޔެ ރާއްޖޭގެ ގިނަ ރަށްރަށުގެ މިސްކިތްތައް އަލުން ހުޅުވާލާފައިވާއިރު، ބައެއް ރަށްރަށުގައި ވިޔަފާރި ކުރުމަށްވެސް ލުއިތަކެއްދީ، ރެސްޓޯރެންޓާއި ކެފޭ ފަދަ ތަންތަން ވެސް އަލުން ހުޅުވުމުގެ ފުރުސަތު ވަނީ ދީފައެވެ.\nNamaadhu Kurumah Huhdha Dhin Rah Rashugai Gina Bayaku Namaadhu Kuree Mask Alhaigen!https://t.co/LtQ4p4Zix7\nMi Roangaa Ge Thadhu Adhi Kuriyah Oiy Kamah Feney - Raees Nasheedhttps://t.co/K9lSbkT1bP\nޤައުމުގެ އިޤްތިސާދު ހީނަރުވެ، ރައްޔިތުންނަށް އެކަމުގެ އަސަރު ކުރަން ފަށާފައިވާއިރު، ފުރަބަންދަށް ލުއިތަކެއް ދޭން ނިންމާފައިވަނީ އަބަދު މި ފިޔަވަޅުތަކާއި އެކު ނޫޅެވޭނެތީއެވެ. އެހެންކަމުން މި ދަނޑިވަޅުގައި ރާއްޖޭގެ ހާލަތު ގޯސްވިޔަ ނުދިނުމަށް މަސައްކަތް ކުރަންޖެހޭނީ ހުރިހާ އެންމެން ގުޅިގެން، އެންމެންގެ އެއްބާރުލުމާއެކު އެވެ.\n"Safe Tourism Guideline" Gaivaa Fee Thah Nunegumah Nihmmaifi https://t.co/XxRjhNKNUm\nCovid-19 Aa Gulhigen Ekaheri Kohffai Thibi Evves Fuluhaku Fassi Nuvey - CPhttps://t.co/eEus2uskhq\nރާއްޖެ އާ އާންމު ހާލަތަކަށް ގެނައުމުގެ ފަހުގެ ތައްޔާރީތައްވެ، ބައެއް ފިޔަވަޅުތަކަށް ލުއިދީފައިވާއިރު، އިއްޔެވެސް ރާއްޖެއިން ގިނަ އަދަދެއްގެ ބަޔަކު ކޮވިޑް-19 އަށް ފައްސިވެފައި ވެއެވެ. އެގޮތުން އިއްޔެ 58 މީހަކު ރާއްޖެއިން މި ބައްޔަށް ފައްސިވެފައިވާކަން ހެލްތު ޕްރޮޓެކްޝަން އޭޖެންސީން ވަނީ ހާމަކޮށްފައެވެ.\nBREAKING | Covid-19: Raajje In Ithuru 58 Meehaku Fassi Vehjehttps://t.co/fdrMcbE5C1\nބަލި ޖެހޭ މީހުންގެ އަދަދު ކޮންމެވެސް ވަރަކަށް އަދިވެސް އިތުރުވަމުން އަންނައިރު، ރާއްޖެއިން މި ބަލި ޖެހުނު ގިނަ އަދަދެއްގެ ބަޔަކު މިހާރު ވަނީ ބަލިން ރަނގަޅުވެފައެވެ. އެގޮތުން އިއްޔެ ފަސް މީހަކު ހިމެނޭހެން ރާއްޖެއިން މިހާތަނަށް 109 މީހަކު ވަނީ ބަލިން ރަނގަޅުވެފައެވެ.\nBreaking News: Covid-19: Raajje In Balin Rangalhuvi Meehunge Adhadhu 109 Ahhttps://t.co/qfawP5Hyz1\nމިހާތަނަށް ރާއްޖެއިން ކޮވިޑް-19 އަށް ފައްސިވީ މީހުންގެ ޖުމްލަ އަދަދަކީ 1274 އެވެ. އޭގެތެރޭގައި ހިމެނެނީ 452 ދިވެހިންނާއި 422 ބިދޭސީންނެވެ. މިހާތަނަށް ރާއްޖެއިން އެންމެ ގިނައިން މި ބައްޔަށް ފައްސިވެފައިވަނީ ބަންގްލަދޭޝްއަށް ނިސްބަތްވާ މީހުންނެވެ. އެގޮތުން މިހާތަނަށް އެޤައުމުގެ 661 މީހަކަށް ރާއްޖެއިން މި ބަލި ޖެހިފައި ވެއެވެ.\nBreaking News: Covid-19: Manadhoo In Fahun Negi Hurihaa Sunkeh Nassihttps://t.co/f4TUzU0taW\nހެލްތު ޕްރޮޓެކްޝަން އޭޖެންސީން ބުނާގޮތުން މިހާތަނަށް ރާއްޖެއިން 109 މީހަކު ބަލިން ރަނގަޅުވުމާއެކު، ބައްޔަށް މިވަގުތު ފަރުވާދެމުން ދަނީ 1170 މީހަކަށެވެ. މި ބަލީގައި ރާއްޖެއިން މިހާތަނަށް ހަތަރު މީހަކު ނިޔާވެފައި ވެއެވެ.\nRaajje In Bali Jehey Adhadhu Hunnaanee 30 Aai 50 Aai Dhemedhu: Dr. Afzalhttps://t.co/WrVBN6cVQG\nBREAKING | Covid-19: Bali Jehunu Meehun Ge Adhadhu 5.2 Million Ah Araifihttps://t.co/w19N0bu4SG\nދެކުނު އޭޝިއާ ސަރަޙައްދުގައި އަދިވެސް އެންމެ ނުރައްކާ ބޮޑު ޤައުމެއްގެ ގޮތުގައި އޮތީ އަވައްޓެރި އިންޑިއާއެވެ. އެޤައުމުގައި ބައްޔާއި ގުޅިގެން ރައްކާތެރިކަމުގެ ގިނަ ފިޔަވަޅުތައް އަޅާފައިވީނަމަވެސް، ބަލި ޖެހޭ މީހުންގެ އަދަދު އަންނަނީ ދުވަހެއް ދުވަހަކަށް އިތުރުވަމުންނެވެ. މިހާތަނަށް އިންޑިއާއިން 124000 އަށްވުރެ ގިނަ މީހުންނަށް ކޮވިޑް-19 ޖެހި، އޭގެތެރެއިން 3712 މީހަކު ވަނީ މަރުވެފައެވެ.\nCovid-19: India In Record Adhadhakah Meehun Fassi Vejjehttps://t.co/Fz9amEhhxb\nމިހާތަނަށް ދުނިޔެއިން 5.2 މިލިއަން މީހަކަށް ކޮވިޑް-19 ޖެހިފައި ވެއެވެ. އޭގެތެރެއިން 337000 އަށްވުރެ ގިނަ މީހުން މަރުވެފައިވާއިރު، 2.1 މިލިއަން މީހުން ވަނީ ބަލިން ރަނގަޅުވެފައެވެ. ތަފާސްހިސާބުތަކަށް ބަލާއިރު ދުނިޔެއިން މިވަގުތު މިބައްޔަށް ފަރުވާދެމުން ދަނީ 2.8 މިލިއަން މީހުންނަށެވެ. އޭގެތެރެއިން 45000 އަށްވުރެ ގިނަ މީހަކަށް ސީރިއަސް ހާލުގައި ފަރުވާދެމުން ދެއެވެ.\nLIVE: Kuriah Othee Bodu Suvaaleh "Aanmu Haalathah Dhaan Raajje Thahyaarutha?" https://t.co/gyJJpFv3TQ\n— Vaguthu Online (@VaguthuOnline) May 21, 2020